Raees Nasheed Majilis Raees Kamun Dhuru Kuran Husha Alhaanan: Jabir - Vaguthu\nރައްޔިތުން މަޖިލީހުގެ ރައީސް މުހައްމަދު ނަޝީދު މަގާމުން ދުރުކުރަން އެމަނިކުފާނުގެ ސުލޫކީ މައްސަލައެެއް ހުށަހަޅުއްވާނެ ކަަމަށް އެ މަޖިލިހުގެ ކާށިދޫ ދާއިރާގެ މެމްބަރު އަދި ޑީއާރުޕީގެ ލީޑަރު އަބްދުﷲ ޖާބިރު ވިދާޅުވެއްޖެއެވެ.\nޖާބިރު "ވަގުތު" އަށް ވިދާޅުވީ އޭނާ މި ވަގުތު ހުންނެވީ ސްރީ ލަންކާގެ ވެރިރަށް ކޮލަންބޯގައި ކަމަށެވެ. އަދި ރާއްޖެ ވަޑައިގަންނަވާނީ ނަޝީދު މަޖިލިހުގެ ރައީސް ކަމުން ދުރުކުރުމުގެ ޕްލޭންއަކާ އެކުގައި ކަމަށް ވެސް ޖާބިރު ވިދާޅުވިއެވެ. ނަޝީދާ މެދުގައި ޖާބިރު މިފަހަރު ހިތްހަމަޖެހިވަޑައިނުގަތީ ބޮޑުވަޒީރަކަށް ވަޑައިގަތުމުގެ ވިސްނުންފުޅު ނަޝީދު ގެންގުޅުއްވަން ފެއްޓެވުމާ ގުޅިގެންނެވެ.\nއެހެންވެ، ނަޝީދުގެ ސުލޫކީ މައްސަލައެއް މަޖިލިހަށް ވެއްދުމުގެ މަސައްކަތް ކުރައްވަމުން ގެންދަވާ ކަމަށް ވިދާޅުވިއެވެ. އަދި އެމްޑީޕީގެ ތެރޭގައި ދެ ފެކްޝަނެއް އުފެދިފައިވާ މި ދަނޑިވަޅުގައި އިދިކޮޅުގެ އެއްބާރުލުމާއެކު އެކަން ފަސޭހަކަމާއެކު ކާމިޔާބު ކުރެއްވޭނެ ކަމުގެ ޔަގީންކަން އެބައޮތް ކަމަށް ވިދާޅުވިއެވެ.\nޖާބިރު ވިދާޅުވީ ރައީސް ނަޝީދު ދެކެވަޑައިގަންނަވަމުން އަންނަ "ބޮޑުވަޒީރު ހުވަފެނުގައި" ކުލަޖެހުމުގެ ފުރުސަތު ނުދެއްވާނެ ކަމަށެވެ. އަދި ބަރުލަމާނީ ނިޒާމެއް ރާއްޖެއަށް ގެނައުމުގެ މަސައްކަތް ކުރައްވަން ޖެހެނީ ރައީސް ނަޝީދުގެ އަމިއްލަ އެދުންތައް ހާސިލް ކުރެއްވުމަށް ނޫން ކަމަށް ވިދާޅުވިއެވެ.\n"ބަރުލަމާނީ ނިޒާމަކީ ރައީސް ނަޝީދަށް ބޮޑުވަޒީރުކަން ހޯދައިދޭން ގެނެސްދޭން އުޅޭ ނިޒާމެއް ނޫން. އެމަނިކުފާނުގެ އަމިއްލަ އެދުން ބޮޑުކަމުން ވެރިކަމަށް އެހުންނެވީ ފެންބޮވައި ގަނެފައި. މި ޖާބިރު މަޖިލީހުގައި ހުރި ހިނދަކު އެ ފުރުސަތެއް ނުދޭނަން. މިހާރު އަޅުގަނޑު މިދަނީ ރައީސް ނަޝީދު މަޖިލީސް ރައީސް ކަމުން ދުރުކުރުމުގެ މަސައްކަތްތައް ކުރަމުން. އަޅުގަނޑު ކޮލަންބޯއިން ރާއްޖެ އައުމަށްފަހު އެ މައްސަލަ ވައްދާނަން މަޖިލީހަށް" ޖާބިރު ވިދާޅުވިއެވެ.\nޖުޑިޝަލް ސާވިސް ކޮމިޝަން (ޖޭއެއްސީ) އެކުލެވިގެންވާ ގޮތް ބަދަލު ކުރަން ފަސް ޖެހި، ޝަރުއީ ނިޒާމަށް ނަޝީދު ނުފޫޒު ފޯރުވަމުންދާ ކަމީ މި މައްސަލަ ހުށަހަޅުއްވަން ނިންމެވި ސަބަބެއް ކަމަށް ވެސް ޖާބިރު ވިދާޅުވިއެވެ.\nއޭޕްރީލް 25, 2021 12:59\nމީނަ ދައްކާ ވާހަކައާއި ކުރާ ކަންތައްތަކަކީ މީނަގެ އަތޮޅު ކަނޑު ( ހުވަދޫ ކަނޑު) ގައި ރޮގެއް އަޅާލުން ކަހަލަ ކަމެއް ދެއިރު ދެދަޅައަށް ކޮންމެވެސް އެއްޗެކޭ ކިޔާނެ ސަމައްޑި ހަސަންބެ\nއޭޕްރީލް 25, 2021 13:04\nޖާބިރު ކަމެއް ކުރަންޏާ މަޖިލީހަށް ދުފާއެއްޗެތި ހުށަހަޅާބަލަ\nއޭޕްރީލް 25, 2021 13:30\nތި ހުސް ހޮޅިވާހަކަ.. ޖާބިރަކީ ސީދާ ނަޝީދު ގެ މައުތުޕީސްއެއް...\nޖާބީރުގެ ތިޔަ ވިސްނުންތެރި ގައުމީ މަސައްކަތަށް މަރްޙަބާ\nއޭޕްރީލް 25, 2021 14:12\nއެއް ޝަރުބަތެއް ބުއިމުގެ ގޮތުން ތިމާގެ ވެފަވާ ދެ އަޚުން\nއޭޕްރީލް 25, 2021 16:02\nދެއުޅިއެއްނުވާ ޝެލް ބުރޯ\nއޭޕްރީލް 25, 2021 16:12\nޖާބިރު ތިޔައީ ހަމަ ޖާބިރު. ދެދުވަހަކު އެއްކަމެއްގެ ވާހަކަ ދެއްކިޔަސް ދެ ދުވަހުގެ ވާހަކަ އެހާ ތަފާތުވާނެ. ކޮންމެ އަކަސް ދިވެހި ޤަވްމު ގެ ހަމަހިމޭނުން އޮތުމަށާ ޑިމޮކްރެސީ ދޮންވެ ފައްކާވުމަށް ނަޝީދަކީ ވަރަށްބޮޑު ހުރަހެއް. އެމް.ޑީ.ޕީ ގެ ވެސް ކަންކަމަށް ވިސްނާ މެމްބަރުން މިކަން ޤަބޫލު ކުރޭ.\nއޭޕްރީލް 25, 2021 16:36\nޖާބިރުކުރަންއުޅުނަސް ރަނގަޅުކަމެއްވާނީ ރަނގަޅުކަމަކަށް . ޝުކުރިއްޔާ ޖާބިރު\nބޭކާރު އަގަނުތަޅާ، ކަލޭ ނުދަންނަ މީހަކު މިގައުމުގަނެތް..އެހެންނޫނަސް ކަލެއަކަށް ނެތް އޭނަޔާ ކުޅެވޭނެ ގޮތެއް...ކޮންމެ މީހަކަށްވެސް އޭނަ ބޭރުކުރަން ލެވިދާނެ...ބޮންދަކަށްވެސް ލެވިދާނެ....\nކަންކަމަށް ފާޑިކިޔުން ރަނގަޅެވެ. ނަމަވެސް މީހުންނަށް ފާޑުކިޔުން ރަނގަޅެއްނޫނެވެ. ފުޓުބޯޅަ ދަނޑުގެ މިސާލުން ބަލާނަމަ، ބޯޅައާއި ކުޅުން ރަނގަޅެވެ. ނަމަވެސް މީހާއާއި ކުޅުން ރަނގަޅެއްނޫނެވެ. ބޯޅައާއި ނުކުޅެ މީހާއާއި ކުޅެފިނަމަ ރަތްކާޑު ދައްކައި ދަނޑުން ބޭރުކޮށްލައެވެ.\nއޭޕްރީލް 25, 2021 22:24\nޖާއްބެ ކޮބާ! މިހާރު ކޭބަލް ކާރު އަޅާނިމުނީދޯ !\nއޭޕްރީލް 27, 2021 14:36\nޖާބެ ކޮންމެވެސް ކަންތައްގަނޑެއް ބޭނުންވީ އެކަން ފުރިހަމަ ވާއިރަށް ދެން އަނެއް އަތަށްޖަހާނެ މިވަރުގެ މީހުން މަޖިލީހަށް ވައްދައިގެން ދިވެހިން މިޖަހާސަކަރާތެއް ހަމަ ނޭނގެ


Varugadha Masodi Sports Aiydhashu Koh Champion kan Masodi Titans Ah - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! -2ގަޑިއިރު ކުރިން\n8 މަސް ކުރިން ( ފެބުރުއަރީ 3, 2021 )\nމަސްއޮޑީ ޓައީޓަންސް އިން މުބާރާތުގެ ޗެމްޕިއަން ޓްރޮފީ އުފުލާލަނީ\nފަހަތުން އަރާ ކާމިޔާބުކުރި ހަތަރު ލަނޑާއެކު "ޑުޕަ ފިފްޓީން" މަޅި ފުޓްސަލް ޗެލެންޖުގެ ފައިނަލުގައި ވަރުގަދަ މަސްއޮޑި ސްޕޯޓްސް ކުލަބް 4-3 ގެ ނަތީޖާއަކުން ބަލިކޮށް މަސްއޮޑި ޓައިޓަންސް މުބާރާތުގެ ޗެމްޕިއަންކަން ހޯދައިފިއެވެ.\nމުބާރާތުގެ އެއް ފެވަރިޓް މަސްއޮޑި ސްޕޯޓްސް ކުލަބުގައި ރާއްޖޭގެ ނަން މަޝްހޫރު ގިނަ ފުޓްސަލް ތަރިންތަކެއް ތިއްބެވެ. އެ ޓީމު ބަލިވީ ތިން ގޯލުގެ ލީޑެއްގައި ވަނިކޮށް މެޗުގެ ދެވަނަ ހާފުގައި މަސްއޮޑި ޓައިޓަންސް އިން ކާމިޔާބުކުރި ހަތަރު ގޯލާއެކު އެވެ.\nމަސްއޮޑި ޓައިޓަންސް އާއި މަސްއޮޑި ސްޕޯޓްސް ކުލަބް ބައްދަލުކުރި މެޗުގެ ތެރެއިން-- ވަގުތު އިމޭޖަސް: މުހައްމަދު އަފްޒަލް\nމެޗު ވަރުގަދަކޮށް ފެށީ މަސްއޮޑި ސްޕޯޓްސް ކުލަބުންނެވެ. އާދައިގެމަތިން އެ ޓީމުން ކުރިޔަށްޖެހި އިދިކޮޅު ޓީމަށް ކުރާ ޕްރެޝަރު މި މެޗުގައިވެސް ކުރިއެވެ. ނަތީޖާއެއްގެ ގޮތުން މި މެޗުގައި ފުރަތަމަ ލަނޑުޖަހާ ކުރިހޯދީ މަސްއޮޑި ސްޕޯޓްސް ކުލަބެވެ. މި ލަނޑު އެ ޓީމަށް ކާމިޔާބުކޮށްދިނީ އަޔާޒް އަހުމަދު (އަޔާ) އެވެ. މި ގޯލަށްފަހު މަސްއޮޑި ޓައިޓަންސް އަށްވެސް ލަނޑުޖަހާނެ ފުރުސަތުތަކެއް ލިބިގެންދިޔަ އެވެ. ނަމަވެސް މަސްއޮޑި ސްޕޯޓްސްގެ ފަހަތުން ކީޕަރު ތާޑޭ ވަނީ ރަނގަޅު ސޭވްތަކެއް ކޮށްފައެވެ.\nމަސްއޮޑި ސްޕޯޓްސް ކުލަބުގެ ދެވަނަ ލަނޑު ކާމިޔާބުކުރީ ހުސެއިން ޝަރީފް (އޮންލީ) އެވެ. އަދި ތިންވަނަ ލަނޑު ކާމިޔާބުކުރީ ފުރަތަމަ ލަނޑުވެސް ކާމިޔާބުކުރި އަޔާ އެވެ. މެޗުގެ ފުރަތަމަ ހާފު ނިމުނީ ތިން ގޯލުގެ ލީޑުން މަސްއޮޑި ސްޕޯޓްސް ކުލަބް ކުރީގައި އޮވެގެންނެވެ. މި ހާފުގައި އަޔާ ކާމިިޔާބުކުރި ދެ ލަނޑުގައިވެސް އޭނާގެ އިންޑިވިޖުއަލް ހުނަރު ވަރަށް ބޮޑަށް ފާހަގަވެގެންދިޔަ އެވެ.\nދެވަނަ ހާފުވެސް ވަރުގަދަކޮށް ފެށީ މަސްއޮޑި ސްޕޯޓްސް ކުލަބެވެ. ގިނަވަގުތު ބޯޅަ ހިފަހައްޓައިގެން ކުޅުނު ނަމަވެސް އެ ކުޅުން މަސްއޮޑި ސްޕޯޓްސް ކުލަބަށް މާގިނައިރަކު ހިފަހައްޓައެއް ނުލެވުނެވެ. ނަތީޖާއެއްގެ ގޮތުން މަސްއޮޑި ޓައިޓަންސް އިން ފުރަތަމަ ލަނޑު ޖެހިއެވެ. އަރިމަތިން އޮންލީ ކައިރިން ކަޓުވާލުމަށްފަހު ދަނޑުގެ މެދަކާއި ހިސާބަށް އައިސް ގޯލުގެ ކަނަށް ތިރިތިރިން ފޮނުވާލި ބޯޅައިން މި ލަނޑު އެ ޓީމަށް ކާމިޔާބުކޮށްދިނީ އިބްރާހިމް ރިމާހު އެވެ.\nމި ލަނޑަށްފަހު މަސްއޮޑި ސްޕޯޓްސް ކުލަބުގެ ކުޅުން ވަރަށް ބޮޑުތަން ދަށްވިއެވެ. ފުރަތަމަ ހާފުގައި ފެނިގެންދިޔަ ފަދަ ކުޅުމެއް މި ހާފުގައި އެ ޓީމަކަށް ނުދެއްކުނެވެ. ނަތީޖާއެއްގެ ގޮތުން މަސްއޮޑި ޓައިޓަންސް އިން ލިބޭ ބޯޅަތަކުގެ ބޭނުން ހިފައި ނަތީޖާ އަނބުރާލަން މަސައްކަތް ކުރުމެވެ. އެ މަސައްކަތްތަކާއި އެކު ޓައިޓަންސް ޓީމުގެ ދެވަނަ ކާމިޔާބުކޮށްދިނީ އަހުނަފު ރަޝީދު އެވެ. މިއީ މަސްއޮޑި ސްޕޯޓްސް ކުލަބުގެ ކުޅުންތެރިން އަތުން ގެއްލުނު ބޯޅައާއެކު ކުރިޔަށް އެރި ދަނޑިވަޅު ކީޕަރު ތާޑޭ އޭރިއާ ބޭރުގައި ހުރި ވަގުތު ތިރިތިރިން ގޯލުގެ ކަނަށް އަމާޒުކޮށް ފޮނުވާލި ބޯލައިން ކާމިޔާބުކުރި ލަނޑެވެ.\nމަސްއޮޑި ޓައިޓަންސް އިން ނަތީޖާ ހަމަހަމަކުރި ލަނޑު ޖަހާފައިވަނީ އެ ޓީމުން ދެވަނަ ލަނޑު ޖެހިތާ މާގިނައިރުތަކެއް ނުވަނީހެވެ. މިއީ ކީޕަރު ތާޑޭ އަށް ހެދުނު ގޯހެއްގެ ފައިދާ ނަގައިގެން މަސްއޮޑި ޓައިޓަންސް އިން ކާމިޔާބުކުރި ލަނޑެކެވެ. މެޗުން މަސްއޮޑި ޓައިޓަންސް މޮޅުވި ލަނޑު ޖަހާފައިވަނީ މެޗު ނިމެން ގާތްވެފައިވަނިކޮށެވެ. މި ލަނޑު ކާމިޔާބުކުރީ އިބްރާހިމް ސިމާހު އެވެ.\nމުބާރާތުގެ ފައިނަލް މެޗު ނިމުމުން ވަނަވަނައަށް ހޮވުނު ޓީމުތަކާއި ކުޅުންތެރިންނަށް ޓްރޮފީއާއި ހަނދާނީ ލިޔުން ދީފައިވެއެވެ. އަދި މުބާރާތަށް އެކިގޮތްގޮތުން އެހީތެރިވި ފަރާތްތަކާއި ސްޕޮންސަރުންނަށް ވަނީ ހަނދާނީލިޔުން ދީފައެވެ. މުބާރާތުގެ ޗެމްޕިއަން ޓީމަށް 25000 ރުފިޔާ ދިނުމަށް ހަމަޖެހިފައިވެއެވެ. އަދި ރަނަރަޕް ޓީމަށް 8000 ރުފިޔާ ވަނީ ދިނުމަށް ނިންމާފައިވެއެވެ. މުބާރާތުގެ ޗެމްޕިއަން ޓީމަށް ދީފައިވަނީ 15000 ރުފިޔާގެ އަގުހުރި ޓްރޮފީއެކެވެ. މީގެއިތުރުން މުބާރާތުގެ އެކި ވަނަވަނައަށް ދިޔަ ކުޅުންތެރިންވެސް ހޮވާފައިވެއެވެ.\nމުބާރާތުގެ ކިންގް އޮފް ދަ ޓޯނަމަންޓް - އަޔާޒް އަހުމަދު (މަސްއޮޑި ސްޕޯޓްސް ކުލަބް)\nކިންގް އޮފް ދަ ޓޯނަމަންޓްގެ ޓްރޮފީ އަޔާ އާއި ހަވާލުކުރަނީ؛- ވަގުތު އިމެޖަސް- މުހައްމަދު އަފްޒަލް\nމުބާރާތުގެ ޓޮޕް ސްކޯރާ - އަޔާޒް އަހުމަދު (މަސްއޮޑި ސްޕޯޓްސް ކުލަބް)\nމުބާރާތުގެ ޓޮޕް ސްކޯރާ ޓްރޮފީ އަޔާ އާއި ހަވާލުކުރަނީ- ވަގުތު އިމޭޖަސް- މުހައްމަދު އަފްޒަލް\nމުބާރާތުގެ އެންމެ މޮޅު ކޯޗު - އަބްދުﷲ ޝައްފާން (ޝާކާ) - މަސްއޮޑި ޓައިޓަންސް\nމުބާރާތުގެ މޮޅު ކޯޗަށް ޓްރޮފީ ހަވާލުކުރަނީ؛- ވަގުތު އިމޭޖަސް- މުހައްމަދު އަފްޒަލް\nމުބާރާތުގެ 21 އަހަރުންދަށުގެ އެންމެ މޮޅު ކުޅުންތެރިޔާ - އަހުނަފު ރަޝީދު - މަސްއޮޑި ޓައިޓަންސް\nމުބާރާތުގެ 21 އަހަރުންދަށުގެ މޮޅު ކުޅުންތެރިޔާއަށް ޓްރޮފީ ދެނީ؛- ވަގުތު އިމޭޖަސް- މުހައްމަދު އަފްޒަލް\nމުބާރާތުގެ އެންމެ މޮޅު5ކުޅުންތެރިން\nއަޔާޒް އަހުމަދު - މަސްއޮޑި ސްޕޯޓްސް ކުލަބް\nހުސެއިން ޝަރީފް (އޮންލީ) - މަސްއޮޑި ސްޕޯޓްސް ކުލަބް\nމުހައްމަދު ވިލްފް - މަސްއޮޑި ޓައިޓަންސް\nމިންހާޖް - މަސްއޮޑި ޓައިޓަންސް\nއިބްރާހިމް ރިމާހު - މަސްއޮޑި ޓައިޓަންސް\nމުބާރާތުގެ އެންމެ މޮޅު ފަސް ކުޅުންތެރިން؛- ވަގުތު އިމޭޖަސް- މުހައްމަދު އަފްޒަލް\nވަނަވަނައަށް ދިޔަ ފަރާތްތަކަށް ޓްރޮފީ އަދި ސެޓްފިކެޓް ހަވާލުކޮށްދެއްވީ މެޗުގެ ޝަރަފްވެރި މެހެމާނުން ކަމަށްވާ ރީޖަނަލް އެއާޕޯޓްސްގެ އެމްޑީ މުހައްމަދު ރިޒްވީ އާއި މަސްއޮޑި ސްޕޯޓްސް ކުލަބުގެ ރައީސް މުމްތާޒް ހިލްމީ އާއި ކުޑަހެންވޭރު ޔުނައިޓެޑްގެ ރައީސް އިބްރާހިމް އަލީފް ރައޫފް އެވެ. މިއަހަރުގެ މުބާރާތުގެ ކާމިޔާބީއާއެކު އަންނަ އަހަރުވެސް މި މުބާރާތް ބޭއްވުމަށް މަޅި މޯލްޑިވްސްއިން ވަނީ ނިންމާފައެވެ.\nމުބާރާތުގެ މެއިން ސްޕޮންސަރަކީ ބިގްމޭން ގެ "ޑުޕްރ ފިފްޓީން" އެވެ. ކޯ ސްޕޮންސަރަކީ އެސޯސިއޭޝަން ފޯ ޔޫތް އެމްޕަވަރމެންޓް އޮފް ގެމަނަފުށިއެވެ. މީގެއިތުރުން ވަން ކްލިކް މޯލްޑިވްސްއިން ހޯލްސޭލްކުރާ ލެމާރ ޖޫސްޕެކެޓާއި، ހުޅުމާލޭ ޑްރައިވަރސް އެސޯސިއޭޝަންނަކީ ވެސް ކޯ ސްޕޮންސަރުންނެވެ. ބެވެރޭޖް ޕާޓްނަރަކީ ރެޑްބުލްއެވެ.\nނޮއެނާ ކޮޅަށް ޖެހި ފަސް ލަނޑާއެކު މަސްއޮޑި ސްޕޯޓްސް ކުލަބު ސެމީފައިނަލަށް\nފެބުރުއަރީ 3, 2021 10:12\nވަރުގަދަ މަސްއޮޑިޔޯ... މަގުމަތީ ގުރޫޕު ޖަހާފަ ތިބެ އަންހެން ކުދިންނަށް ފޮށުމާ ހިސާބުގަނޑު މީހުނަށް ޖެއްސުންކޮށް ތެޔޮބޮއެ ނުކިޔަވާ ވަޒީފާގަނޑަކަށް ނުގޮސް ލާޗާރުބިޗާރަށް ތެޅުމާ ކުލީ ސައިކަލު ހޯދައިގެން މަވަރެއް ނެތިގެން މާލެ ތެރޭ ގޮޅިޖެހި ގަމީސްގަނޑެއް ލައިގެން އެހެން މީހަކަށް ނުބަލާ ފެލާފަ ސައިކަލު ބުރުޖަހަން ވަރުގަދައީ!!\nފެބުރުއަރީ 3, 2021 11:41\nތީ ގޭންގްސްޓާރުން ދީނާއި ޤައުމަށް ހުރި ލަދުވެތިކަމެއް\nފެބުރުއަރީ 3, 2021 12:41\nއިދު ކޮޅު ޓީމަށް ނުކެރޭނެތާ ބޯޅާއަތުލަން ޓެކުލެއް ޗާޖެއް ކޮއްލަންވެސް. އެހެންވީމަ މަސްއޮޑިތަކަށް މަރުހަބާ\nފެބުރުއަރީ 3, 2021 13:22\nބަލިގަބޫލު ކުރަން ނޭނގޭ ބައެއް.. ކޮން ވަރުގަދަ މަސްއޮޑިއެއް.. ގަދަ ބާރުން ތަޅާފޮޅައިގެން ހުރިހާ ކަމެއް ކުރަން އުޅޭ ފޫހި ވާނުވާ ބައިގަނޑެއް..ހިތުން މާ ވަރުގަދަ ބައެއް.. ފެނުނަސް ހޮޑުލަވާ\nފެބުރުއަރީ 3, 2021 14:28\nޔޫސް ލެސް ހެޑްސް.\nމަގޭ ބޭބެ މަސް އޮޑި\nފެބުރުއަރީ 4, 2021 07:40\nހިތުން ވަރަށް މޮޅު ބައެއް..ކިރިޔާ ކަމެއް ވާއިރަށް ވަޅި ހިފައިގެން އަންނަ..


Covid-19: Mathiveri Rayyithun Vaccine Jahaa Namoonaa Dhakkaifi - Vaguthu\nއއ. މަތިވެރީގައި ކޮވިޑް-19 ވެކްސިން ޖެހޭ އުމުރުފުރައިގެ އެންމެން ވެކްސިން ޖަހާފައިވާ ކަން ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ތަފާސް ހިސާބުތަކުން ދައްކައިފިއެވެ.\nރާއްޖޭގެ ކޮވިޑް-19ގެ ހާލަތު ގޯސްވެ، ބަލީގެ ނުރައްކާ މާލޭގެ އިތުރުން އަތޮޅު ތެރޭގައި މީހުން ދިރިއުޅޭ ރަށްތަކަށް ވެސް ބޮޑުވެގެން ދިޔައެވެ. އަތޮޅުތެރެއިން ބައެއް ރަށްރަށުގައި ބަލި ފެތުރި ހާލަތު ގޯސްވި އިރު، އެ ރަށްތަކުގެ ތެރޭގައި މަތިވެރި ހިމެނުނެވެ. އެ ރަށުން 200 އަށް ވުރެ ގިނަ މީހުން ކޮވިޑަށް ފައްސިވިއެވެ.\nރާއްޖޭގައި ބަލިފެތުރެން ފެށުމާއެކު ބަލިން ރައްކާތެރިވުމަށް ވެކްސިން ޕްރޮގްރާމްތަކެއް ރާވައި، މާލެ އާއި އަތޮޅުތެރޭގައި މީހުން ދިރިއުޅޭ ރަށްތަކާއި ރިސޯޓުތަކުގައި ވެކްސިން ޖަހަން ފެށީ ފެބްރުއަރީ މަހުން ފެށިގެންނެވެ. މިދިޔަ ހޯމަ ދުވަހާ ހިސާބަށް ރާއްޖޭގައި 325،060 މީހަކަށް ވެކްސިންގެ ފުރަތަމަ ޑޯޒް ވަނީ ދީފައެވެ. އަދި އޭގެ ތެރެއިން 274،949 މީހުން ވަނީ ދެވަނަ ޑޯޒް ޖަހައި ވެކްސިން ފުރިހަމަ ކޮށްފައެވެ.\nރާއްޖޭގައި ވެކްސިން ޖަހަމުންދަނީ އުމުރުން 18 އަހަރުން މަތީގެ މީހުންނަށެވެ. ހެއްހާ މީހުންގެ އާބާދީ އޮންނަ މަތިވެރީގައި ވެކްސިން ޖެހޭ އުމުރުފުރައިގެ އެންމެންނަށް ކޮވިޑުން ދިފާއުވުމަށް ވެކްސިންގެ ފުރަތަމަ ޑޯޒް ދީފައިވާ އިރު، އެ އުމުރުފައިގެ ތެރެއިން ވެކްސިންގެ ދެވަނަ ޑޯޒް ޖަހައި ވެކްސިން ފުރިހަމަ ކޮށްފައިވަނީ 90 އިންސައްތަ މީހުން ކަމަށް އެޗްޕީއޭގެ ތަފާސް ހިސާބުތަކުން ދައްކައެވެ.\nމަތިވެރީގެ މުޅި އާބާދީއަށް ބަލާ ނަމަ ވެކްސިންގެ ފުރަތަމަ ޑޯޒް ޖަހާފައިވަނީ 74 އިންސައްތަ މީހުންނެވެ. އަދި ދެވަނަ ޑޯޒް ޖަހާފައިވަނީ 72 އިންސައްތަ މީހުންނެވެ.\nރާއްޖޭގެ ވެކްސިން ޖެހޭ އާބާދީގެ އެންމެންނަށް ވެކްސިން ޖެހުމަކީ އަމާޒެއް ކަމުގައި ކަނޑައަޅައި ރާއްޖޭގައި ވެކްސިން ޕްރޮގްރާމްތައް ދަނީ ކުރިޔަށް ގެންދަމުންނެވެ. ކޮވިޑުން ރައްކާތެރިވުމަށް އާބާދީގެ 90 އިންސައްތައަށް ވެކްސިން ޖެހުމުގެ ބޮޑު ކެމްޕެއިނަށް، ގައުމީ ކަމެއްގެ ގޮތުގައި ދެކި އެންމެން އެއްބާރުލުން ދިނުމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން އެދިފައިވެއެވެ.


Maalee dhathikamun araigathumah India ge resort ehge pooluthakugai mas aalaakuranee | Masverin Media\nމާލީ ދަތިކަމުން އަރައިގަތުމަށް އިންޑިއާގެ ރިސޯޓެއްގެ ޕޫލުތަކުގައި މަސް އާލާކުރަނީ\nކޯވިޑް-19ގެ ސަބަބުން ދަތުރުފަތުރު ކުރުމަށް އެޅުނު ހުރަސްތަކާއެކު އެންމެ ބޮޑު މާލީ ގެއްލުމެއް ލިބެމުންދާ އެއް ސިނާއަތަކީ ފަތުރުވެރިކަމެވެ. މާލީގޮތުން ދިމާވެފައިވާ ދަތިތަކުން އަރައިގަތުމަށް އެކި ވިޔަފާރިތަކުން ގެންގުޅޭނީ އެކި އުކުޅުތަކެވެ. އެގޮތުން އިންޑިއާގެ ކެރެލާ ސްޓޭޓުގެ ލަގްޒަރީ ރިސޯޓެއް ކަމަށްވާ "އަވެދާ ރިސޯޓު"އިން މި ދަތިކަމާ ކުރިމަތިލީ ވަރަށް ތަފާތު ގޮތަކަށެވެ.\nއާންމު މަސްތަކުގައި ޔޫރަޕްގެ ގިނަ އަދަދެއްގެ ފަތުރުވެރިން އެ ރިސޯޓުން ޚިދުމަތް ހޯދާ ނަމަވެސް ކޯވިޑް-19ގެ ސަބަބުން ފަތުރުވެރިން އައުން ހުއްޓި ރިސޯޓުގެ ވިޔަފާރި މިވަނީ ބްނގްރޫޓްވާން ކައިރިވެފައެވެ. އެހެންކަމުން އެކަމުން ސަލާމަތްވުމަށްޓަކައި އެ ރިސޯޓުގެ 150 މީޓަރުގެ ބޮޑެތި ސްވިމިންގ ޕޫލުތައް މިހާރު ވަނީ މަސް އާލާކުރާ ފެންގަނޑުތަކަކަށް ނުވަތަ "ފިޝް ފާމް"ތަކަކަށް ބަދަލުކޮށްފައެވެ.\nމާޗް މަހުގެ ތެރޭގައި އިންޑިއާގައި އިއުލާންކުރި ފުރަބަންދާއެކު އެޤައުމުގެ ރިސޯޓުތައް ބަންދުކުރަން ޖެހުމުން ގިނަ ރިސޯޓްތަކަކަށް މާލީ ބޮޑެތި ގެއްލުންތަކަކާ ކުރިމަތިލާން ޖެހުނުކަން މީޑިއާ ރިޕޯޓުތަކުން އެނގެއެވެ.\nއަރަބް ނިއުސްއިން ރިޕޯޓްކޮށްފައިވާ ގޮތުގައި އަވެދާ ރިސޯޓުން އެ ރިސޯޓުގެ ޕޫލުތަކުގައި އާލާކުރަން ފަށާފައިވަނީ ދެކުނު އިންޑިއާ އާއި މެދުއިރުމަތީގައި ކެއުމަށް މަޝްހޫރު މަހެއް ކަމަށްވާ ޕާލް ސްޕޮޓް މަހެވެ. އެ ރިސޯޓުގެ ޕޫލުތަކުގައި ގާތްގަނޑަކަށް މީގެ 16000 މަސް އާލާކުރަމުންދާއިރު މި މަހަށް ގާތްގަނޑަކަށް 40،000 އެމެރިކާ ޑޮލަރު ލިބޭނެކަމަށް ބެލެވޭއިރު މިއީ އިންޑިއާ ރުޕީސްއިން ބަލާއިރު3މިލިއަނާ ގާތްކުރާ އަދަދެކެވެ.\nމި މަސްތައް ފުރިހަމައަށް ބޮޑުވުމަށް 8 މަސްދުވަސް ހޭދަވާނެކަމަށް ލަފާކުރެވޭއިރު އަންނަ ނޮވެމްބަރުމަސް ހާތާގައި މި މަސްތައް މެދުއިރުމައްޗަށް އެކްސްޕޯޓް ކުރެވޭވަރުވާނެކަމަށް އަވެދާ ރިސޯޓުން ބުނެއެވެ. މިއީ ކޯވިޑް-19ގެ ސަބަބުން ރިސޯޓް ބަންދުކުރަންޖެހުމުން ލިބުނު ގެއްލުންތައް ފޫބެއްދޭވަރުގެ އަދަދެއް ނޫންނަމަވެސް މި ފައިސާއިން ބައެއް ޚަރަދުތައް ފޫބެއްދޭނެކަމަށް އެ ރިސޯޓާ ހަވާލާދީ އަރަބް ނިއުސް އިން ރިޕޯޓް ކޮށްފައިވެއެވެ.\nމަސްވެރިކަމަކީވެސް ދެމެހެއްޓެނިވި ގޮތެއްގައި ކުރެވިއްޖެނަމަމނަފާ ލިބޭނެ ރަނގަޅު ސިނާއަތެކެވެ. މަސްވެރިކަމަކީ ހަމައެކަނި ދޮށި ހިފައިގެން މަހަށް ނުކުމެ މަސް ބޭނުމެއް ނޫނެވެ. މިއީވެސް ގިނަ ފުރުޞަތުތަކެއް ހުރި ސިނާއަތެކެވެ.


COVID-19 In Rakkaatheri Vumah Saafuthaahirukamah Iskandhinun Muhummu: Naib Raees - Vaguthu\nކޮވިޑް-19 އިން ރައްކާތެރިވުމަށް ސާފްތާހިރުކަމަށް އިސްކަންދިނުން މުހިއްމު: ނައިބަ ރައީސް\nދުނިޔޭގައި ހަލުވިކަމާއެކު މިހާރު ފެތުރެމުންދާ އަދި ރާއްޖެއިން ވެސް މިހާރު އެ ބައްޔެއް ފެނިފައިވާ ކޮވިޑް-19 ރޯގާއިން ރައްކާތެރިވެ ތިބުމަށްޓަކައި ސާފުތާހިރުކަމަށް އިސްކަން ދިނުން މުހިންމުކަމުގައި ރައީސުލްޖުމްހޫރިއްޔާގެ ނައިބު ފައިސަލް ނަސީމް ވިދާޅުވެއްޖެއެވެ.\nކޮވިޑް-19 އިން ރައްކާތެރިވުމަށް ސަރުކާރުން އަދި އެހެނިހެން ވުޒާރާތަކުންވެސް ގިނަގުނަ މަސަތްކަތް ތަކެއް ކުރައްވާކަން ފާހަގަކުރައްވަމުން ނައިބް ރައީސް ފައިސަލް ވިދާޅުވީ ކޮވިޑް-19 އިން ރައްކާތެރިވެ ތިބުމަށް ސާފުތާހިރުވެ، ގިނައިން އަތްދޮވުން މުހިންމު ކަމުގައެވެ.\nކޮވިޑް-19 އިން ރައްކާތެރިވުމަށް ރާއްޖެއިން ކުރަމުންގެއްދާ މަސަތްކަތްތައް ފާހަގަކުރައްވާ ނައިބު ރައީސް ވިދާޅުވީ މީހުން އެއްވެ އުޅޭތަންތަނަށް ދިއުން ހުއްޓާލަން ޖެހޭކަމަށެވެ. އަދި ކަމާއިބެހޭ އިދާރާތަކުން ދެއްވާ އިރުޝާދުތައް އަޑުއައްސަވާ އެ އިރުޝާދުތަކަށް އަމަލުކުރެއްވުން މުހިންމު ކަމަށް އެމަނިކުފާނު ވަނީ ވިދާޅުވެފައެވެ.\nކޮވިޑް19 އިން ރައްކާތެރިވެ ތިބުމަށްޓަކައި އާއްމު ސާފުތާހިރުކަމަށް އިސްކަންދެއްވާ، ގިނަގިނައިން އަތްދޮވެ، މީހުން އެއްވާ ތަންތަނަށް ދިއުން ހުއްޓާލައްވާ، އަދި ކަމާ ބެހޭ އިދާރާތަކުން ދެއްވާ އިރުޝާދުތައް އަޑުއައްސަވާ އެއަށް ޢަމަލު ކުރައްވާ. #COVID19\n— Faisal Naseem (@FaisalNasym) March 13, 2020\nރާއްޖޭގައި މިހާރު ސިއްހީ ކުއްލި ނުރައްކަލުގެ ހާލަތު ޢިއުލާންކޮށްފައިވާއިރު ދުނިޔޭގެ ސިއްހަތު ޖަމިއްޔާއިން ކޮވިޑް-19 ސިފަކޮށްފައިވަނީ ދުނިޔެއަށް ކުރިމަތިވެފައިވާ ބަލިމަޑުކަމެއްގެ ގޮތުގައެވެ.\nމީގެ އިތުރުން ދުނިޔޭގެ ގިނަ ގައުމުތަކުން ކޮވިޑް-19 އާއި ގުޅިގެން އެ ގައުމުތަކުގެ ސްކޫލްތަކާއި ކޮލެޖްތައް ބަނދުކޮށްފައިވާއިރު ރާއްޖެއިންވެސް ވަނީ އެއް ހަފްތާއަށް ސްކޫލްތައް ބަންދުކޮށްފައެވެ. އަދި ޔުނިވާސިޓީތަކާއި ކޮލެޖުތައް ވެސް މިހާރު ވަނީ ދެ ހަފްތާގެ މުއްދަތަކަށް ބަންދު ކޮށްފައެވެ. އަދި ރާއްޖޭގައި ބޮޑުބައެއް ތައްޔާރުވަމުންދިޔަ ލޯކަލް ކައުންސިލް އިންތިހާބުގެ ވޯޓުލުންވެސް ވަނީ އޭޕްރީލް 18 ވަނަ ދުވަހަށް ފަސްކޮށްފައެވެ.\nރާއްޖެއިން މިބައްޔަށް 10 މީހަކު ވަނީ ފައްސި ވެފައެވެ. އަދި މި ހުރިހާ މީހުންނަކީ ވެސް ބިދޭސީންނެވެ. އޭގެތެރެއިން ބައެއް މީހުންނަކީ ރިސޯޓުތަކުގައި ވަޒީފާ އަދާ ކުރާ ބިދޭސީންނެވެ.\nމާޗް 14, 2020 18:39\nބޭފުޅާގެ ސަވާރީކޮޅަށް ލިބުން ގެއްލުން ރިކަވާކުރެވިއްޖެތޯ؟\nމާޗް 14, 2020 20:04\nޔާ ޙައްޔު ޔާ ގައްޔޫމް ޔާ ރަޙްމާން ޔާ ޒުލްޖަލާލިވަލް އިކްރާމް މިދިވެހި ރާއްޖެ ކްރޯނާ ވައިސް އިން ސަލާމަތް ކޮށްދެއްވާ މި ރާއްޖެ އަށް ބަރަކާތައި ޝިފާ ބާވަލައްވާންދޭވެ އެންމެހާ ބާރަކަާއި ހުރިހާ އިއްޒަތެއް މިލްކުވެވޮޑިގެންވާ އިލާހު އަޅަމެންނަށް ޢަފޫ ކުރަށްވާ ފާފަ ފުއްސަވާ ރަޙްމަތްލައްވާންދޭވެ\nމާޗް 15, 2020 00:30\nމިކަލޭގެ ކޮވިޑް ޖެހިދާނެތީވެ ފިލާ އޮވެފަދޯ މިނިކުތީ\nމާޗް 15, 2020 03:37\nތިހެން ނުބުންޏަސް ދިވެހިންނަކީ ކަލޭމެންގެ ނަޝީދުގެ އަވަށްޓެރި އިންޑިއާފަދަ ނުތާހިރު ބައެއްނޫން .\nމާޗް 15, 2020 08:15\nއަހަރަމެންގެ ވެރިންގެ ކިބައިގައި ދީނީ ފިކުރުނުހުންނާތީ ވަރަށް ދެރަވޭ. ސާފުތާހިރުވުމާއެކު ﷲ ދުޢާކޮށް ނަމާދުކޮށް ގުރުއާން ގިނަގިނައިން ކިޔަވާށޭ ބުނާ ވެރިޔަކު އަދިނުފެނޭ. ޑަބްލިޔުއެޗްއޯއިން ބުނާއެއްޗެއް ކޮޕީކުރުން ކަމަކީ.\nމާޗް 15, 2020 08:31\nދިވެހިންނަށް ލޮޓި ދިނީ މިސަރުކާރު ބަލި ވައިރަލްވެފަ އޮތް ގައުމުތަކުން ގޮތެއް ގޮތެއް ނުބަލާ ގެސްޓުން ގެނައީ ޑޮލަރުބޭނުމުގައި އޮޅުވާލާ ކަންތައް ސިއްރު ކުރީ ރިސޯޓް ބޯއިސް އަމިއްލަ އެދުމަށް ގުރުބާން ކުރީ މިސަރުކާރުން ބުއްޅަބޭ އިބިލިސް ހެން ފިލައިފި ފޮނިކަނޑާފަ ދެންވެސް ބުނޭ ގައުމު ހުއްޓުވައެއްނުލެވޭނޭ މީ އާދައިގެ ރޯގާއެކޭ ހެޔޮސަރުކާރުގެ އަސްލު ސޫރަ ބޯހަލަާކު\nއަހަރުމެން މުޑުދާރުވެގެންތަ... އިޓަލީ ވިލާތުން ތިބުނާ ވައިރެހެއް އެތެރެކޮށްގެން ތިއުޅެނީ


Moosa ge Column | Mihaaru\nހިރިގާގެ އަގުވަޒަންކުރުން ލަސް، އެކަމަކު މަރުހަބާ\nއޭރު ރާއްޖޭގައި ނޫސްވެރިކަމުގެ މިނިވަންކަމެއް ނެތެވެ. އެކަމަކު ކިރިޔާ ވެސް ލިޔެވެން އޮތް، އަދި ހާއްސަކޮށް އެއީ ރައްޔިތުންގެ މަސްލަހަތާ ގުޅިފައިވާ މައްސަލައެއް ނަމަ، އެކަން ކިއުންތެރިންނާ ހަމައަށް ގެނެސްދެއްވަން ހިރިގާ އަހުމަދު ޒާހިރު ނުކުރައްވާނެ މަސައްކަތެއް ނޯންނާނެ އެވެ. އަމިއްލަ އަށް ލިއުއްވި އެއްޗިއްސާއި އެހެން...


Carabao Cup semi-final ah Man.City dhathuru kohfi\nމެންޗެސްޓަރ ސިޓީގެ ދެ ތަރިން ރޭގެ މެޗުގައި ކުޅުނު - ޑިބްރޭނާ އަދި އަގުއޭރޯ\nކަރަބާއޯ ކަޕްގެ ސެމީ ފައިނަލަށް މ.ސިޓީ\n19 ޑިސެމްބަރ 2018, 14:02 |\nރޭ ކުޅެވުނު ކަރަބާއޯ (އީއެފްއެލް) ކަޕްގެ ކުއާރޓަރ ފައިނަލް މެޗުގެ ފުރިހަމަ ވަގުތު 1-1 ން އެއްވައްރު ވުމުން ޕެނަލްޓީގައި 3-1 ކުރި ހޯދައިގެން މެންޗެސްޓަރ ސިޓީ ވަނީ ސެމީ ފައިނަލަށް ދަތުރު ކޮށްފައެވެ. މިއީ ކުރީއްސުރެ ކުޅެމުން އަންނަ އީއެފްއެލް ކަޕެވެ. މިފަހަރުގެ ނަން ސްޕޮންސަރ ގެ ނަމާއެކު ގެނެސްފައި ވަނީއެވެ. މިއީ ކޮންމެ އަހަރަކު ކުޅޭ ނޮކް އައުޓު މުބާރާތެކެވެ.\nރޭގެ މެޗުގައި ސިޓީން ވާދަކުރީ ލެސްޓަރ ސިޓީ އާއި ދެކޮޅަށެވެ. ކަކުލުހުޅުގެ އަނިޔާއެއްގައި ގިނަ ދުވަސްތަކެއް ވަންދެން ކުޅުމާއި ދުރުގައި ހުރުމަށްފަހު މެންޗެސްޓަރ ސިޓީގެ މިޑްފިލްޑަރ ކެވިން ޑި ބްރޭނާ، ރޭގެ މެޗުގެ ފުރަތަމަ 11 ގައި ކުޅުނެވެ. އަދި ފޯވަޑް އަގުއޭރޯ، އުކުޅުވަޅުގެ އަނިޔާއަށް ފަހު ކުޅެން ނިކުތީ ރޭގެ މެޗުގެ ދެ ވަނަ ހާފުގައެވެ.\nރޭގެ މެޗުގެ ކުރީ ކޮޅުގައި ޑިބްރޭނާ ވަނީ ސިޓީއަށް ލީޑު ނަގައިދީފައެވެ. ނަމަވެސް ފަހު ހާފުގައި ލެސްޓަރ ސިޓީން ގޯލެއް ޖަހައި ނަތީޖާ ހަމަހަމަ ކުރީއެވެ. ރޭގެ މެޗުގައި ޑިބްރޭނާ ވަނީ މޮޅު ކުލޅުމެއް ދައްކައި މެޗުގެ މޮޅުކުޅުންތެރިއާގެ މަގާމު ވެސް ހޯދާފައެވެ.\nސިޓީގެ ހަމަލާތަކުގެ ތެރެއިން މާރޭޒް އާއި އަގުއޭރޯގެ ހަމަލާތަކެއް ލެސްޓަރ ގެ ގޯލަށް ނުރައްކާ ވިއެވެ. މެޗުގައި މޮޅުވާން ލިބުނު ގިނަ ފުރުސަތުތަކުގެ ބޭނުން ފުރިހަމައަށް ނުހިފުމުން މެޗު ނިމުނީ 1-1 ން އެއްވަރުވެގެން ނެވެ.\nކްއާރޓަރ ފައިނަލުގެ ފުރަތަމަ މެޗުގައި މިޑްލްސްބަރޯ އަތުން 1-0ން ބާރޓަން މޮޅުވެ ސެމީ ފައިނަލުގެ ޖާގަ ވަނީ ހޯދާފައެވެ. ކްއާރޓަރ ފައިނަލުގެ4ވަނަ މެޗުގައި ޗެލްސީއާއި ބޯންމައުތު ވާދަކުރާނީ މިރެއެވެ.\nމި މުބާރާތުގެ ކްއާރޓަރ ފައިނަލުގެ ފަހު މެޗުގައި މިރޭ އާސެނަލް އާއި ޓޮޓްނަމް ކުޅޭނެއެވެ. އަދި މި މެޗަށްފަހު މުބާރާތުގެ ސެމީ ފައިނަލުގައި ބައްދަލު ކުރާނެ ޓީމުތަކުގެ ގުރު ނެގުން އޮންނާނެއެވެ.\nޕްރިމިއަރ ލީގުގައި މުޅިއެކު ކުޅޭ 92 ޓީމުގެ މެދުގައި ކުޅޭ މިމުބާރާތުގެ އެންމެ ފަހުގެ ޗެމްޕިއަނުންނަކީ މެންޗެސްޓަރ ސިޓީއެވެ.\nއިތުރު ލިޔުންއިނގިރޭސި ފުޓުބޯޅަމެނޗެސްޓަރ ސިޓީ\nTags: އިނގިރޭސި ފުޓުބޯޅަ, މެނޗެސްޓަރ ސިޓީ


Supreme court ah Ali rasheed aai Mohamed ibraim ayyan kuran lafayakah edhefi | Mihaaru\nގާޒީ އަލީ ރަޝީދު ހުސައިން (ވ) އާއި ޑރ. މުހައްމަދު އިބްރާހިމް\nސުޕްރީމް ކޯޓަށް ގާޒީ އަލީ ރަޝީދާއި މުހައްމަދު އިބްރާހިމް އައްޔަން ކުރަން ލަފަޔަށް އެދެފި\n06 އޯގަސްޓް 2020 - 17:03 20 comments\nސުޕްރީމް ކޯޓުގެ ފަނޑިޔާރު ކަމަށް ކްރިމިނަލް ކޯޓް ހިންގުމާ ހަވާލުވެ ހުންނެވި ގާޒީ އަލީ ރަޝީދު ހުސައިންނާއި ގާނޫނީ ވަކީލް ޑރ. މުހައްމަދު އިބްރާހިމް އައްޔަން ކުރުމާމެދު ލަފައެއް ހޯދުމަށް ޖުޑީޝަލް ސާވިސް ކޮމިޝަން (ޖޭއެސްސީ) އަށް ރައީސް އިބްރާހިމް މުހައްމަދު ސޯލިހް މިއަދު ފޮނުއްވައިފި އެވެ.\nސުޕްރީމް ކޯޓުގެ ފަނޑިޔާރުންގެ ބެންޗުގައި މިހާރު ތިއްބެވީ ފަސް ބޭފުޅެކެވެ. މަދުވާ ދެ ފަނޑިޔާރުން އައްޔަން ނުކޮށް އޮންނަތާ މިހާރު ވަނީ ގިނަ ދުވަސްތަކެއް ވެފަ އެވެ.\nގާޒީ އަލީ ރަޝީދަކީ ސިވިލް ކޯޓުގެ ކުރީގެ އިސް ގާޒީ އެވެ. އަދި ކްރިމިނަލް ކޯޓަށް ބަދަލުކޮށްފައި ވަނިކޮށް އެ ކޯޓުގައި ހިންގި ކުރީގެ ރައީސް އަބްދުﷲ ޔާމީންގެ ޝަރީއަތް ހިންގި ފަސް ފަނޑިޔާރުންގެ ބެންޗުގައި ރިޔާސަތުގައި ވެސް އިންނެވި އެވެ. ޑރ. މުހައްމަދު އިބްރާހިމް މަސައްކަތް ކުރައްވަމުން އައީ ޕްރިމިއާ ޗެމްބާސް ލޯ ފާމުގަ އެވެ. މި ދެ ބޭފުޅުންނަކީ ވެސް ގާނޫނީ ދާއިރާގެ ތަޖުރިބާކާރު ދެ ބޭފުޅުންނެވެ.\nގާޒީ އަލީ ރަޝީދަކީ އާ ގާނޫނު އަސާސީއަށް އަމަލު ކުރަން ފެށި ފަހުން އެންމެ ފުރަތަމަ މަރުގެ ހުކުމެއް އިއްވެވި ގާޒީ އެވެ. ދެހާސް ދިހަ ވަނަ އަހަރު އިއްވެވި އެ ހުކުމަށް ސުޕްރީމް ކޯޓުން ވެސް ތާއީދު ކުރި އެވެ. އަދި އޭނާ އަކީ ޖިނާއީ މައްސަލައެއްގެ ދައުވާގެ ސިފަ ބަދަލުކޮށް ފުރަތަމަ މައްސައެއް ނިންމެވި ގާޒީ އެވެ.\nގާނޫނީ ދާއިރާ އިން ޕީއެޗްޑީ ހާސިލް ކުރައްވާފައިވާ ޑރ. މުހައްމަދު އިބްރާހިމް، ގާނޫނީ ވަކީލެއްގެ ގޮތުގައި މަސައްކަތް ކުރައްވާތާ 16 އަހަރަށް ވުރެ ގިނަ ދުވަސް ވެއްޖެ އެވެ. އޭނާ އަކީ މަޝްހޫރު ލޯ ފާމް، "ޕްރިމިއާ ޗެމްބާސް" ގެ ހިއްސާދާރެކެވެ. ހޯމް މިނިސްޓްރީގެ ލީގަލް އެފެއާޒްގެ ޑިރެކްޓަރުކަން ވެސް ކުރައްވާފައިވެ އެވެ.\nސުޕްރީމް ކޯޓުން ހުސްވެފައިވާ ދެ ފަނޑިޔާރުންގެ މަގާމަށް ކުރިމަތި ލުމުގެ ފުރުސަތު މިއަދު ޖޭއެސްސީން ވަނީ ހުޅުވަލައިލައިފަ އެވެ. ޝަރުތު ހަމަވާ ބޭފުޅުން މިމަހުގެ 16 ގެ ކުރިން ޖޭއެސްސީއަށް މެއިލް މެދުވެރިކޮށް ހުށަހެޅުމަށް އެ ކޮމިޝަނުން އެދެ އެވެ. ގާނޫނުއަސާސީ ބުނާގޮތުން ސުޕްރީމް ކޯޓުގެ ފަނޑިޔާރު ކަމަށް ބޭފުޅުން އައްޔަން ކުރާނީ ޖޭއެސްސީގެ ލަފާގެ މަތިން މަޖިލީހަށް ރައީސް ފޮނުއްވާ ނަންފުޅުތަކަކަށް ބިނާކޮށް މަޖިލީހުންނެވެ.\nސުޕްރީމް ކޯޓަށް އައްޔަންކުރުމަށް، ކުރީގެ އުއްތަމަ ފަނޑިޔާރު އަހްމަދު ފާއިޒާއި ހައި ކޯޓުގެ ފަނޑިޔާރު އަބްދުއްރައޫފް އިބްރާހިމްގެ ނަން ރައީސް ހުށަހެޅުއްވުމުން، ޖޭއެސްސީން ވަނީ އެ ދެ ބޭފުޅުން ވެސް ސުޕްރީމް ކޯޓަށް އައްޔަންކުރަން ނުފެންނަ ކަމަށް މީގެ ކުރިން ލަފާ ދީފަ އެވެ.\nސުޕްރީމް ކޯޓުގައި ކުރިން ތިއްބެވި ހުރިހާ ފަނޑިޔާރުން ވަކިކޮށް މިހާރު ވަނީ އަލަށް ފަނޑިޔާރުން އައްޔަންކޮށްފަ އެވެ. އެއީ އުއްތަމަ ފަނޑިޔާރު މުއުތަސިމް އަދުނާނާއި، ފަނޑިޔާރު އާއިޝާ ޝުޖޫން މުހައްމަދާއި، ފަނޑިޔާރު ޑރ. އަޒްމިރަލްދާ ޒާހިރާއި ފަނޑިޔާރު މަހާޒް އަލީ ޒާހިރު އަދި ފަނޑިޔާރު ހުސްނުއްސުއޫދެވެ.\nއިތުރު ލިޔުންތައް ކްރިމިނަލް ކޯޓް ސުޕްރީމް ކޯޓް ޖުޑީޝަލް ސާވިސް ކޮމިޝަން ގާޒީ އަލީ ރަޝީދު\nއަލީ ރަޝީދާއި ޑރ. މުހައްމަދުގެ ނަން މަޖިލީހަށް\nސުޕްރީމް ކޯޓަށް އަލީ ރަޝީދު ހުށަހެޅުމުން ފާޑުކިޔަނީ


Neyngeyhe Haadha Loabivey - 1 | Vaahaka ނޭނގޭހެ ހާދަ ލޯބިވޭ – 1 – Vaahaka\n3k30\tJune 27, 2021\nއޮސްޓްރޭލިއާގެ ހިއްގައިމު ހިސާބެއްގައި ހުރި ކޮފީ ޝޮޕެއްގެ މޭޒުގައި ބޯއަޅާލައިގެން، ލޯމަރާލައިގެން އިން އަންހެން ކުއްޖާއަށް އެތަނަށް ވަދެ ނުކުމެހަދާ އެންމެންގެ ނަޒަރު ހުއްޓެމުންދިޔައެވެ. ދޮން އޮމާން މޫނުގެ މައްޗަށް ވިހުރިފައިވާ އިސްތަށިތަށް އެރީތި މޫނުގައި ބީހެމުން ދިޔައެވެ. މަރާލެވިފައިވާ ދެލޮލުގެ ދިގު އެސްފިޔަތަކުންވެސް އެލޮލުގެ ރީތިކަން އަންގައިދެއެވެ. ފިޔާތޮށި ކުލައިގެ ތުންފަތުގައި ލުއި ހިނިތުންވުމެއް ވިއެވެ. ހިމަ ދިގު އިނގިލިތަކުން މަޑުމަޑުން މޭޒުގައި ތަޅަމުންދިޔައެވެ.\nކަންފަތުގައި ޖަހާފައި އިން ހެޑްސެޓްއިން ލަވައެއް އަޑު އަހަނީކަން އިނގެއެވެ. ކައިރީގައި އިތުރު ދެ އަނަހެންކުދިން އަވަދިނެތި އެމީހުންގެ ލެޕްޓޮޕުން އެއްޗެއް ލިޔަމުން ދިޔައެވެ.\n" ކީއްވެބާ އަހަރެންގެ ފަހަތުން އެއައީ...؟ " ޝާދިން ހިތާ ހިތާ ސުވާލު ކޮށްލިއެވެ. ކާރުގޮސް ޝާދިން ހުންނަ ބޮޑު ހޮޓެލުގެ ކުރިމައްޗަށް މަޑުކޮށްލުމާއި އެކީ ގާޑު މީހާ އައިސް ދޮރުހުޅުވާލަދިނެވެ. ކާރުން ފައިބާފައި އެމީހާ އަތަށް ކާރުގެ ތަޅުދަނޑިދެމުން ޕާރކް ކޮށްލުމަށް ޝާދިން އެދުނެވެ. ހޮޓެލް ތެރެއަށް ވަދެގެން ދިޔުމުން އެތާ މަސައްކަތް ކުރާ އެންމެންހެން ޝާދިންއަށް ހަވީރުގެ ސަލާމް ގޮވަމުން ދިޔައެވެ. އެލެވޭޓާއިން އޭނަގެ އެގްސެކެޓިވް ސުއިޓްއަށް ވަނެވެ. އެބޮޑު ކޮޓަރިއަށް ބަލައިލުމުން އެއީ އާދައިގެ މީހެއްނުންކަން އިނގިގެންދެއެވެ. ކޮޓަރިއަށް ވަނުމަށް ފަހު ޝާދިން އޭނާގެ ވަރުބަލިކަން ފިލުވާލުމަށްޓަކާ ފެންވަރާލަން ފާޙާނައަށް ވަނެވެ. ފެންވަރާ މާގަނޑު ދަށުގައި ހުރިއިރުވެސް ޝާދިންނަށް އެއަންހެން ކުއްޖާއާ ދޭތެރޭ ވިސްނެމުން ދިޔައެވެ. އެއީ ކޮންކުއްޖެއްތޯ ބަލަންވެސް ބޭނުންވިއެވެ. ޝާދިންއަކީ ފެންނަހާ އަންހެން ކުދިންނަށް ހިތްދެމުން ދާ މީހެއްނޫނެވެ. އެކަމަކު އެއަންހެން ކުއްޖާ ގައިގާ ހިތްކިޔާ ގޮތެއް ހުއްޓެވެ. \nފެންވަރާ ނިމިގެން ތުވާލި އުނަގަނޑުގައި އައްސާލައިގެން ހުރެ ލޯގަނޑު ކުރިމައްޗަށް ހުއްޓުނެވެ. އެވަރުގަދަ ކަސްރަތީ ހަށިގަނޑު ބަލާލަން ވަރަށް ހިތްގައިމެވެ. އެން އަތުން ތުނބުޅިގައި ހުރި ފެންތައް ފުހެލަމުން އަނެއް އަތުން ފުސްވެފައިވާ ލޯގަނޑު ފުހެލިއެވެ. އެވަގުތު އެތުންފަތް މަތީގައިވި ހިނިތުންވުން އެއްކޮށް ފިލާ ގޮއްސިއެވެ. ޝާދިން އަމިއްލަ ސިފަ ލޯގަނޑުން ބަލައިލިއެވެ. ކަނާތު ކޮލުގައި ހުރި ބޮޑު ލަކުނުގައި އިނގިލި ހިންގާލިއެވެ. އެމޫނުގައި ވި ލަކުނުތަކަކީ އޭނާ ހަނދާނުން ނައްތާނުލެވޭނެ ހާދިސާއަކާ ގުޅުންހުރި ލަކުނުތަކެކެވެ. ހަމުގެ ކުލަ ކަޅުވުމުން ލަކުނުތައް އިތުރައް ވަނީ ކަޅުވެފައެވެ. ޝާދިންގެ ސިފަ ފެނުމުން އޭނައަކީ ރީތި މީހެކޭ އެއްވެސް މީހަކު ނުބުނާނެއެވެ. އޭނާއަށް ލޯބި ހުށަހަޅާ އަންހެންކުދިން ނަކީ އޭނާގެ މުއްސަދި ކަމަށް ލޯބި ކޮށްގެން އަންނަ ކުދިންނެވެ. އެއީ ޝާދިން އެންމެ ނަފްރަތު ކުރާ ޒާތުގެ ކުދިންނެވެ. އުމުރުން ތިރީސް ފަސް އަހަރުވިއިރުވެސް މީހަކާ ނުއިނދެ ހުރީ އޭނާ ގަޔާވާ އަދި އޭނާގެ ސިފަ ދެކެ ލޯބިވާނެ ކުއްޖަކާ ދިމާނުވުމުންނެވެ.\nކިޔުން ތެރެއިން އެއް ކުއްޖަކު June 27, 2021\nވަރަށް ރީތި ވާހަކައެއް މިއީ ވަރަށް ރީތި ވާހަކައެއް 😘❤\nMAAYAA July 2, 2021\nމިވާހަކަ ހުރިހާ ކިޔުންތެރިންވެސް ޝައުގުވެރިވާނެ ކަމަށް ހީކުރަން.. ހުރިހާ ކަހަލަ ހިޔާލަކަށްވެސް ތާއީދުކުރަން..


ރޯގާ ހުން | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް ރޯގާ ހުން\nރޯގާ ހުން (Viral Fever)އަކީ ވައިރަސްގެ ސަބަބުންޖެހޭ ހުން ރޯގާގެ ވައްތަރެކެވެ. ނުވަތަ މިއީ ވައިރަހުގެ ސަބަބުން ޖެހޭ ބައްޔެއް ހުރުމާއެކު، ހުންއައުމެވެ. ވައިރަސްގެ ސަބަބުން ޖެހޭ ތަފާތު އެތަކެއް ބަލިތަކެއް ވެއެވެ. މީގެ ތެރެއިން ބައެއް ބަލިތަކުގެ އަލާމާތްތަކާއި އުދަނގޫ ތަކަކީ ފާހަގަވެ، އެގިފައިވާ ކަންތައްތަކެވެ. ބޭސްވެރިކަމުގައި ވައިރަސްގެ ސަބަބުން ޖެހޭ ކޮންމެ ހުމަކަށް ރޯގާ ހުމޭ ކިޔައެވެ. ނުވަތަ "ވައިރަލް ހުމޭ" (Viral Fever ބުނެވިދާނެ އެވެ. ވައިރަހުން ޖެހޭ ބަލިތަކުގެ ސަބަބުން ބައެއް ފަހަރު އާންމު އަލާމާތްތަކެއް ފެނިދާނެއެވެ. އެކަމަކު ބައެއް ފަހަރު ވަކި ޚާއްޞަ ގުނަވަކަށް (ނިޒާމަކަށް) ބަލީގެ އަސަރު ފޯރައި އޭގެ އުދަގޫތައް މެދުވެރިވެދާނެ އެވެ.\nރޯގާ ހުން ޖެހުމަށްފަހު، އާންމު ގޮތެއްގައި އޭގެ އުދަގޫތައް، ދެމިހުންނަނީ 7-3 ދުވަހާއި ދެމެދުގެ މުއްދަތަކަށެވެ. މިސަބަބާހުރެ ކުރިން ވައިރަލް ފީވަރ އަށް '' 3ދުވަހުގެ ހުން''(3days fever) އަދި ''7ދުވަހުގެ ހުން''(7days fever) ފަދަ ނަންތަކުން މުޚާޠަބު ކުރެވިފައި ވެއެވެ.\nކޮންމެ އުމުރެއްގެ ކުއްޖަކަށް ނުވަތަ ކޮންމެ ނަސްލެއްގެ މީހަކަށް ވެސް ރޯގާހުން ޖެހިދާނެ އެވެ. ދުނިޔޭގެ ހުރިހާ ހިސާބެއްގައި ވެސް މިއީ އާންމު ބައްޔެކެވެ. ރޯގާ ހުމުގެ ގިނަ ވައްތަރު ތަކަކީ ވަރަށް ފަސޭހައިން ގައިންގަޔަށްއަރާ އަދި ފެތުރޭ ބަލިތަކެކެވެ. ރޯގާ ހުމުގެ ބައެއް ވައްތަރުތަކަކީ އޭގެ ޒާތުގައި އަމިއްލަ އަށް ރަގަޅުވާ ބަލިތަކެއް ކަމަށް ވިޔަސް، އަނެއް ބައި ވައްތަރު ތަކުގެ ސަބަބުން ނުރައްކާތެރި ހާލަތަކަށް މީހާގެ ޞިއްޙަތު ބަދަލުކޮށްލައިފާނެކަން ހަދާން ބަހައްޓަން ޖެހެއެވެ. ރޯގާހުމަށް ވަކިން ޚާއްޞަ ފަރުވާއެއް ނޯވެއެވެ. ގިނަފަހަރު ކުރެވޭ ކަމަކީ ބަލިމީހާގެ ޝަކުވާތަކަށް ޙައްލެއް ހޯދައިދިނުމެވެ. ރޯގާހުމަކީ ގިނަ ފަހަރު އޭގެ ޒާތުގައި އަމިއްލައަށް ރަގަޅުވާ އަދި މާނުރައްކާތެރި ބައްޔެއް ނޫނެވެ. ނަމަވެސް މަދުން ނަމަވެސް ރޯގާ ހުންޖެހި ފުރާނައަށް ނުރައްކާވުމަކީ ވެދާނެ ގޮތެކެވެ.\nސަބަބު / ފެތުރޭގޮތް\nވައިރަލް ފީވަރ ގެ ގިނަ ވައްތަރުތައް ޖެހެނީ އަންނަނިވި ގޮތްތަކުގެ ތެރެއިން ގޮތެއްގެ މަތީންނެވެ.\n* އެންމެ އާންމު ސަބަބުތައް\n(ހ) – ބަލި ޖައްސާ ވައިރަސް ނުވަތަ ޖަރާސީމާއި ތަޣައްޔަރުވެފައިވާ އަތުން: ޖަރާސީމާއި އަތް ތަޣައްޔަރުވެފައިވަނިކޮށް، އެއަތްނުދޮވެ، އަނގަ، ނޭފަތް، ލޯ ފަދަ ތަނެއްގައި ހޭކުން ފަދަ ކަންތައްތަކުން ރޯގާ ހުން ފަދަ ބަލިތައް ވަރަށް ފަސޭހައި ޖެހޭގޮތް ވެއެވެ. ބަލިމީހާ އާއި ގައިގޯޅިވެ އުޅުމުގެ ތެރޭގައި ބަލިމީހާ ކިނބިއެޅިއިރު، އަނގަނިވާކުރީ އަތުންކަމަށްވެފައި އެއަތް ނުދޮވެ ރަގަޅަށް ހުރި މީހަކާއި ސަލާމްކޮށްފިނަމަ އެމީހާގެ އަތް ޖަރާސީމާއި ތަޣައްޔަރު ކުރުވައެވެ. އަދި ބަލިމީހާ ކެއްސާއި ކިނބިހިއެޅުމުގެ ތެރޭގައި އޭނާ އޮންނަ ތަނާއި، ގައިގައި ހުންނަ ހެދުން، ގެންގުޅޭ ތަކެތި ފަދަ އެއްޗެތީގައި ޖަރާސީމު ހަރުލާފައި ހުރެއެވެ. އެހެން ކަމުން ބަލިމީހަކަށް ޒިޔާރަތްކޮށްފައި އެފަދަ އެއްޗެއްގައި އަތްލެވުމުން ތިބާގެ އަތް ޖަރާސީމާއި ތަޣައްޔަރުވީ އެވެ.\n(ށ) – ނޭވާލުމާއެކު ބަލީގެ ވައިރަސް އާއި ތަޣައްޔަރުވެފައިވާ ކުދިކުދި ހިރަފުސް، ކުނިކޮޅު ފަދަ އެތިކޮޅުތައް ހަށިގަނޑަށް ވަނުން ނުވަތަ ކެއްސާއި ކިނބިހިއެޅުމުގެ ތެރޭގައި ބޭރުވާ ޖަރާސީމު ވައިގެ ޒަރީޢާއިން ނޭވާލުމުގެ ތެރޭގައި ސަލާމަތުން ހުރި މީހާގެ ހަށިގަނޑަށް ވާޞިލްވުން: މިސާލަކަށް އާންމުކޮށް އުޅޭ ރޯގާހުން، އަރިދަފުސްރޯގާ، އަދި އިންފުލުއެންޒާ ފެތުރުމުގައި މިގޮތަށް ހަށިގަނޑަށް ވައިރަސް ވަނުމަކީ ވެސް ބަލިޖެހޭ ސަބަބެކެވެ.\n(ނ) – ބަލީގެ ވައިރަސް އާއި ތަޣައްޔަރުވެފައިވާ ކާނާ ނުވަތަ ފެން ބޭނުންކުރުން : މިސާލަކަށް ވައިރަސް އާއި ތަޣައްޔަރުވެފައިވާ ކިރާއި، ކާބޯތަކެތި ބޭނުން ކުރުމުން ޕޯލިޔޯ ވައިރަހުން ޖެހޭ ވާބަލި ޖެހޭގޮތް ވެއެވެ.\n(ރ) – ބަލިޖެހިފައިވާ މީހަކާއި ހުރަހެއްނެތި ބީހުން : މިސާލަކަށް ފާނަބަސަނދު ޖެހިފައިވާ ހުރި މީހަކާއި ގައިގޯޅިވެ އުޅެއްޖެނަމަ ވަރަށް ފަސޭހައިން އެމީހަކަށް ބަލިޖެހިދާނެ އެވެ. އެއީ ފާނަބަސަދުގެ ފޮޅުތަކުން ބޭރުވާ ދިޔައިގައި އަތްލެވި، ނުދޮވެ، އެއަތް ލޯ، އަނގަ، ނޭފަތް ފަދަ ތަނެއްގައި ޖެހުމުން ހަށިގަނޑަށް ވައިރަސް ވާޞިލްވުމުގެ ފުރުޞަތު އޮންނާތީ އެވެ.\n* އެހެން ބައެއް ސަބަބުތައް\n(ހ) – ބަލިޖެހިފައިވާ މީހަކާއެކު ޖިންސީ ގުޅުން ހިންގުން : މިސާލަކަށް ބަލި ޖެހިފައިހުރި މީހަކާއި ޖިންސީ ގުޅުން ހިންގައިފިނަމަ، އެޗްއައިވީ އިން ޖެހޭ އޭޑްސް ފަދަ ބަލިތައް ޖެހުމުގެ ފުރުޞަތު އޮވެއެވެ.\n(ށ) – ބަލީގެ ވައިރަސް އާއި ތަޣައްޔަރުވެފައި ހުރި ލޭ އެޅުން : މިސާލަކަށް ވައިރަސް އާއި ތަޣައްޔަރުވެފައިވާ ލޭއެޅިއްޖެނަމަ ހެޕަޓައިޓިސް ބީ، އޭޑްސް ފަދަ ބަލިތައް ޖެހިދާނެ އެވެ.\n(ނ) – ބަލީގެ ވައިރަސް އުފުލާ މަދިރި، ސެއްޅި ފަދަ ސޫތްޕެއް ހަށިގަނޑުގައި ދަތް އެޅުން، ނުވަތަ ހަށިގަނޑުން ލޭބުއިން : މިސާލަކަށް ޑެންގީ ހުން، ޗިކުންގުންޔާ ފަދަ ބަލިތައް ޖެހިފައިވާ މީހެއްގެ ގައިން ލޭބުއިފައިވާ އަންހެން މަދިރިއެއް ސަލާމަތުން ހުރި މީހެއްގެ ގައިގައި ހަފައި، ދަތްއަޅައި ލޭބުއިފިނަމަ، އެމީހަކަށް ޑެންގީ ހުން ނުވަތަ ޗިކުންގުންޔާ ފަދަ ބަލިތައް ޖެހިދާނެ އެވެ.\n(ރ) – ބަލިޖެހިފައިވާ ބޭނުންކުރި ކަށި ސިރިންޖު ފަދަ ތަކެތި ބޭނުންކުރުން : ބަލިޖެހިފައިވާ މީހަކު ބޭނުންކޮށްފައިވާ ކަށި ސިރިންޖު، ރޭޒަރު ފަދަ ތަކެތި ބޭނުންކޮށްފިނަމަ، އޭޑްސް، ހެޕަޓައިޓިސް ފަދަ ބަލިތައް ޖެހުމުގެ ފުރުޞަތު އޮވެއެވެ.\nމިފަދަ ގޮތަކުން ހަށިގަނޑަށް ވާޞިލްވެ، ހަށިގަނޑުގައި ހާލިހަދާ ޖަރާސީމް ދެން ވާޞިލްވަނީ ލޭ، ނުވަތަ ލިމްފްގެ ދިޔައިގެ ތެރެއަށެވެ. ބަލީގެ އަލާމާތްތައް ފެންނަން ފަށަނީ ހަށިގަނޑުގެ ވަކި ހިސާބެއްގައި ވައިރަސްތައް އިތުރުވެ ގިނަވާން ފެށުމުންނެވެ.\nއަލާމާތްތައް / ނުރައްކާތައް\nހަށިގަނޑަށް ވައިރަސް ވަދެ ހާލި ހެދުމަށްފަހު، އިންފެކްޝަން އަށަގަންނަ މިންވަރަށް، ވައިރަސްތައް އިތުރުވެ، އޭގެ ސަބަބުން ބަލީގެ އުދަގޫތައް ދިމާވުމަށް މުއްދަތެއް ބޭނުން ވެއެވެ. މިމުއްދަތަށް ކިޔަނީ އިންކިޔުބޭޝަން ޕީރިއަޑް(Incubation period) އެވެ. އެގޮތުން ރޯގާ ހުމުގައި ޖަރާސީމް ނުވަތަ ވައިރަސް ހަށިގަނޑަށް ވަނުމަށްފަހު ބަލީގެ އަލާމާތްތައް ފެނުމާ ދެމެދު 5-3 ދުވަހާއި ދެމެދުގެ މުއްދަތެއް ހޭދަވެއެވެ. އެގޮތުން މިމުއްދަތު ފާއިތުވުމަށްފަހު ބަލީގެ އުދަނގޫތައް ފެންނަށް ފަށައެވެ.\nވައިރަސްތައް ހަށިގަނޑުގައި އިތުރުވުމުގެ ނަތީޖާއެއްގެ ގޮތުން އެންމެ ފުރަތަމަ ވަރުބަލިވުން، ނުތަނަވަސްވުން، އަދި ގައިގައިރިހުން މެދުވެރިކުރުވައެވެ. އެއަށްފަހު ހީކެރުވުން، އަދި ހުންއައުން ކުރިމަތިކުރުވައެވެ. ހުން އަންނަ މިންވަރު އެކިއެކި ވައިރަސް ތަކުގެ ސަބަބުން މެދުވެރިވާ ބަލިތަކުގައި ތަފާތެވެ. ބައެއް ފަހަރު އާދައިގެ މަޑު ހުމެއް ހުންނައިރު އަނެއްބައި ފަހަރު ގަދަ ހުން ހުންނަކަން ފާހަގަ ކުރެވެއެވެ. އަދި އަނެއް ބައި ބަލިތަކުގައި ހުން އައުމަށްފަހު ރަގަޅުވެ، ނުވަތަ މެދުކެނޑިފައި، އަނެއްކާ ވެސް ހުން އައުން ނުވަތަ ހުންގަދަވާގޮތް ވެއެވެ.\nމީގެ އިތުރުން ކަރުތެރެހިރުވައި ހަލާކުވުން، ނޭފަތުން ފެންއައުން، ކެއްސުން، ކިނބިހިއެޅުން، ލޯރަތްވުން، ބޮލުގައި ރިހުން، މަސްތަކުގައި ރިހުން، އަދި ހުޅުތަކުގައި ރިހުން ، މާޔޫސްވުން، އަދި ގައިގައި ކުދިކުދި ބިހިތަކެއް ނެގުން މިއީ ފެނިދާނެ އަލާމާތްތަކެވެ. ބައެއް ވައިރަހުގެ ބަލިތަކުގައި ގައިން ކުދި ފެންފޮޅު ތަކެއް ވެސް ނަގައިފާނެ އެވެ. އަދި ކަރުގައި ހުންނަ ލިމްފް ގޮށްތައް ދުޅަވެ ކަރުގައި ގޮށްލުން ކުރިމަތި ވެއެވެ.\nވައިރަހުގެ ސަބަބުން ޖެހޭ ބައެއް ބަލިތަކާއި ގުޅިގެން ނުވަތަ ރޯގާ ހުމުގެ ބައެއް ވައްތަރު ތަކާއި ގުޅިގެން، ބައެއް ފަހަރު ހޮނޑުލެވުން، ބޭރަށްހިންގުން، ބަނޑުގައި ރިހުން، ކާހިތްނުވުން، ރީނދޫވުން، ހުޅުތައް ދުޅަވުން ފަދަ މައްސަލަތައް މެދުވެރިވުމަކީ ވެސް ވެދާނެ ކަމެއްކަން ހަދާން ބަހައްޓާށެވެ.\nރޯގާ ހުމަކީ އާންމު ގޮތެއްގައި އޭގެ ޒާތުގައި އަމިއްލައަށް ރަގަޅުވާ ބައްޔެކެވެ. ނަމަވެސް ރޯގާ ހުން ޖެހުމަށްފަހު ވެސް ވަރުބަލިވުން އަދި ކެއްސުން ދެތިން ހަފްތާއަށް ދެމިގެންދިއުމަކީ ވެދާނެ ގޮތެކެވެ. ބައެއް ފަހަރު ރޯގާ ހުމާއި، ގުޅިގެން ހޮނޑުލުން، ބޭރަށްހިންގުން، ބަނޑުގައި ރިހުން، ރީނދޫވުން، އަދި ހުޅުތައް ދުޅަވުމަކީ ވެސް ވެދާނެ ގޮތެކެވެ.\nރޯގާ ހުން ޖެހުމުން ފެންނަ އުދަގޫތަކަށްވުރެ ބަލީގައި އެކަށޭނަ ފަރުވާ ނުލިބި ދިގުލައި ދިއުމުން ކުރިމަތިވާ ކަންތައްތަކުގެ ނުރައްކާ ބޮޑެވެ. ރޯގާ ހުން ޖެހުމުން ކެއްސުން ރަގަޅުނުވެ ދިގުލައި، ފުއްޕާމޭގައި ޖަރާސީމް އެޅުމަކީ ވަރަށް އާންމު އަދި ނުރައްކާތެރި ކަމެކެވެ. މިގޮތުން ރޯގާ ހުމާއި، ގުޅިގެން ފުއްޕާމޭގައި ޖަރާސީމް އެޅުން ކުޑަކުދިންނާއި އުމުރުން ދުވަސްވީ މީހުންނަށް އިތުރުކަން ފާހަގަ ކުރެވެއެވެ. ކުޑަކުދިންނަށް ބައެއް ފަހަރު ރޯގާ ހުން ޖެހުމުން ހުންގަދަވެ، ފިޓްޖެހުން މެދުވެރި ވެއެވެ.\nބައެއް ކަހަލަ ރޯގާހުމުގެ ވައްތަރުތައް މެހި މަދިރި ފަދަ ފަނިފަކުސަ އިން ފެތުރެއެވެ. މިސާލަކަށް މަދިރިން ފެތުރޭ އާރބޯ ވައިރަސް(Arbovirus) އިން ރޯގާހުން ޖެހިއްޖެނަމަ، ހަމުގެ ދަށަށް ލޭހިލުން، އަދި އެތެރެހަށީގެ ބައެއް ގުނަވަންތަކުން ލޭހިލި ފުރާނައަށް ނުރައްކާވުމަކީ ވެދާނެ ކަމެކެވެ.\nރޯގާ ހުމަކީ އޭގެ ޒާތުގައި ރަގަޅުވެދާ ބައްޔަކަށް ވުމުން މާބޮޑު ޓެސްޓުތަކެއް ހަދާކަން ނުޖެހެއެވެ. ރޯގާ ހުން ދެނެގަނެ ފަރުވާކުރުން ބިނާވެފައި އޮންނަނީ ލެބޯޓްރީގައި ކުރެވޭ ޓެސްޓްތަކަށްވުރެ ބޮޑަށް ބައްޔާއި ގުޅިގެން ފެންނަ އަލާމާތްތަކުގެ މައްޗަށެވެ. ބަލި ދެނެގަނެވެނީ ހުންއައުމާއެކު ގައިގައި ރިހުން، މަސްތަކުގައި ރިހުން، އަދި ހުޅުތަކުގައި ރިހުން ފަދަ ކަންކަމުގެ މައްޗަށް ބިނާކޮށެވެ. ހަށިގަނޑުގައި ކުދިކުދި ބިހިތައް ނަގާފައިވޭތޯއާއި ކަރުގައި ގޮށްލާފައިވޭތޯ ރަގަޅަށް ބަލަންވާނެ އެވެ. ލެބޯޓްރީ ޓެސްޓް ހެދިނަމަވެސް ހަދާނީ ރޯގާ ހުން ޖެހިފައިވޭތޯ ބެލުމަށްވުރެ ބޮޑަށް ބެކްޓީރިޔާ ފަދަ ޖަރާސީމްގެ އަސަރު ހުރިތޯ ބެލުމަށެވެ. ރޯގާހުން ޖެހިގެން ލޭގެ ޓެސްޓް ހަދާއިރު، ބެކްޓީރިޔާގެ ސަބަބުން ޖެހޭ ބަލިތަކުގައި ހުންނަގޮތަށް ލޭގެ ހުދު ސެލްތައް އިތުރުވެފައެއް ނުހުންނާނެ އެވެ. ނަމަވެސް ލޭގެ ހުދު ސެލްގެ ވައްތަރެއް ކަމުގައިވާ ލިމްފޮސައިޓް ފަހަރުގައި އިތުރުވެދާނެ އެވެ. އަދި އެރިތްރޯސައިޓް ސެޑިމެންޓޭޝަން ރޭޓް (އީއެސްއާރު) ފަހަރުގައި މަތިވުމަކީ ވެސް ވެދާެނެ ގޮތެކެވެ.\nރޯގާ ހުންކަން ޔަގީންކުރުމަށް ނޭފަތުން އަރިދަފުސް ކޮޅެއް ނުވަތަ ބިހިތަކުން ފެންކޮޅެއް ފަދަ އެއްޗެއް ނަގައިގެން އެބޭނުންކޮށްގެން ވައިރަސް މީޑިއަމްގައި އިންދައި ދިރުވެއެވެ. މީގެ ބޭނުމަކީ ރޯގާ ހުން މެދުވެރިވީ ކޮން ބާވަތެއްގެ ވައިރަހަކުންތޯ ބަލައި ދެނެގަތުމެވެ. އަދި ތަކުރާރުކޮށް ހެދޭ ލޭގެ ޓެސްޓްތަކަކުން ބައްޔާއި ގުޅިގެން ހަށިގަނޑުގައި އިތުރުވާ (ވައިރަސް އާއި ދެކޮޅަށް ހަށިގަނޑުގައި އުފެދޭ) ހަށިދަމަނައިގެ މިންވަރު ބެލެއެވެ. އާންމުކޮށް ރޯގާ ހުމާއި ގުޅިގެން މިގޮތަށް އުފެދޭ ހަށިދަމަނަ ތައް އިތުރުވާކަން ފާހަގަ ކުރެވޭނެ އެވެ. އާންމު އުޞޫލަކުން ބަލާއިރު ރޯގާ ހުމަކީ އޭގެ ޒާތުގައި ރަގަޅުވާ ބައްޔަކަށް ވުމުން ފަހުން މިދެންނެވި، ވައިރަސް މީޑިއަމް އެއްގައި އިންދައި ހެއްދުން(Viral culture) އަދި ބައްޔާއި ގުޅިގެން ހަށިގަނޑުގައި ހަށިދަމަނަ އުފެދިފައިވޭތޯ ބެލުން ފަދަ ޓެސްޓުތައް ކުރުމަކީ ވަރަށް މަދު ހާލަތެއްގައި މެނުވީ ބޭނުންތެރި ކަމެއް ނޫނެވެ.\nރޯގާ ހުމަކީ އާންމު ގޮތެއްގައި އޭގެ ޒާތުގައި ގާތްގަނޑަކަށް ހަފްތާއެއްގެ ތެރޭގައި އަމިއްލައަށް ރަގަޅުވާ ބައްޔެކެވެ. ބައެއް ހާލަތްތަކުގައި މިމުއްދަތު 10-7 ދުވަހާއި ދެމެދުގެ މުއްދަތަކަށް (ޚާއްޞަކޮށް އުމުރުން ދުވަސްވީ މީހުންނާއި ކުޑަކުދިންނަށް) ދެމިގެން ދިއުމަކީ ވެދާނެ ގޮތެކެވެ. އެހެން ކަމުން މިބައްޔަށް ވަކިން ޚާއްޞަ ފަރުވާއެއް ނޯވެއެވެ. ގިނަފަހަރު ކުރެވޭ ކަމަކީ ބަލިމީހާގެ ޝަކުވާތަކަށް ޙައްލެއް ހޯދައިދިނުމެވެ. އެހެން ގޮތަކަށް ބުނާނަމަ ރޯގާ ހުމަށް ފަރުވާކުރެވެނީ ބައްޔާއި ގުޅިގެން ފެންނަ އަލާމާތްތަކަށް ދެވޭ ފަރުވާއެއްގެ ސިފައި ގައެވެ.\nބޭސް ދެވެނީ ހުންތިރިކުރުމަށާއި، ގައިގައި އުފެދޭ ތަދު ކެނޑުވުމަށާއި، ރިހުން ކުޑަ ކުރުމަށެވެ. މިގޮތުން އެންމެ އާންމުކޮށް ދެވެނީ ޕެނަޑޯލް، ބުރޫފަން ފަދަ ބޭސް ތަކެވެ. ނަމަވެސް ބޮޑަށް އެދެވިގެންވަނީ ތުއްތު ކުދިންނަށް ބުރޫފަން ފަދަ ބޭސް ވެސް ނުދިނުމެވެ. ހުންގަދަވުމުގެ ސަބަބުން ފިޓްޖެހުން މެދުވެރިވިޔަ ނުދިނުމަށްޓަކައި، ހުންތިރިކުރުމުގެ ގޮތުން ބޮލާއި، ގައިގައި ފެންފޮތި އުގުޅުމަކީ ރަގަޅު ކަމެކެވެ. އެހެންގޮތަކަށް ބުނާނަމަ، ހުންތިރިކުރުމަށް ފެންފޮތި ހޭކުމަކީ ވެސް ބޭނުންތެރި ކަމެކެވެ.\nނޭފަތުން ފެންއައުން، އަދި ކެއްސައި ހަދާނަމަ، އެކަމަށް ފަރުވާ ދެވެއެވެ. އެގޮތުން ނޭފަތުން ފެންއައުން ފަދަ ކަންތައް ކުޑަކުރުމަށް ''ނޭޒަލް ޑިކަންޖެސްޓެންޓް''(Nasal decongestants) ބޭނުންކުރުމުން ލުއިލިބިދާނެ އެވެ. ކެއްސާނަމަ އެކަމަށް ޚާއްޞަ ދިޔާބޭސް ދެވެއެވެ.\nއެންޓިވައިރަލް އެއް ކޮންމެހެން ބޭނުމެއް ނުވާނެ އެވެ. ހޮނޑުލައި ބޭރަށް ހިންގާނަމަ އެކަމަށް ޚާއްޞަ ފަރުވާ ދެވިދާނެ އެވެ. ރޯގާހުމަކީ އެންޓިބަޔޮޓިކް އާންމުކޮށް ބޭނުންކުރަންޖެހޭ ބައްޔަކަށް ނުވިޔަސް ފުއްޕާމޭގައި ޖަރާސީމް އެޅުން ފަދަ ކަމެއް ބައްޔާއި ގުޅިގެން ދިމާވެފައިވާނަމަ އެންޓިބަޔޮޓިކް ނަގަން ޖެހެއެވެ. އަދި ރޯގާ ހުމާއި ގުޅިގެން ކަންފަތުގައި ރިއްސައި ދޮސް އަންނަ ކަމުގައިވާ ނަމަ، ލަސްނުކޮށް ޑޮކްޓަރެއްގެ އިރުޝާދު ހޯދުން މުހިއްމެވެ. އަދި މިފަދަ ޙާލަތުގައި އެންޓިބަޔޮޓިކް ނުވަތަ ޖަރާސީމު މަރާ ބޭސް ބޭނުންކުރަން ޖެހިދާނެ އެވެ. ނަމަވެސް 1 އަހަރުން ދަށުގެ ކުދިންނަށް ކޮންމެހެން ދޭންޖެހިގެން މެނުވީ އެންޓިބަޔޮޓީކް ދިނުމަކީ އެދެވިގެންވާ ކަމެއް ނޫނެވެ.\nކުޑަކުދިންނަށް ރޯގާ ހުން ޖެހުމުގެ ސަބަބުން ނޭފަތުގައި ދަވަ އުފެދިއްޖެނަމަ، އެދަވަތައް ދަމައި ސާފުކުރުމަކީ ވަރަށް މުހިއްމު ކަމެކެވެ. އެއީ މިގޮތަށް ހެދުމުން ނޭވާލާ ނިޒާމް ސާފުވެ، ނޭވާލާން ފަސޭހަވެ، ލުއިކަން ލިބޭތީ އެވެ.\nސްޓީރޮއިޑް ފަދަ ބޭސްތައް ރޯގާހުމާއި ގުޅިގެން އެއްގޮތަކަށް ވެސް ބޭނުންކުރުން އެދެވިގެންނުވެއެވެ. އެއީ އޭގެ ސަބަބުން ދިފާޢީ ބާރު އިތުރަށް ދަށްވެ، ޖަރާސީމުގެ ސަބަބުން އުފެދޭ ބައްޔެއް ހަށިގަނޑުގައި އުފެދުމުގެ ފުރުޞަތު ބޮޑުވެދާނެތީ އެވެ. ގިނައިން އަރާމުކުރުމަކީ ވަރަށް ބޭނުންތެރި ކަމެކެވެ. އެއްވެސް ކަހަލަ ބުރަ މަސައްކަތެއް ނުވަތަ ކަސްރަތު ކުރުން ފަދަ ކަންތައްތައް ބަލިވެފައި ހުއްޓައި ކުރުން ރަގަޅެއް ނޫނެވެ.\nބަލިވުމުން ކާހިތް ކެނޑި، ނުކާން އުޅުމަކީ ވަރަށް ގިނައިން ދިމާވާ ގޮތެކެވެ. ނަމަވެސް މަދު އެތިކޮޅުން އެކި ފަހަރު މަތިން ކާތަކެތި ދެމުން ގެންދިއުން މުހިއްމެވެ. އަދި ދިޔާތަކެތި ގިނައިން ބުއިމަކީ މުހިއްމު ކަމެކެވެ. ދިޔާތަކެތީގެ ގޮތުގައި ސާފުފެން، ގާތުންދޭކިރު، ދަޅުކިރު، މޭވާ ޖޫސް، ކުރުނބާފެން، ކުކުޅު ސުރުވާ ، އިގުރު ސުރުވާ، ތަރުކާރީ ސުރުވާ، ބަތްޕެން، ޔޯގަޓް، މާމުއި، ފަދަ ތަކެތި ދެވިދާނެ އެވެ. ފިނިބުއިންތައް ދިނުން އެދެވިގެން ނުވެއެވެ. އެއީ ފިނިބުއިން ތަކުގެ ސަބަބުން ކެއްސުމާއި، ނޭފަތުން ފެންއައުން އަދި ކަރުތެރެ ހަލާކުވުން ފަދަ ކަންތައްތައް އިތުރަށް ގޯސްވެގެންދާތީ އެވެ. ސާފުފެން ގިނައިން ބުއިމަކީ ފޫހިކަން އިތުރުކޮށްދޭ ކަމަކަށް ބައެއް ފަހަރު ވެއެވެ. އެހެން އޭގެ ރަހަ ޖައްސާލުމަށް ކުޑަ ލޮނު ކޮޅެއް ނުވަތަ ހަކުރު ކޮޅެއް ލުބޯހުތްކޮޅަކާއެކު އަޅައި ގިރައިގެން ބޭނުންކުރެވިދާނެ އެވެ. ތާފަނާ ފެނަށް ކުޑަ ލޮނުކޮޅެއް އަޅައިގެން އަނގަ ދޮވެހެދުމަކީ ކަރުތެރެ ހަލާކުވުން ފަދަ ކަންކަމަށް ލުއިލިބޭނެ ކަމެކެވެ.\nލުއި ޞިއްޙަތަށް ފައިދާހުރި ކާނާ ބޭނުންކުރުން މުހިއްމެވެ. މިސާލަކަށް ތާޒާ މޭވާ ކައްކާފައި ހުންނަ ތަރުކާރީ ގިނައިން ކެއުމަކީ ފައިދާހުރި ކަމެކެވެ. އެގޮތުން އޮށްޓަރު ހުރި ތަކެތީގެ ތެރެއިން އާފަލް، ފަޅޯ، ދޮންކެޔޮ، ފަދަ މޭވާ އާއި، ފެނު ކައްކާފައި ހުންނަ އަލުވި، ކެރެޓް، ތޮޅި ފަދަ ތަރުކާރީގެ ބާވަތްތަކާއި، ބިސްކޯދު، ޕާން ފަދަ ބާވަތްތައް ވެސް ދެވިދާނެ އެވެ. ތެޔޮ އަދި ހަވާދުލީ ކުޅި ކާތަކެތި ބޭނުންކުރުން ރަގަޅެއް ނޫނެވެ.\nވައިރަސްތަކުގެ ސަބަބުން ޖެހޭ ހުން ރޯގާއިން ނުވަތަ ރޯގާ ހުމުން ރައްކާތެރިވުމަކީ އެހާ ފަސޭހަ ކަމެއް ނޫނެވެ. ސަބަބަކީ ގިނަ ފަހަރު މިފަދަ ބަލިތައް ޖެހެނީ ގިނަބަޔަކަށް އެއްފަހަރާ އެކުއެކީގައި ކަމަށްވާތީ އެވެ. އަދި ރޯގާ ހުމުން ރައްކާތެރިވުން ބަރޯސާވެފައި އޮންނަނީ ވައިރަސްގެ ސަބަބުން ބަލި ފެތުރޭގޮތެއްގެ މައްޗަށެވެ. ވެކްސިން ތައް އުފެއްދި ބޭނުންކުރެވިފައިވީ ނަމަވެސް ރޯގާ ހުން ޖައްސާ ވައިރަސްތަކުގެ ވައްތަރުތަކާއި ބާވަތްތައް ގިނަކަމުން އެފަދަ ވެކްސިންތަކުން މާއެދެވޭ ކާމިޔާބީއެއް ލިބިފައެއް ނުވެއެވެ. ނަމަވެސް ބައެއް ކަހަލަ ވައިރަހުން ޖެހޭ ބަލިތަކުން ދިފާޢުވުމަށް ދެވޭ ވެކްސިން ހުރެއެވެ. އެއްފަހަރު ރޯގާ ހުން ޖެހުމަކީ ދެވަނަ ފަހަރު ރޯގާ ހުން ޖެހުމުން މިންޖުކޮށް، ރައްކާތެރިކޮށްދޭނެ ކަމެއް ނޫނެވެ. ގިނަ ރޯގާ ހުން ތަކަކީ އޭގެ ޒާތުގައި އަމިއްލައަށް ފަސޭހަވާ ބަލިތަކަކަށް ވުމާއެކު މިއީ ކަންބޮޑުވާންޖެހޭ ފަދަ ބައްޔެއް ނޫނެވެ. ވައިރަހުގެ ސަބަބުން ޖެހޭ ހުންތަކުން ރައްކާތެރިވުމަށް ނުވަރަ ރޯގާ ހުމުން ރައްކާތެރިވުމަށް ކުރެވިދާނެ ބައެއް ކަންތައްތައް ތިރީގައި މިވަނީ އެވެ.\nބަލިން ރައްކާތެރިވުމަށް ކުރެވިދާނެ ކަންތައްތައް:\nކެއްސާ ކިނބިހިއަޅާއިރު ބަލީގެ ވައިރަސްތައް ބޭރުވެ ފެތުރިދާތީ ބަލިމީހާ ގޭގައި ބޭއްވުން ރަގަޅުވާނީ ސަލާމަތުން ތިބޭ މީހުންނާއި ވަކިން އަދި ފަސޭހައި ވައިބަދަލުވާނޭ (ވައިލިބޭނޭ) ފަދަ ތަނެއްގައެވެ. ބަލިމީހާ އޮންނަ ތަނުގެ ދޮރުތައް ހުންނަންޖެހޭނީ ހުޅުވާލެވިފައެވެ. ބަލިމީހާ ބޭނުންކުރާ ރުމާ، ސޮނިފޮތި، ތުވާލި، ބެޑްޝީޓް، ރަޖާ ، ފަދަ ތަކެތި ކޮންމެ ދުވަހަކު ދޮވެ ސާފުކުރުމާއި، އަދި އެހެންމީހުން ބަލިމީހުން ބޭނުންކުރާ މިފަދަ ތަކެތި ބޭނުންނުކުރުން މުހިއްމެވެ. ބޮޑަށް ރަގަޅުވާނީ ނޭފަތް ފޮޅުން ފަދަ ކަންކަމަށް ޓިޝޫ ބޭނުންކުރުމަށްފަހު ނައްތައިލުމެވެ.\n• ރައްކާތެރި ގޮތުގައި ކާނާ ބޭނުންކުރުން ނުވަތަ ކާބޯތަކެތީގެ ސާފުތާހިރުކަމަށް ރައްކާތެރިވުން: ރައްކާތެރި ގޮތުގައި ކާނާ ބޭނުންކުރުމަށް ކުރެވިދާނެ ކަންތައްތަކުގެ ތެރޭގައި އަންނަނިވި ކަންތައްތައް ހިމެނެއެވެ.\n• ޞިއްޙީ ރަގަޅު އެހެނިހެން އާދަތައް ހިފެހެއްޓުން ނުވަތަ ޞިއްޙީ ރަގަޅު އާދަތަކަށް ހޭނުން: މިސާލަކަށް ދުންފަތުގެ އިސްތިއުމާލު ނުކުރުން، ކަސްރަތުކުރުން، ނިދިހަމަކުރުން، ހާސްކަމާއި ފިކުރުތަކާއި ދުރުހެލިވުން، ފައިދާހުރި ކާނާ ބޭނުންކުރުން ގިނައިން ދިޔާތަކެތި ބުއިން ފަދަ ކަންތައްތަކަކީ ތަފާތު ރޯގާތަކުން މީހާ ދުރުކޮށްދޭނޭ ކަންކަމެވެ. އެގޮތުން ފާޚާނާކޮށް ނިމިގެންނާއި، ކެއުމުގެ ކުރިން އަތް ދޮވުމުގެ މުހިއްމުކަމާއި، ކާތަކެއްޗާއި ބޯފެނުގެ ރައްކާތެރިކަމާއި ގުޅޭގޮތުން ޢާންމު ހޭލުންތެރިކަން އިތުރުކުރުން ވަރަށް މުހިއްމެވެ. އަދި ތިމާގެ އަމިއްލަ ހަށިގަނޑުގެ ސާފު ތާހިރުކަމަށް ރައްކާތެރިވުމަކީ ވެސް މުހިއްމު ކަމެކެވެ.\nޢާންމު ސާފުތާހިރު ކަމަށް ރައްކާތެރިވުން : އާންމު ސާފު ތާހިރުކަމަށް ރައްކާތެރިވުމުގެ ގޮތުން ކުރެވިދާނެ ކަންތައްތަކުގެ ތެރޭގައި ކުނިބުނި އެކަށޭނަ ގޮތެއްގައި ނައްތާލުން ، އަދި ނަޖިސް އެކަށޭނަ ގޮތެއްގައި ނައްތާލެވޭނެ ނިޒާމެއް ގާއިމްކުރުން ހިމެނެއެވެ. މިސާލަކަށް އަތިރިމައްޗަށް ބޮޑުކަމު ނުދިއުން، ގޯތިތެރެއަށް ވެސް ކުޑަކުދިން ބޮޑުކަމުދިޔަ ނުދިނުން ފަދަ ކަންތައް ކުރެވިދާނެ އެވެ. އެއީ މިފަދަ ކަންކަމަކީ ތަފާތު ބަލިތައް ފެތުރުމަށް އެހީތެރިވެދޭ ކަންކަމަށްވާތީ އެވެ. އަދި ތިމާ ދިރިއުޅޭ ގެޔާއި ގޯތި ގެދޮރަކީ ސާފުކޮށް އަބަދު ވެސް އޮންނަ ތަންތަނަށް ހަދަންވާނެ އެވެ. އަދި މަގުމަތީ ސާފު ތާހިރު ކަމަށް ވެސް ހުރިހާ އެންމެން ރައްކާތެރިވުމަކީ ކޮންމެހެން ކުރަންޖެހޭނެ ކަމެކެވެ.


Kulhudhuffushi Online - Ureedhooge aharee dhuvahu dhevana kuaatarge bodu kaamiyaabeeeh!\nއުރީދޫގެ އަހަރީ ދުވަހު ދެވަނަ ކުއާޓަރގެ ބޮޑު ކާމިޔާބީއެއް!\nނަސްވާ ޙަސަން - 1 އަހަރު ކުރިން -2އޯގަސްޓް 2017\nއުރީދޫގެ 12 ވަނަ އަހަރީ ދުވަސް ފާހަގަކުރަމުން 2017 ވަނަ އަހަރުގެ ދެވަނަ ކުއާޓަރ ގެ ކާމިޔާބީ އެކުންފުނިން ހިއްސާކޮށްފި އެވެ.\nއުރީދޫއިން މައުލޫމާތުދޭ ގޮތުގައި އަހަރުގެ ފުރަތަމަ ހަމަހުގެ ތެރޭގައި އުރީދޫގެ ކަސްޓަމަރ ބޭސް ވަނީ %8 އިތުރުވެ ކަސްޓަމަރުންގެ ޖުމްލަ 400،000 އަށް އަރާފައި ކަމަށެވެ. އަދި %15 ކުރިއެރުމަކާއި އެކު އުރީދޫގެ އާމްދަނީ ވަނީ 801.9 މިލިއަން ރުފިޔާއިން 921.4މިލިއަން ރުފިޔާ އަށް އިތުރުވެފައި ކަމަށެވެ. އޭގެ އިތުރުން 442.1 މިލިއަން ރުފިޔާ އިން 526.8 މިލިއަން ރުފިޔާއަށް އިތުރުވެ އެބިޓްޑާވެސް ވަނީ %19 އިތުރުވެފައި ކަމަށާއި މިދިޔަ އަހަރުގެ ހަމަ މި މުއްދަތާއި އަޅާކިޔާ އިރު އުރީދޫގެ ސާފު ފައިދާ ވަނީ %21 އިތުރުވެ 250.6 މިލިއަން ރުފިޔާ އިން 303.4 މިލިއަން ރުފިޔާގެ ފައިދާ އެއް ލިބިފައި ކަމަށް އުރީދޫއިން މައުލޫމާތު ދެއެވެ.\nއުރީދޫގެ ސީއީއޯ ނަޖީބް ޙާން ވިދާޅުވި ގޮތުގައި 1 އޮގަސްޓް 2005 ވަނަ ދުވަހު ދިވެހިރާއްޖޭގައި އުރީދޫ ފެށިގެންދިޔައީ ވަރަށް މުހިންމު ތަސައްވުރަކާއިއެކު ބާރައަހަރު ތެރޭގައި ހީނުކުރާހާ ކުރިއެރުން ކުންފުންޏަށް ލިބިފައިވާ ކަމަށެވެ. އަދި އެއީ ފަހުގެ އުފެއްދުންތެރި ހިދުމަތްތަކާއި، ބައިނަލްއަޤްވާމީ މުވާސަލާތީ ޓެކްނޮލޮޖީތައް މެދުވެރިކޮށް، ކަސްޓަމަރުންގެ ދިރިއުޅުމަށް އިތުރު ފުރިހަމަ ކަމެއް ގެނެސްދިނުން ކަމަށާއި ފާއިތުވެގެން މި ދިޔައީ އުރީދޫ އަށް ތާރީހީ އަހަރެއް ކަމަށެވެ.\nއޭގެ އިތުރުން އުރިދޫއިން މައުލޫމާތުދޭ ގޮތުގައި ކުރީއަހަރުތަކެކޭ އެއްފަދައިން މި އޮގަސްޓް މަސްވެސް ވެގެންދާނީ ދިވެހިރައްޔިތުންނާއި އެކު އުރީދޫގެ އަހަރީދުވަސް ފާހަގަ ކުރުމަށްޓަކައި ހާއްސަ ހަރަކާތްތަކެއް ހިމެނިގެންދާނެ މަހަކަށް ކަމަށާއި އުރީދޫގެ ވަފާތެރި އަދި އައު ކަސްޓަމަރުންނަށް ހާއްސަ އޮފަރ ތަކާއި މުޖުމަތަމައު އަށް ފައިދާ ހުރި ސީއެސްއާރް ގެ ދަށުން ކުރިއަށް ގެންދާ ހަރަކާތްތަކެއް ވެސް ހިމެނިގެން ދާނެ ކަމަށެވެ.\nދުނިޔެ އިތުރަށް ތަރައްޤީވެ، ޑިޖިޓަލް ޓެކްނޮލޮޖީތަކާއި އުފެއްދުންތައް ތައާރަފްވަމުންދާ އިރު، އުރީދޫ އިން މަސައްކަތް ކުރަމުންދާނީ މި ޓެކްނޮލޮޖީތައް މެދުވެރިކޮށް ލިބޭ ކުރިއެރުމާއި ފުރުސަތުތައް، އަޅުގަނޑުމެންގެ ދިވެހިރައްޔިތުންނާއި ހަމައަށް ފޯރުކޮށްދިނުމަށެވެ.\nއުރީދޫގެ ބޯޑްގެ ޑައިރެކްޓަރ އަލްއުސްތާޛާ ދީނާ ހުސައިން ވިދާޅުވި ގޮތުގައި ފާއިތުވެދިޔަ ބާރަ މަސްދުވަހުގެ ތެރޭގައި އުރީދޫގެ އެންމެ ފާހަގަ ކުރެވޭ ލަނޑުދަނޑި އަކީ ރާއްޖޭގައި މިހާތަނަށް ބޭއްވުނު އެންމެ ބޮޑު އަދި ކާމިޔާބު އައިޕީއޯއަށް ފަހު ރާއްޖޭގެ އެކި ހިސާބުތަކަށް ބެހިފައިވާ ގިނަ އަދަދެއްގެ ހިއްސާދާރުންނަށް މަރުޙަބާ ކިޔުމުގެ ފުރުސަތު ލިބުން ކަމަށެވެ. އަދި އުރީދޫގެ އައު ޕާޓްނަރުންގެ އެއްބާރުލުމާއި އެކު ރާއްޖޭގައި އުރީދޫގެ ކާމިޔާބު ދަތުރު އައު ހަރުފަތަކަށް ގެންގޮސް އުރީދޫގެ ލޮބުވެތި ކަސްޓަމަރުންގެ ހަޔާތަށް އިތުރު ފުރިހަމަ ކަމެއް ގެނެސްދިނުން ކަމަށެވެ.\nއޫރިދޫއިން މަސްވެރިންނަށް ހާއްސަ ޕެކޭޖެއް ތައާރަފްކޮށްފި\nޓްރީޓޮޕް ހޮސްޕިޓަލުގެ ހިދުމަތްތަކަށް އުރީދޫގެ އެމް-ފައިސާއިން ފައިސާ ދެއްކޭނެ އިންތިޒާމް ހަމަޖައްސައިފި\nއުރީދޫގެ ސުޕަނެޓް ފިކްސްޑް ބްރޯޑްބޭންޑް ދުވާފަރަށް\nއުރީދޫ އާއި އެފްއޭއެމްއާ ދެމެދު ޕާޓްނަރޝިޕްގައި ސޮއިކޮށްފި\nދުނިޔޭގެ ރެކޯޑް ފީ އަކަށް ނޭމާ ޕީއެސްޖީ އަށް ބަދަލުވަނީ


Kappi gellunu haadhisaa aa medhu suvaalu ufedhijje | Mihaaru\nކައްޕި ގެއްލުނު ހާދިސާއާ މެދު ސުވާލު އުފެދިއްޖެ\n06 ޖެނުއަރީ 2020 - 18:14 37 comments\nމާލެ އަތޮޅު ކަގީ ފަރަށް އިއްޔެ އެރި މުދާ އުފުލާ ދޯނީގެ ކައްޕި، މުހައްމަދު ޔޫސުފް، 37، ގެއްލުނު ގޮތާ މެދު ގިނަ ސުވާލުތަކެއް އުފެދިއްޖެ އެވެ.\nދެ ބިދޭސީންނާ އެކު ހދ. ކުޅުދުއްފުށި، ހަވީރީނާޒް، މުހައްމަދު ދަތުރުކުރި ދޯނި ފަރަށް އެރީ އިއްޔެގެ ވަގުތެއްގައި ނަމަވެސް އޭނާ ގެއްލުނު ކަން އެ ދެ މީހުން ސިފައިންނަށް އެންގީ މިއަދެވެ.\nމޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް)ގެ މީޑިއާ އޮފިސަރު، މޭޖާ އިބްރާހީމް އާޒިމް ވިދާޅުވީ "ޓީޓީއެސް ފާން" ދޯނީގެ ކައްޕި ގެއްލުނު ކަން ފަޅުވެރިން ރިޕޯޓްކުރީ މިއަދު ހެނދުނު 8:00 ހާއިރު ކަމަށެވެ. އެ މީހުން އެންގީ ހަމައެކަނި ކައްޕި ގެއްލުނު ކަން ކަމަށާއި ދޯނި ފަރަށް އެރުމާ ގުޅޭ އެއްވެސް ވާހަކައެއް ރިޕޯޓް ނުކުރާ ކަަމަށް އޭނާ ވިދާޅުވި އެވެ.\nއެހެންކަމުން ކައްޕި ގެއްލުނު ގޮތާ މެދު ވަނީ ސުވާލު އުފެދިފަ އެވެ. އޭނާ މޫދަށް ވެއްޓުނީ ކަމެއް ނުވަތަ އަމިއްލަ އަށް މޫދަށް ފައިބައިގެން އުޅެނިކޮށް ގެއްލުނީ ކަމެއް ވެސް ސާފެއް ނުވެ އެވެ. ދޯނި ފަރަށް އެރި ވަގުތެއް ވެސް ނޭނގެ އެވެ. އެއްވެސް މުދަލެއް ފެންނަން ނެތް އެ ދޯނި މާލެއާ ދިމާލަށް މިސްރާބު ހުރީ ކޮން ދިމާލަކުން ފުރައިގެން ކަމެއް ވެސް އަދި ސާފެއް ނުވެ އެވެ.\nދޯނި ފަރަށް އެރިކަން އެމްއެންޑީއެފަށް އެނގުނީ، އާޒިމް ވިދާޅުވި ގޮތުގައި، ކައްޕި ހޯދަން ކޯސްޓުގާޑުން އެ ސަރަހައްދަށް ދިއުމުންނެވެ. އެ ދޯނި އުރިފައި އޮތީ ކަގި ކައިރިން މާލެ އަތޮޅަށް ވަންނަ އުޅަނދުތަކުގެ ސަލާމަތަށް ޖަހާފައި ހުންނަ ބައްތިތައް ކައިރި އަށެވެ. ރޭގަނޑު ވެސް ރީއްޗަށް ފެންނަ އެ ސަރަހައްދަށް ދޯނި އުރިފައި އޮތުމަކީ ވެސް ސުވާލު އުފައްދާ ކަމެކެވެ.\nމި ހާދިސާއާ ގުޅިގެން "މިހާރު" އިން ވާހަކަ ދެއްކި ބައެއް ކައްޕިން ބުނިގޮތުގައި، އެ ސަރަހައްދަށް ދޯނި އުރުމަކީ ވަރަށް ނުވާނެ ކަމެކެވެ. އާއްމުކޮށް ދަތުރުކުރާ ކައްޕިއެއް ނަމަ ފަރިތަކަމާ އެކު މާލެ އަތޮޅަށް ވަންނާނެ ކަމަށް ވެސް އެ މީހުން ބުނެ އެވެ.\nއެހެންކަމުން ދެ ފަޅުވެރިން މައުލޫމާތު ދޭ ގޮތަށް ދޯނި ދުއްވަން އިނީ ކައްޕިތޯ ވެސް އެ މީހުން ސުވާލު އުފައްދަ އެވެ.\nމުހައްމަދު ހޯދަން ކޯސްޓުގާޑުގެ ޑައިވަރުން އަންނަނީ އެ ސަރަހައްދުގައި ފީނަމުންނެވެ. އެ ތަނުން މިހާތަނަށް ފެނުނީ ބޮކްސާ ވައްތަރުގެ ސޯޓަކާއި މާސްކެއް ކަމަށް އެމްއެންޑީއެފުން ބުންޏެވެ. އެއީ ކައްޕިގެ އެއްޗެހި ކަން ވެސް އަދި ކަށަވަރެއް ނުވެ އެވެ.\nދޯނި ފަރަށް އެރުމާ އެކު އެކަން ސިފައިންނަށް ރިޕޯޓް ނުކުރި ސަބަބާ މެދު ބައެއް ފަޅުވެރިން ކަންބޮޑުވުންފާޅުކުރި އެވެ. ފަރަށް އެރި އެ ދޯނި އަމިއްލަ އަށް ފުންކުރަން ކައްޕި މަސައްކަތްކޮށްފާނެ ކަމަކަށް ވެސް ބައެއް ފަޅުވެރިން ގަބޫލެއް ނުކުރެ އެވެ.\nއެމްއެންޑީއެފުން އާއްމުކޮށްފައިވާ ދޯނީގެ ފޮޓޯތަކުން ފެންނަ ގޮތުގައި އެ ދޯންޏަކީ ވީލްހައުސް ތެރޭގައި ހުރެގެން ނޫނީ ނުދުއްވޭ ގޮތަށް ހަދާފައިވާ ދޯންޏެކެވެ. އެހެންކަމުން އެތަނުގައި ހުއްޓައި އޭނާ މޫދަށް ވެއްޓުމަކީ ނުވާނެ ކަމެކެވެ.\nމި ސުވާލުތައް ހުރި ނަމަވެސް ދެ ފަޅުވެރިން އަދި ހައްޔަރެއް ނުކުރެ އެވެ.\nއާޒިމް ވިދާޅުވި ގޮތުގައި ދެ ބިދޭސީން އަދިވެސް ތިބީ ދޯނީގަ އެވެ. މުހައްމަދު ގެއްލުނު ކަމަށް ބުނާ ސަރަހައްދުގައި، އޭނާގެ އެއްވެސް ހިލަމެއް ވޭތޯ ސިފައިން އަންނަނީ ފީނަމުންނެވެ.\nއިތުރު ލިޔުންތައް ކ. އަތޮޅު އެމްއެންޑީއެފް ގެއްލިގެން ހޯދާ މީހުން ކޯސްޓް ގާޑް


Russia aai China in North Korea ah elhi fiyavalhu tha uvaalanee\nއުތުރު ކޮރެއާއިން ނިއުކިލިއާ މިސައިލް އުފައްދާ މައްސަލައިގައި ރަޝިއާ އަދި ޗައިނާއިން އެގައުމަށް އަޅާފައިވާ ބައެއް ދަތިކުރުމުގެ ފިޔަވަޅުތައް އުވާލަން ނިންމައިފި އެވެ. މިގޮތަށް ނިންމީ ދެ ގައުމުން ވެސް ބޭއްވި ސެކިއުރެޓީ ކައުންސިލްގެ ބައްދަލުވުމުގަ އެވެ.\nފިޔަވަޅުތައް އުވާލުމަށް ޗައިނާއާ ރަޝިއާއިން ނިންމުމުން އެމެރިކާއިން ވަނީ އެކަމާ ހިތްހަމަނުޖެހުންފާޅު ކޮށްފަ އެވެ. މައްސަލައިގެ ތެރެއަށް ވަންނަމުން އެމެރިކާއިން ބުނީ އުތުރު ކޮރެއާއަށް އަޅާފައިވާ ފިޔަވަޅުތައް އުވާލުން އަދި އަވަސް ކަމަށެވެ. އިތުރަށް ބުނީ އުތުރު ކޮރެއާއިން މިހާރު ވެސް ގެންދަނީ ބެލަސްޓިކް މިސައިލް ތައްޔާރުކޮށް ޓެސްޓު ކުރަމުން ކަމަށެވެ.\nދެ ގައުމުގެ ނިންމުމާ ގުޅިގެން ގިނަ އެހެން ގައުމުތަކުން ވަނީ ހައިރާކަން ލިބިފަ އެވެ. އުވާލަން ނިންމި ފިޔަވަޅުތަކުގެ ތެރޭގައި ހިމެނެނީ، އުތުރު ކޮރެއާއަށް ކާބޯތަކެތި އެތެރެ ކުރުމުގައި އަޅާފައިވާ ފިޔަވަޅުތަކާއި އެގައުގެ އުފެއްދުންތައް އެކްސްޕޯޓް ކުރުމަށް އަޅާފައިވާ ފިޔަވަޅުތަކެވެ. މި ފިޔަވަޅުތަކުގެ ސަބަބުން އުތުރު ކޮރެއާގައި ފަގީރުކަން އިތުރުވެ، ރައްޔިތުން ދަނީ ބަޑަށް ޖެހެމުންނެވެ.\nޗައިނާއާ ރަޝިއާގެ ނިންމުމަށް އދ.ގެ ސެކިއުރެޓީ ކައުންސިލުން ވެސް ވަނީ ހިތްހަމަނުޖެހުން ފާޅު ކޮށްފަ އެވެ. އދ.އިން ބުނި ގޮތުގައި އުތުރު ކޮރެއާއިން އެއްވެސް ވަރަކަށް ނިއުކުލިއާ ހަތިޔާރާއި އަދި މިސައިލް އުފެއްދުމުގެ ޕްރޮގްރާމްތައް މަޑު ޖައްސާފައި ނުވާއިރު ކުއްލިއަކަށް މިފަދައިން ފިޔަވަޅުތައް އުވާލުމުން އުތުރު ކޮރެއާގެ ބިރު އެހެން ގައުމުތަކަށް މިހާރަށްވުރެ ކުރިއަތް އޮތްތަނުގައި ބޮޑުވާނެ ކަމަށެވެ.\nއެމެރިކާ ޗައިނާ ރަޝިޔާ + އުތުރު ކޮރެއާ


Terrorism aa hadhdhu fahanaelhumaa behey karudhaas committee in faaskoffi | Mihaaru\nދިވެހި ހަނގުރާމަވެރިންތަކެއް ސީރިއާގައި: ޓެރަރިޒަމާއި ދީނީ ގޮތުން ހައްދުފަހަނައެޅުން ހުއްޓުވަން ސަރުކާރުން ވަނީ ސިޔާސަތެއް ކަނޑައަޅާފައި\nހައްދުފަހަނައެޅުމާއި ޓެރަރިޒަމާ ގުޅޭ ގޮތުން ރައީސްގެ ކަރުދާސް ކޮމިޓީން ފާސްކޮށްފި\n03 އޯގަސްޓް 2016 - 11:313comments\nދީނީ ގޮތުން ހައްދުފަހަނައެޅުމާއި ޓެރަރިޒަމްގެ އަމަލުތައް ދެނެގަނެ، ހުއްޓުވުމާ ބެހޭ ގޮތުން ރައީސް އަބްދުﷲ ޔާމީން ރައްޔިތުންގެ މަޖިލީހަށް ހުށަހެޅުއްވި ޓެރަރިޒަމާ ބެހޭ ސިޔާސަތު ވަގުތީ ކޮމެޓީން އިއްޔެ ފާސްކޮށްފި އެވެ.\nސަރުކާރުގެ ޓެރަރިޒަމާ ބެހޭ ސިޔާސަތާ މެދު މަޖިލީހުގެ މެމްބަރުން ދެކޭ ގޮތް ބެއްލެވުމަށް ރައީސް ފޮނުއްވި ކަރުދާސް ފާސްވީ ކޮމެޓީގައި ބައިވެރިވެވަޑައިގެންނެވި މެމްބަރުންގެ އިއްތިފާގުންނެވެ.\nކޮމެޓީގެ މެމްބަރުން ބޮޑަށް ބާރުއެޅުއްވީ އެ ކަަރުދާހުގެ މައްޗަށް ގާނޫނީ އޮނިގަނޑެއް އެކުލަވާލުމަށެވެ.\nކޮމެޓީގައި ހިމެނިވަޑައިގަންނަވާ ގެމަނަފުށީ ދާއިރާގެ މެމްބަރު ޖަމީލު އުސްމާނު ވިދާޅުވީ ޓެރަރިޒަމްގެ އަމަލުތައް ހުއްޓުވުމަކީ މިއަދު ކޮންމެހެން ވެސް ކުރަން ޖެހިފައި އޮތް ކަމަށާއި އެ ކަން ހުއްޓުވަން އެއްބާރުލުން ދިނުމުގައި އެމްޑީޕީ މެމްބަރުން ވެސް ތައްޔާރަށް ތިއްބެވި ކަމަށެވެ.\nޓެރަރިޒަމް ހުއްޓުވަން އަޅާ ފިޔަވަޅުތަކަށް އެމްޑީޕީ މެމްބަރުން ވެސް ތާއީދުކުރެއްވި ކަމަށާއި މި ކަރުދާހާ މެދު އެއްވެސް މެމްބަރެއްގެ ހިޔާލުތަފާވެފައި ނުވާ ކަމަށް ވެސް އޭނާ ވިދާޅުވި އެވެ.\nމި ކަރުދާސް ފާސްކުރީ އެއަށް އެއްވެސް ބަދަލެއް ގެނައުމެއް ނެތި އެވެ.\nދިވެހި ހަނގުރާމަވެރިއަކު ސީރިއާގައި: ގައުމީ ސަލާމަތާ ގުޅޭ ގާނޫނީ އޮނިގަނޑެއް ވީހާވެސް އަވަހަކަށް އެކުލަވާލަން މެމްބަރުން ތާއީދު ކުރައްވާ.\nޖަމީލު ވިދާޅުވި ގޮތުގައި ގައުމީ ސަލާމަތާ ގުޅޭ ގާނޫނީ އޮނިގަނޑެއް އެކުލަވާލުމަކީ މުހިންމު ކަމެއްގެ ގޮތުގައި ފާހަގަކޮށް، އެކަމާ ގުޅޭ ބިލެއް ވީހާވެސް އަވަހަކަށް މަޖިލީހަށް ފޮނުވަން މެމްބަރުން އެދިވަޑައިގެންނެވި އެވެ.\nސަރުކާރުގެ ސިޔާސަތު ހިމެނޭ ކަރުދާހުގައި ވަނީ ގާނޫނީ އޮނިގަނޑެއް އެކުލަވާލުމުގެ އިތުރުން ޓެެރަރިޒަމާ ދެކޮޅު ސިޔާސަތާއި އެކަންކަމާ ދެކޮޅަށް އަމަލުކުރާނެ ގޮތުގެ ޕްލޭނެއް އެކުލަވާލުމާއި، އެކި މުއައްސަސާތަކުން އެއްކޮށްފައިވާ ޖާސޫސީ މައުލޫމާތުތައް ދިރާސާކޮށް، ޓެރަރިޒަމާ ދެކޮޅަށް މިހާރަށް ވުރެ އަވަސް ފިޔަވަޅުތަކެއް އެޅުމާއި، ރިސޯޓުތަކާއި ޓޫރިސްޓް ހޮޓާތަކުގެ ސަލާމަތާއި ރައްކާތެރިކަމަށް ޕްރޮގްރާމްތަކެއް ހިންގުމާއި، ބަނދަރުތަކާއި އެއާޕޯޓުތަކާއި އެ ނޫން ވެސް އިގްތިސާދީ މުހިއްމު ތަންތަނުގެ ސަލާމަތާއި ރައްކާތެރިކަން ކަށަވަރުކުރަން ޕްރޮގްރާމަތަކެއް ރާވައި ހިންގުމާއި، ދީނީ ގޮތުން ހައްދުފަހަނައެޅުމާއި ޓެރަރިޒަމާ ދެކޮޅަށް ބޭރުގެ ފަރާތްތަކާ ގުޅިގެން ޕްރޮގްރާމްތަކެއް ހިންގުމާއި، ދީނީ ގޮތުން ހައްދުފަހަނައެޅުމާއި ޓެރަރިޒަމްގެ ސަބަބުން ކުރިމަތިވާ އިޖުތިމާއީ މައްސަލަތައް ހައްލުކުރުމާއި، ރާއްޖެ އަންނަ ބޭރު މީހުންގެ ފަރާތުން ކުރިމަތި ވެދާނެ ނުރައްކާތައް ދެނެގަތުމެވެ.\nސީރިއާ ފަދަ ގައުމުތަކުގައި ކުރާ ދާހިލީ ހަނގުރާމަތަކުގައި ދިވެހިން އަންނަނީ ބައިވެރިވަމުންނެވެ. އަދި އެ ހަނގުރާމަތަކުގައި އެތައް ދިވެހިންނެއް ވަނީ މަރު ވެސް ވެފަ އެވެ.\nމި ކަންކަމާ ދެކޮޅަށް މި ފަހުން ސަރުކާރުން ވަނީ ގިނަ ފިޔަވަޅުތަކެއް އަޅަން ފަށާފަ އެވެ.\nމި ކަރުދާސް މަޖިލީހަށް ހުށަހެޅުމުގެ އިތުުރުން، ކައުންޓަ ޓެރަރިޒަމް ސެންޓަރެއް ހަދައި ދީނީ ގޮތުން ހައްދުފަހަނައެޅުމާއި ޓެރަރިޒަމް ރާއްޖޭގައި ފެތުރިފައިވާ މިންވަރު ދެނެގަންނަން ދިރާސާއެއް ހަދަން ވެސް ވަނީ ފަށާފަ އެވެ.\nއިތުރު ލިޔުންތައް ޓެރަރިޒަމް ރައްޔިތުންގެ މަޖިލިސް އެމްއެންޑީއެފް ޓެރަރިސްޓް ހަމަލާ ޓެރަރިޒަމާ ދެކޮޅު ހަނގުރާމާ ރައީސް އަބްދުﷲ ޔާމީން ރާއްޖެ-ސީރިއާ


އިސްލާމީ ނަޒަރަކުން ޖަނަވާރުތަކުގެ ޙައްޤުތައް – DhiSalafiyyah\nއިސްލާމީ ނަޒަރަކުން ޖަނަވާރުތަކުގެ ޙައްޤުތައް\n10/10/2011 އަޚްލާޤް, އަދަބާއި އަޚްލާޤުއައްޝައިޚް މުޙައްމަދު ސިނާން\nﷲ ސުބުޙާނަހޫ ވަތަޢާލާ އެންމެހާ މީސްތަކުން އެންމެ ރިވެތި ސޫރާގައި އުފެއްދެވުމަށްފަހު، އެބައިމީހުން ދިރިއުޅުމަށްޓަކައި ބޭނުންވާނެ އެންމެހާ ވަޞީލަތްތަކެއް އެންމެ ފުރިހަމަ ގޮތުގައި ވަނީ މިކާއިނާތުގައި ލައްވަވާފައެވެ. އެބައިމީހުން ސާފުތާހިރުވުމަށާއި ބުއިމަށް ބޭނުންވާނެ ސާފުޠާހިރު ފެން ލިބޭނެ ގޮތުގެ އިންތިޒާމުވަނީ ހަމަޖައްސަވާ ދެއްވާފައެވެ. އެބައިމީހުންނަކީ ފިނިހޫނުމިނަށް ނާޒުކު ބައެއްކަމުން، އެފިނިހޫނުމިން އެއްވަރުކޮށްދޭނޭ ނިޒާމެއްވަނީ ލައްވަވާ ދެއްވާފައެވެ. މިފަދަ ގުނާ ޢަދަދުނުކުރެވޭފަދަ ނިޢުމަތްތަކެއް އެއިލާހު ވަނީ އެބައިމީހުންނަށްޓަކައި ދެއްވަވާފައެވެ. އެއިލާހު ވަޙީ ކުރައްވާފައިވާ ފަދައިންނެވެ. (( وَآتَاكُمْ مِنْ كُلِّ مَا سَأَلْتُمُوهُ وَإِنْ تَعُدُّوا نِعْمَةَ اللَّهِ لا تُحْصُوهَا إِنَّ الإِنسَانَ لَظَلُومٌ كَفَّارٌ)) إبراهيم: 34 މާނައީ: “އަދި އެއިލާހުގެ ޙަޟްރަތަށް ތިޔަބައިމީހުން ދެންނެވި ކޮންމެ އެއްޗެއް އެއިލާހު ތިޔަބައިމީހުންނަށް ދެއްވިއެވެ. ﷲގެ ނިޢުމަތްތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެނިޢުމަތްތައް ޢަދަދު ނުކުރެވޭހުށްޓެވެ. ހަމަކަށަވަރުން، އިންސާނާއަކީ، އަނިޔާވެރިވުން ބޮޑު، (ނިޢުމަތްތަކަށް ޝުކުރުވެރިވުމުގެ ބަދަލުގައި) ކުފުރުވެރިވާމީހެކެވެ.”\nމިގޮތުން ﷲ ސުބުޙާނަހޫ ވަތަޢާލާ ވަނީ އެބައިމީހުންނަށް ޚިދުމަތްކޮށްދިނުމަށްޓަކައި، އަދި ކެއުމަށްޓަކައި ބޭނުންކުރެވޭނެ ޖަނަވާރުތަކެއް ލައްވަވާފައެވެ. މިތަކެއްޗަކީ އެއިލާހުގެ ރަޙުމަތާއި އޯގާވަންތަވެރިކަމުން މީސްތަކުންނަށްޓަކައި ހައްދަވާފައިވާ އެއިލާހުގެ މަޚްލޫޤުންނެވެ. އެއިލާހު ވަޙީކުރައްވާފައިވެއެވެ. ((اللَّهُ الَّذِي جَعَلَ لَكُمْ الأَنْعَامَ لِتَرْكَبُوا مِنْهَا وَمِنْهَا تَأْكُلُونَ * وَلَكُمْ فِيهَا مَنَافِعُ وَلِتَبْلُغُوا عَلَيْهَا حَاجَةً فِي صُدُورِكُمْ وَعَلَيْهَا وَعَلَى الْفُلْكِ تُحْمَلُونَ * وَيُرِيكُمْ آيَاتِهِ فَأَيَّ آيَاتِ اللَّهِ تُنكِرُونَ)) غافر: 79-81 މާނައީ: “ﷲއީ، ތިޔަބައިމީހުންނަށްޓަކައި ނަޢަމްސޫފި ލެއްވި އިލާހެވެ. (އެއީ) ތިޔަބައިމީހުން އެއިން (ބައެއް ތަކެއްޗަށް) ސަވާރުވެ އަދި އެއިން ބައެއް ތަކެތި ކެއުމަށްޓަކައެވެ. އަދި އެތަކެތީގައި ތިޔަބައިމީހުންނަށް މަންފާތަކެއްވެއެވެ. އަދި އެތަކެތީގެ މަތީގައި (ދަތުރުކޮށް) ތިޔަބައިމީހުންގެ ހިތްތަކުގައިވާ ބޭނުންތަކަށް ފޯރުމަށްޓަކައެވެ. އަދި އެތަކެތީގެ މަތީގައްޔާއި، އުޅަނދުތަކުގައި ތިޔަބައިމީހުން (އެއްތަނުން، އަނެއްތަނަށް) އުފުއްލެއެވެ. އަދި އެއިލާހު ތިޔަބައިމީހުންނަށް، އެއިލާހުގެ އާޔަތްތައް ދައްކަވަތެވެ. ފަހެ، ﷲގެ އާޔަތްތަކުގެ ތެރެއިން ތިޔަބައިމީހުން އިންކާރުކުރަނީ ކޮންއާޔަތަކަށް ހެއްޔެވެ؟”\nނަމަވެސް މިފަދަ ޖަނަވާރުތައް އެބައިމީހުންގެ ބާރުގެ ދަށުގައި ލައްވަވާފައިވާއިރުވެސް އެތަކެއްޗަށް އޯގާތެރިވުމަށާއި އެތަކެއްޗަށް އަނިޔާވެރިނުވުމަށް އެއިލާހު މީސްތަކުންނަށް އަމުރުކުރައްވައެވެ. އެއިލާހު މީސްތަކުންނަށް ހިދާޔަތެއްކަމުގައި ބާވާލެއްވި ދީނުގައި މިކަމަށް ވަރަށްބޮޑަށް ބާރުއަޅުއްވާފައިވެއެވެ. މިމަޒުމޫނުގައި ޖަނަވާރާމެދު ހެޔޮކޮށްހިތުމަށް އިސްލާމްދީނުގައި ބާރުއަޅާފައިވާ މިންވަރު ކުރުގޮތަކަށް ބަޔާންކުރެވޭ ހުއްޓެވެ. إن شاء الله.\nއިސްލާމްދީނާ ޢަދާވާތްތެރި މީހުން ބުނެއުޅޭގޮތުގައި މިދީނުގައި ވަނީ އިންސާނުންނާއި، ޖަނާވާރުންގެ ޙައްޤުތަކެއް ނިގުޅައިގެންފައެވެ. ނަމަވެސް ޝައްކެއްނެތްގޮތުގައި މިދީނަށްވުރެ އިންސާނުންގެ ޙައްޤުތަކާއި، ޖަނާވާރުންގެ ޙައްޤުތައް އެންމެ ފުރިހަމަ ގޮތުގައި ދީފައިވާ އެއްވެސް ދީނެއް ނެތެވެ. ޖަނަވާރުތަކަށް ހެޔޮކޮށް ހިތުމަށާއި، އެތަކެއްޗަށް އަނިޔާވެރިނުވުމަށް މިދީނުގައި ބާރުއަޅާފައިވާ މިންވަރު އެނގިއްޖެނަމަ، އެދީނުގައި އިންސާނީ ޙައްޤުތައް ދެވިފައިވާ މިންވަރު ތަސައްވުރުވެގެން ދާނެއެވެ. އިސްލާމްދީނުގައި، ކުދިކުދި ހިނިތަކުން ފެށިގެން ބޮޑުމަހާ ދެމެދުގައިވާ އެންމެހާ ޖަނަވާރުތަކަށް ވަނީ އެތަކެތީގެ ޙައްޤު އެންމެ ފުރިހަމަ ގޮތުގައި ދެއްވާފައެވެ. އެއިން ޖަނަވާރަކަށް ނުޙައްޤުން ގޯނާކުރުމާއި، އެތަކެއްޗަށް އަނިޔާވެރިވެ އުޅުމަކީ މިދީނުގައި މަނާކުރައްވާފައިވާކަމެކެވެ.\nﷲ ސުބުޙާނަހޫ ވަތަޢާލާ ވަނީ، އަޅުގަނޑުމެނަށް ބިމުގައިވާ އެންމެހާ ޙަލާލު ރަނގަޅުތަކެތިން ކައިބޮއެ އުޅުމަށް އިރުޝާދުދެއްވާފައެވެ. އެއިލާހު ވަޙީކުރައްވާފައިވެއެވެ. ((يَا أَيُّهَا النَّاسُ كُلُوا مِمَّا فِي الأَرْضِ حَلالاً طَيِّباً وَلا تَتَّبِعُوا خُطُوَاتِ الشَّيْطَانِ إِنَّهُ لَكُمْ عَدُوٌّ مُبِينٌ)) البقرة: 168 މާނައީ: ” އޭ މީސްތަކުންނޭވެ! ބިމުގައިވާ ތަކެތީގެ ތެރެއިން حلال ރަނގަޅު ތަކެތި ތިޔަބައިމީހުން ކައިއުޅޭށެވެ! އަދި ޝައިޠާނާގެ ފިޔަވަޅުތަކަށް ތިޔަބައިމީހުން ތަބާ ނުވާށެވެ! (އެހެނީ) ހަމަކަށަވަރުން އެ ޝައިޠާނާއީ، ތިޔަބައިމީހުންނަށްހުރި ކަނޑައެޅި ބަޔާންވެގެންވާ ޢަދާވާތްތެރިޔެކެވެ.”\nޢާލަމްތަކަށް ރަޙުމަތެއްކަމުގައި، ﷲ ފޮނުއްވި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ވަނީ، އަޅުގަނޑުމެން ކެއުމަށްޓަކައި ޖަނަވާރެއް ކަތިލާކަމުގައިވާނަމަ، ރިވެތިގޮތުގައި ކަތިލުމަށް އިރުޝާދު ދެއްވާފައެވެ. ޝައްދާދު ބިން އައުސް ރަޟިޔަﷲ ޢަންހު ރިވާކުރެއްވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ” إِنَّ اللهَ كَتَبَ الإِحْسَانَ عَلَى كُلِّ شَيْءٍ، فَإِذَا قَتَلْتُمْ فَأَحْسِنُوا الْقِتْلَةَ، وَإِذَا ذَبَحْتُمْ فَأَحْسِنُوا الذَّبْحَ، وَلْيُحِدَّ أَحَدُكُمْ شَفْرَتَهُ، فَلْيُرِحْ ذَبِيْحَتَهُ. ” (رَوَاهُ مُسْلِمٌ) މާނައީ: “ހަމަކަށަވަރުން ﷲ ކޮންމެ އެއްޗަކަށްވެސް އިޙްސާންތެރިވުން ލިޔުއްވިއެވެ. (އެބަހީ: ފަރުޟުކުރެއްވިއެވެ.) ފަހެ، ތިޔަބައިމީހުން ޤަތުލުކުރާނަމަ ރިވެތިކޮށް ޤަތުލުކުރާށެވެ. އަދި ތިޔަބައިމީހުން ޛަބަޙަކުރާނަމަ ރިވެތިކޮށް ޛަބަޙަކުރާށެވެ. އަދި ތިޔަބައިމީހުންގެ ތެރެއިން މީހަކު ކަތިލަންގެންގުޅޭ ވަޅި ތޫނުކުރާހުށިކަމެވެ. އަދި ޛަބަޙަކުރާ އެއްޗަށް ވޭންނައަޅާ ގޮތަށް ޛަބަޙަކުރާށެވެ. (އެބަހީ، ޛަބަޙަކުރާއެތީގެ (ކަރުގައި) ވަޅި ކޭއްތުމުގައި އަވަސްކުރާހުށިކަމެވެ.)”\nމިޙަދީޘުން ދޭހަވާގޮތުގައި، ޖަނަވާރުތަކަށް އޯގާތެރިވުމާއި އެތަކެއްޗަށް ހެޔޮކޮށް ހިތުމަކީ އިޙްސާންތެރިކަމުގެ ތެރެއިންވާ ކަމެކެވެ. އަދި އެއްޗެއް ކަތިލާކަމުގައިވާނަމަ، ނުވަތަ އެއްޗެއް މަރާކަމުގައިވާނަމަ ރިވެތިގޮތުގައި ކަތިލުމަށް ނުވަތަ މަރާލުމަށް އިރުޝާދުދެއެވެ. މިގޮތުން ބޭނުމެއް ނެތި، މަޖަލަކަށް އެތަކެތިމެރުމާއި، ކުދިއަނިޔާ ދީގެން މެރުމާއި، ކޮށި އެއްޗަކުން ކަތިލުން ނުވަތަ މަރާލުމާއި، އެތަކެތީގެ ޙާޟިރުގައި ވަޅި ތޫނުކުރުމާއި، އެހެން ޖަނަވާރެއްގެ ޙާޟިރުގައި ކަތިލުން ނުވަތަ މަރާލުން ފަދަ ކަންކަމަކީ މިޙަދީޘްގައި ބަޔާންވެގެންވާ ރިވެތިގޮތުގައި އެކަންކުރުމާ ޚިލާފުކަންކަމެވެ.\nހަމައެފަދައިން، ދިރިހުރި ޖަނަވާރެއްގެ ގައިން ވަކިކޮށްލެވޭ ގުނަނަކީ ކެއުން ހުއްދަނޫން އެއްޗެކެވެ. އެކަލޭގެފާނު ޙަދީޘްކުރައްވާފައިވެއެވެ. “مَا قُطِعَ مِنْ الْبَهِيمَةِ وَهِيَ حَيَّةٌ فَهِيَ مَيْتَةٌ” (أحمد، أبو داود، الترمذي- وصححه الشيخ الألباني) މާނައީ: “ޖަނަވާރަކުން އޭތި ދިރިއޮތް ޙާލު ކަނޑައިލެވޭ ކޮންމެ މަސްކޮޅަކީ، ފަހެ މަރުވެފައިވާ އެއްޗެކެވެ.”\nނިކަންވިސްނަވާ ބައްލަވާށެވެ! ޖަނަވާރު ކަތިލުމެއްނެތި ހަމައެކަނި ބޭނުންވާ މަސްކޮޅު ކަނޑައިގެން ކެއުމަކީ އިސްލާމްދީނުގައި ހުއްދަކަމެއް ނޫނެވެ. އަދި ޖަނަވާރަށް އިޙްސާސްވާތަދު ކުޑަކުރުމަށް ވަރަށް ބޮޑު އަހަންމިއްޔަތުކަމެއް އިސްލާމްދީނުގައި ދީފައިވާކަން މިޙަދީޘުން ސާބިތުވެއެވެ. މިކަމުން އިސްލާމްދީނަކީ އެތަކެތީގެ އިޙްސާސްތަކަށް އިޙްތިރާމުކުރާ، އެންމެހާ މީސްތަކުންނަށާއި ޖަނަވާރުތަކަށް އޯގާތެރި ދީނެއްކަން ދަލީލުކޮށްދެއެވެ.\nހަމައެފަދައިން މީސްތަކުންނަށް ޚިދުމަތްކޮށްދޭ ޖަނަވާރުތަކަށްވެސް އޯގާތެރިވުމަށް އިސްލާމްދީނުގައި ނަޞޭޙަތްތެރިވެއެވެ. އެގޮތުން އެތަކެތީގެ މޫނުގައި ތެޅުމާއި، އެތަކެތީގެ މޫނުގައި ފާހަގަ ކަނޑައިނެގުމަކީ މިދީން ބަޔާންކޮށް ދެއްވުމަށް ފޮނުއްވެވުނު ރަސޫލާ ޞައްލަﷲ ޢަލައިހި ވަސައްލަމަ ނަހީކުރައްވާފައިވާކަމެކެވެ. އެހެނީ އިންސާނުންނެކޭ އެއްފަދައިން ޖަނަވާރުތަކުގެވެސް މޫނަކީ އެތައް ގުނަނެއް އެތަނެއްގައިވާ، ނާޒުކު ތަނެކެވެ. އަދި މޫނުގައި ފާހަގަ ޖަހައިހެދުމަކީ އެތަކެތީގެ ބުރުސޫރަ ގެއްލޭނޭކަމެކެވެ. ޖާބިރު ރަޟިޔަﷲ ޢަންހު ވިދާޅުވިއެވެ. “نَهَى رَسُولُ الله صَلَّى الله عَلَيْهِ وَسَلَّمَ عَن الضَّرْبِ فِي الْوَجْهِ، وَعَن الْوَسْمِ فِي الْوَجْهِ” (صحيح مسلم) މާނައީ: “މޫނުގައި ތެޅުމާއި، މޫނުގައި ފާހަގަ ކަނޑައިނެގުން، ރަސޫލުﷲ ޞައްލަﷲ ޢަލައިހި ވަސައްލަމަ ނަހީކުރެއްވިއެވެ.”\nހަމައެއާއެކު އެތަކެއްޗަށް ސަވާރުވާއިރުވެސް ރިވެތިގޮތުގައި ސަވާރުވުމަށް އަންގަވާފައިވެއެވެ. އަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެފައިވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “إيَّاكُم أنْ تَتَّخِذُوا ظُهُورَ دَوَابِّكُمْ مَنَابِرَ؛ فإنَّ اللهَ إنَّمَا سَخَّرَهَا لَكُم لِتُبَلِّغَكُم إلى بَلَدٍ لَمْ تَكُونُوا بالغِيهِ إلاَّ بِشِقِّ الأنْفُسِ، وَجَعَلَ لَكُم الأَرْضَ فَعَلَيْهَا فاقْضُوا حَاجَاتِكُم” (سنن أبي داود، وصححه الشيخ الألباني في صحيح الجامع) މާނައީ: “ސަވާރުވާ ޖަނަވާރުގެ ބުރަކަށްޓަކީ މިންބަރެއް ކަމުގައި ހެދުމުން ދުރުހެލިވުން ތިޔަބައިމީހުންގެ މައްޗަށްވެއެވެ. ފަހެ، ހަމަކަށަވަރުން ﷲ ވަނީ އެތަކެތި ތިޔަބައިމީހުންނަށް ޚިދުމަތްތެރިކޮށްދެއްވާފައެވެ. އެއީ ތިޔަބައިމީހުންގެ ނަފްސުތަކަށް ބުރަކަމާނުލައި ނުދެވޭ ރަށްތަކަށް ވާޞިލުވުމަށްޓަކައެވެ. އަދި ތިޔަބައިމީހުން ޤަރާރުވެ ތިބޭ ތަނެއްކަމުގައި ބިން ލެއްވިއެވެ. އެބިންމަތީގައި ތިޔަބައިމީހުން ޤަރާރުވެ ތިބޭ ހުށިކަމެވެ. އަދި ތިޔަބައިމީހުންގެ ޙާޖަތްތައް އެތަނުގައި ފުއްދާހުށިކަމެވެ.”\nއަބޫ ދާވޫދުގެ ޝަރަޙަ، ޢަވްނުލް މަޢުބޫދުގައިވެއެވެ. “މިޙަދީޘްގެ މާނައަކީ ތިޔަބައިމީހުން ގަނެވިއްކުމާއި، ވާހަކަ ދެއްކުން ފަދަ ކަންތައްކުރަން އެތަކެތީގެ މައްޗަށް ސަވާރުވެ ނުތިބޭށެވެ. އެހެނެއްކަމަކު އެފަދަ ކަންތައްކުރަން އެތަކެތީގެ މަތިން ފައިބާށެވެ. ތިޔަބައިމީހުންގެ ޙާޖަތްތައްނިމި، (ދަތުރުކުރަންވީމަ) ސަވާރުވާށެވެ.”\nއަދި އެތަކެއްޗަށް ރަނގަޅަށް ކާންދިނުމާއި، އެތަކެއްޗަށް ކުޅަދާނަނުވާވަރުގެ އެއްޗެހި އެތަކެތި ލައްވައި އުފުލުމަކީވެސް ރަސޫލުﷲ ޞައްލަﷲ ޢަލައިހި ވަސައްލަމަ ނަޙީކުރައްވާފައިވާކަމެކެވެ. ޢަބްދުﷲ ބިން ޖަޢުފަރު ރަޟިޔަﷲ ޢަންހުމާގެ ކިބައިން ރިވާވެފައިވާ ޙަދީޘެއްގެ މާނާގައި ވެއެވެ. “އަންޞާރީ ބޭކަލެއްގެ ދަނޑެއްގެ ތެރޭގައި ޖަމަލެއް ވަނިކޮށް ރަސޫލުﷲ ޞައްލަﷲ ޢަލައިހި ވަސައްލަމަ އެދަނޑަށް ވަދެވަޑައިގެންނެވިއެވެ. އެޖަމަލަށް ނަބިއްޔާ ޞައްލަﷲ ޢަލައިހި ވަސައްލަމަ ފެނުމާއެކު ގޮވަން ފަށައިފިއެވެ. އަދި އޭގެ ލޮލުން ކަރުނަ އުތުރިއްޖެއެވެ. ފަހެ، ނަބިއްޔާ ޞައްލަﷲ ޢަލައިހިވަސައްލަމަ އެޖަމަލުގެ ކައިރިއަށް ވަޑައިގެން، އޭގެ ކަރުގައި ފިރުމާލެއްވުމުން، އޭތީގެ އަޑު މަޑު ވެއްޖެއެވެ. އޭގެފަހުގައި އެކަލޭގެފާނު ޙަދީޘްކުރެއްވިއެވެ. “މިޖަމަލުގެ ވެރިޔަކީ ކާކު ހެއްޔެވެ؟ މީކާކުގެ ޖަމަލެއް ހެއްޔެވެ؟” އެހިނދު ޒުވާން އަންޞާރީ ބޭކަލަކު ވަޑައިގެން ވިދާޅުވިއެވެ. “އޭ ﷲ ގެ ރަސޫލާއެވެ! އެއީ ތިމަންގެ ޖަމަލެކެވެ.” އެކަލޭގެފާނު ޙަދީޘްކުރެއްވިއެވެ. “މިޖަމަލާމެދު ﷲ އަށް ބިރުވެތި ނުވަނީތޯއެވެ؟ މިޖަމަލުގެ މައްޗަށް ﷲ ވަނީ ތިބާ ވެރި ކުރައްވާފައެވެ. ފަހެ ހަމަކަށަވަރުން، ތިބާ މީތި ބަނޑުހައިކޮށް، ވަރުބަލިކުރާކަމުގެ ޝަކުވާ ތިމަންކަލޭގެފާނަށް ކޮށްފިއެވެ.” (އަބޫ ދާވުދު، ޝެއިޚް އަލްބާނީ ޞަޙީޙް ވަ ޟަޢީފް އަބީ ދާވުދުގައި ޞައްޙަކަމަށް ވިދާޅުވެފައި )\nހަމައެހެންމެ، މަސްޓޭންކުތަކުގައި މަސްގެންގުޅޭ ފަރާތްތަކުންނާއި، ކޮށިތަކުގައި ދޫނި ނުވަތަ އެހެންވެސް ޖަނަވާރެއް ގެންގުޅޭނަމަ، އެތަކެއްޗާމެދު ސަމާލުވެލެއްވުން ހުއްޓެވެ. އެތަކެއްޗަށް ބޭނުންވާނެ ޟަރޫރީ އެންމެހާ ކަންތައްތަކެއް ފުއްދައިދިނުމަށް އިސްލާމްދީނުގައި ވަރަށް ބޮޑަށް ބާރުއަޅުއްވައެވެ. އެގޮތުން އެތަކެއްޗަށް ރަނގަޅަށް ކާންބޯންދިނުމާއި، އެތަކެތި ބައިތިއްބާފައިތިބޭ ކޮށްޓަކީ އެތަކެއްޗާ އެކަށީގެންވާ ކޮށްޓަކަށް ވާންޖެހޭނެއެވެ. އެހެނީ އެތަކެތީގެ ޤުދުރަތީ މާހައުލުން އެކަހެރިކޮށް، އަޅުގަނޑުމެން އަމިއްލައަށް އަޅުގަނޑުމެންގެ ބާރުގެ ދަށަށް އެތަކެތި ގެނެސްފައިވާއިރު، އެތަކެއްޗަށް އޯގާތެރިވުމަކީ ވާޖިބުކަމެކެވެ. އެކަމަށް ފަރުވާ ކުޑަކޮށްފިނަމަ، އެއީ އަޅުގަނޑުމެން ﷲ އަށް ބިރުވެތިވާންޖެހޭނޭ ކަމެކެވެ. އިބުން ޢުމަރު ރަޟިޔަﷲ ޢަންހުގެ ކިބައިން ރިވާވެފައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. “دَخَلَت امْرَأَةٌ النَّارَ فِي هِرَّةٍ رَبَطَتْهَا فَلَمْ تُطْعِمْهَا وَلَمْ تَدَعْهَا تَأْكُلُ مِنْ خَشَاشِ الأَرْضِ ” (صحيح البخاري) މާނައީ: “ބުޅަލެއްގެ ސަބަބުން އަންހެނަކު ނަރަކައަށް ވަނެވެ. އެއަންހެންމީހާ އެބުޅާ ބަނދެ، އެއަށް ކާކަށްނުދެއެވެ. އަދި ބިންމަތީގައިވާ ތަކެތި ކައި އުޅުމަށް ދޫކޮށެއްވެސް ނުލައެވެ.”\nއަދި އިސްލާމްދީން ބާރުއަޅުއްވާފައިވަނީ ހަމައެކަނި ޖިސްމާނީގޮތުން އެތަކެއްޗަށް ގޯނާކުރުމުން ދުރުހެލިވުމަށް އެކަންޏެއްނޫނެވެ. ހަމައެހެންމެ ނަފްސާނީގޮތުން އެތަކެއްޗަށް ގެއްލުންވާ އެންމެހާ ކަމަކުން އެއްކިބާވުމަށް އަންގަވާފައިވެއެވެ. އެގޮތުން އެއްޗެއް ކަތިލާއިރު އެހެން އެއްޗެއްގެ ޙާޟިރުގައި ކަތިނުލުމާއި، އެތަކެއްޗަށް ކުދިއަނިޔާ ނުދިނުމާއި، އެތަކެތީގެ ޅަދަރިން ބޭނުމެއްނެތި ނުމެރުމާއި، އެތަކެތީގެ ޅަދަރިންގެ މައިން ބޭނުމެއް ނެތި ނުމެރުން ހިމެނެއެވެ. ޢަބްދުﷲ ބިން މަސްޢޫދު ރަޟިޔަﷲ ޢަންހުގެ ކިބައިން ރިވާވެފައިވެއެވެ. “كُنَّا مَعَ رَسُولِ الله صَلَّى الله عَلَيْهِ وَسَلَّمَ فِي سَفَرٍ فَانْطَلَقَ لِحَاجَتِهِ, فَرَأَيْنَا حُمَّرَةً مَعَهَا فَرْخَانِ فَأَخَذْنَا فَرْخَيْهَا, فَجَاءَت الحُمَّرَةُ فَجَعَلَتْ تَفْرِشُ, فَجَاءَ النَّبِيُّ صَلَّى الله عَلَيْهِ وَسَلَّمَ فَقَالَ: مَنْ فَجَعَ هَذِهِ بِوَلَدِهَا؟ رُدُّوا وَلَدَهَا إِلَيْهَا.” (سنن أبي داود، وصححه الشيخ الألباني في صحيح و ضعيف سنن أبي داود) މާނައީ: “ތިމަންމެން ރަސޫލުﷲ ޞައްލަﷲ ޢަލައިހި ވަސައްލަމަ އާއެކު ދަތުރެއްގައި ވީމެވެ. އެކަލޭގެފާނު ޙާޖަތެއް ފުއްދެވުމަށްޓަކައި ވަޑައިގެންނެވިއެވެ. ފަހެ، ތިމަންމެނަށް ޙުއްމަރާއެއް (ފެންފޯއްދޫނި ވަރުގެ ދޫންޏެއް) ދެދަރިންނާއެކު ވާތަން ފެނުނެވެ. އެހިނދު ތިމަންމެން އޭގެ ދެދަރިން ނެގީމެވެ. އެދޫނި އައިސް ހިތާމަޔާއެކު ފިޔަތަޅުވަމުން ތިމަންމެންގެ ބޯމަތީ އުދުހެމުން ދިޔައެވެ. ފަހެ، ނަބިއްޔާ ޞައްލަﷲ ޢަލައިހިވަސައްލަމަ ވަޑައިގެން ވިދާޅުވިއެވެ. “ދަރިންތައް ވަކިކުރުމުގެ ސަބަބުން މިދޫންޔަށް ހިތާމަ ކުރިމަތި ކުރުވީ ކާކު ހެއްޔެވެ؟ އޭގެ ދަރިންތައް އެއަށް ރައްދުކުރާށެވެ.”\nސުބްޙާނަﷲ! ކޮންފަދަ މާތް އިންސާނެއްތޯއެވެ؟ އޯގާތެރިވުމުގައި މިފަދަ އިންސާނެއް ފެންނާނެތޯއެވެ؟ ﷲގެ ވަޙީ ބަސްފުޅުތައް ތެދުކަމާއެވެ! އެއިލާހު، މުޙައްމަދުގެފާނު ފޮނުއްވާފައިވަނީ ރިވެެތި ޚުލުޤާއިގެން، ޢާލަމްތަކަށް ހެޔޮރަޙުމަތެއްކަމުގައެވެ. ކޮންމެ މަޤާމެއްގައިވެސް، އަދި ކޮންމެ ވަގުތެއްގައިވެސް އެކަލޭގެފާނު ގެނެސްދެއްވި ގޮތްކޮޅު ފިޔަވައި މޮޅު އިތުރު ގޮތެއް އޮންނާނެތޯއެވެ؟ ﷲ ސުބުޙާނަހޫ ވަތަޢާލާ އެކަލޭގެފާނަށް ޞަލަވާތާ ސަލާމް ލައްވާށިއެވެ!\nހަމައެފަދައިން، ޖަނަވާރަށް ހެޔޮކޮށް ހިތުމަކީ އިސްލާމްދީނުގައި އެކަމަށް އަޖުރުލިބޭ ކަމެކެވެ. އަބޫ ހުރައިރާ ރަޟިޔަﷲ ޢަންހުގެ ކިބައިން ރިވާވެފައިވާ ޙަދީޘެއްގެ މާނައިގައިވެއެވެ. ހަމަކަށަވަރުން ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. “މީހަކު މަގެއްގެމަތިން ހިނގާފައި ދަނިކޮށް، އޭނާގެ ކަރު ހިއްކުން ވަރަށް ބޮޑަށް އިތުރު ވެއްޖެއެވެ. އެހިނދު އޭނާއަށް ވަޅެއްފެނިގެން، އެވަޅަށް ފައިބައި، ފެންބޮއެގެން ވަޅުން އަރައިފިއެވެ. އެވަގުތު ކުއްތާއެއް، އެއަށް ލިބިފައިވާ ކަރުހިއްކުމުގެ ބޮޑުކަމުން ދޫނެރެ ވެލިކާން އިންތަން ފެނުނެވެ. އެމީހާ ބުންޏެވެ. ‘ތިމަންނައަށް ކަރުހިއްކުން ޖެހުނުވަރަށް މިކުއްތާއަށްވެސް މިވަނީ ކަރުހިއްކުން ކުރިމަތިވެފައެވެ.’ ފަހެ، އެމީހާ ވަޅަށް ފައިބައި، އޭނާގެ ޚުއްފު (އެބަހީ: ހަމުންހަދާފައިވާ އިސްޓާކީން) ފުރެންދެން ފެންއަޅައިފިއެވެ. އަދި އެޚުއްފު އެމީހާގެ އަނގައިން ހިފައިގެން ވަޅުން އަރައި، އެކުއްތާއަށް ފެން ދީފިއެވެ. (މިޢަމަލަށް) ﷲ އޭނާއަށް ޝުކުރުކުރައްވާ، އޭނާގެ ފާފަފުއްސަވާ ދެއްވިއެވެ. ރަސޫލާއަށް ދެންނެވުނެވެ. ‘އޭ ﷲ ގެ ރަސޫލާއެވެ! ޖަނަވާރުތަކުގައި ތިމަންނަމެނަށް އަޖުރު ވޭތޯއެވެ؟’ އެކަލޭގެފާނު ޙަދީޘްކުރެއްވިއެވެ. ‘އާއެކެވެ. ތެތް މެއެއްވާ ކޮންމެ އެއްޗެއްގައި އަޖުރުވެއެވެ. (އެބަހީ: ކޮންމެ ދިރޭއެއްޗެއްގައި އަޖުރުވެއެވެ.)”(ޞަޙީޙުލް ބުޚާރީ)\nއަދި ކުޅިވަރަށް، އެތަކެއްޗަށް އަމާޒުކޮށް އެއްޗެހިއުކައި އުޅުމަކީ ރަސޫލުﷲ ޞައްލަﷲ ޢަލައިހިވަސައްލަމަގެ ލަޢުނަތް އެމީހަކަށް ލިބޭނެކަމެކެވެ. ސަޢީދު ބިން ޖުބައިރު ރަޙިމަހުﷲ ވިދާޅުވިއެވެ. “مَرَّ ابْنُ عُمَرَ بِنَفَرٍ قَدْ نَصَبُوا دَجَاجَةً يَتَرَامَوْنَهَا فَلَمَّا رَأَوْا ابْنَ عُمَرَ تَفَرَّقُوا عَنْهَا. فَقَالَ ابْنُ عُمَرَ مَنْ فَعَلَ هَذَا إِنَّ رَسُولَ اللَّهِ -صلى الله عليه وسلم- لَعَنَ مَنْ فَعَلَ هَذَا.” (متفق عليه) މާނައީ: “ކުކުޅެއް ބަނދެގެން އެކުކުޅަށް އަމާޒުކޮށް އެއްޗެހި އުކާ ބައެއްގެ ކައިރިން އިބުން ޢުމަރު ވަޑައިގެންނެވިއެވެ. އެބަޔަކަށް އިބުން ޢުމަރު ފެނުމާއެކު ފިލައިފިއެވެ. އެހިނދު އިބުން ޢުމަރު ވިދާޅުވިއެވެ. “މިކަންކުރީ ކާކު ހެއްޔެވެ؟ ހަމަކަށަވަރުން މިކަންކުރި މީހަކަށް ރަސޫލުﷲ ޞައްލަﷲ ޢަލައިހި ވަސައްލަމަ ލަޢުނަތް ލެއްވިއެވެ.” އެހެން ރިވާޔަތެއްގައިވެއެވެ. “إِنَّ رَسُولَ الله صَلَّى الله عَلَيْهِ وَسَلَّمَ لَعَنَ مَن اتَّخَذَ شَيْئًا فِيهِ الرُّوحُ غَرَضًا” (صحيح مسلم) މާނައީ: “(އިބުން ޢުމަރު ވިދާޅުވިއެވެ.) ހަމަކަށަވަރުން ރޫޙެއްވާ އެއްވެސް އެއްޗެއް އަމާޒުފަތްގަނޑެއްކަމުގައި ހަދައިފިމީހަކަށް ރަސޫލުﷲ ޞައްލަﷲ ޢަލައިހި ވަސައްލަމަ ލަޢުނަތް ލެއްވިއެވެ.”\nމިފަދަ އެތައް ހަދީޘްތަކެއްގައި ޖަނަވާރަށް ހެޔޮކޮށް ހިތުމަށާއި، އެތަކެއްޗަށް އޯގާތެރިވުމަށާއި، އެތަކެއްޗަށް ގޯނާކުރުމުން ދުރުހެލިވުމަށް އިރުޝާދު ދެއްވާފައިވެއެވެ.\nމަތީގައި ބަޔާންވެދިޔައީ ޖަނަވާރާމެދު ހެޔޮކޮށްހިތުމަށް އިސްލާމްދީނުގައި ބާރުއަޅާފައިވާ މިންވަރު ކުރުގޮތަކަށެވެ. އެއިން، ވިސްނާފިކުރު ހިންގާލައިފިމީހަކަށް ޔަޤީންކުރެވޭނީ ޖަނަވާރުތަކުގެ ޙައްޤުތައް ހޯދައިދިނުމަށް އިސްލާމްދީން ބާރުއަޅާ މިންވަރެވެ. އަދި އިސްލާމްދީން ފިޔަވައި އެހެން އެއްވެސް ދީނެއްގައި އެތަކެއްޗަށް މިމިންވަރަށް ޙައްޤުތައް ދީފަނުވާކަމެވެ. އިސްލާމްދީނުގައި ޖަނަވާރުތަކުގެ ޙައްޤުތައް ހޯދައިދިނުމަށް މިހާ ތަފްޞީލުކޮށް އައިސްފައިވާއިރު، އިންސާނުންގެ ޙައްޤުތައް ހޯދައިދިނުމަށް މިއަށްވުރެ ބޮޑަށް އަދި ތަފްޞީލުކޮށް އައިސްފައިވާނެކަމީ ޝައްކެއްހުރިކަމެއްނޫނެވެ. ޙައްޤުތައް ހޯދައިދިނުމުގެ ނަމުގައި ހުޅަނގުގެ ޤައުމުތަކުން ގެންގުޅޭ ދެފުށްދެގޮތް ސިޔާސަތަށް ބޯލަނބައި ހެދުމަކީ ހިތާމަޔާއި، ގެއްލުން މުޅިމުޖުތަމަޢަށާއި، އުޅޭ މާހައުލަށް ކުރާނެކަމެކެވެ. ވިސްނާފިކުރުކުރާ ބުއްދިވެރިންނަށް މިކަމުގައި ޢިބްރަތްތަކެއް ވެއެވެ.\nوصلّى الله وسلّم على محمّد وعلى آله وصحبه أجمعين، والحمدلله ربّ العالمين.


ބްރިޓިޝް އެއާވޭސްގެ ދަތުރުތައް ރާއްޖެއަށް އަލުން ފަށައިފި – Haftha\nTue, 27 October, 2020, 6:02 am\nބްރިޓިޝް އެއާވޭސްގެ ދަތުރުތައް ރާއްޖެއަށް އަލުން ފަށައިފި\nއިނގިރޭސި ވިލާތުގެ ދެވަނައަށް އެންމެ ބޮޑު އެއާލައިން، ބްރިޓިޝް އެއާވޭސްގެ ދަތުރުތައް ރާއްޖެއަށް މިއަދު އަލުން ފަށައިފި އެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ) ހިންގާ މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ކުރިން ބުނި ގޮތުގައި، ބްރިޓިޝް އެއާވޭސް އިން ވީއައިއޭ އާއި ލަންޑަންގެ ހީތުރޯ އެއާޕޯޓާ ދެމެދު ހަފްތާއަކު ތިން ފްލައިޓް ބާއްވާނެ އެވެ. އެއީ އާދީއްތަ، ހޯމަ އަދި ބުރާސްފަތި ދުވަހު އެވެ.\nބްރިޓިޝް އެއާލައިނުން ރާއްޖެއަށް ސީދާ ދަތުރުތައް ފެށީ 2015 ގަ އެވެ. އަދި އިނގިރޭސި ވިލާތުން ރާއްޖެއަށް އެންމެ ގިނަ ޓޫރިސްޓުން އަންނަނީ ވެސް އެ އެއާލައިނުންނެވެ.\nޓޫރިޒަމް މިނިސްޓްރީން އާންމުކޮށްފައިވާ ތަފާސް ހިސާބަށް ބަލާއިރު ކޮވިޑް-19 އަށް ފަހު ރާއްޖޭގެ ބޯޑަރު ޖުލައި 15 ގައި އަލުން ހުޅުވާލި ފަހުން މިމަހުގެ އޮގަސްޓް މަހާ ހަމައަށް އިނގިރޭސި ވިލާތުން 33،789 ފަތުރުވެރިން އައިސްފައިވެ އެވެ. އެއީ މިއަހަރު ހަތަރު ވަނަ އަށް އެންމެ ގިނަ ފަތުރުވެރިން އައި ގައުމެވެ.\nކޮވިޑް-19 އަށް ފަހު ރާއްޖޭގެ ބޯޑަރު ޖުލައި 15 ގައި އަލުން ހުޅުވާލި ފަހުން ގިނަ ފްލައިޓްތަކެއްގެ ދަތުރުތައް އަލުން ފަށަން ވަނީ ނިންމައިފަ އެވެ.\nއެގޮތުން މިދިޔަ މަހުގެ ތެރޭގައި އިންޑިއާގެ އިންޑިގޯ އެއާލައިންސް އާއި ރަޝިއާގެ އެންމެ ބޮޑު އެއާލައިން އެއިރޯފްލޮޓު އަދި ސްވިޒަލޭންޑްގެ އެޑެލްވައިސް އެއާލައިންގެ ދަތުރުތައް ވަނީ ރާއްޖެ އަށް ފަށައިފަ އެވެ.\nފާހަގަ: ބްރިޓިޝް އެއާވޭސް, ވެލާނާ އިންޓަނޭޝަނަލް އެއާޕޯޓް, މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް)


މަޑަގަސްކަރައިގެ ރިޔާސީ އިންތިޚާބުގެ ދެ ކެންޑިޑޭޓުން ކާމިޔާބީ އިއުލާނުކުރައްވައިފި | Jazeera\tމަޑަގަސްކަރައިގެ ރިޔާސީ އިންތިޚާބުގެ ދެ ކެންޑިޑޭޓުން ކާމިޔާބީ އިއުލާނުކުރައްވައިފި - Jazeera\nމަޑަގަސްކަރައިގެ ރިޔާސީ އިންތިޚާބުގެ ދެ ކެންޑިޑޭޓުން ކާމިޔާބީ އިއުލާނުކުރައްވައިފި\nއަހްމަދު ރަޝީދު December 20, 2018 48 views0\nއިންޑިޔާ ކަނޑުގެ ޖަޒީރާ ރަށްތަކެއް ކަމަށްވާ މަޑަގަސްކަރައިގައި މިމަހުގެ 19 ވަނަ ދުވަހު ބޭއްވުނު ރިޔާސީ އިންތިޚާބުގައި ވާދަކުރެއްވި ދެ ކެންޑިޑޭޓުން ވެސް އިންތިޚާބު ކާމިޔާބު ކުރެއްވިކަމަށް ވިދާޅުވެ ކާމިޔާބީ އިއުލާނުކުރައްވައިފި އެވެ.\nރިޔާސީ އިންތިޚާބުގައި ވާދަކުރެއްވި ދެ ކެންޑިޑޭޓުން ކަމަށްވާ އެންޑްރައި ރަޖޮއިލީނާ އާއި މާކް ރަވަލޮމަނާނާ އިންތިޚާބް ކާމިޔާބުކުރެއްވިކަމަށް ވިދާޅުވެފައިވާއިރު، އެނަލީސްޓުން ބުރަވަނީ ދެބޭފުޅުންވެސް އެއްވަރަށް ވޯޓް ހޯއްދަވާނެ ކަމަށެވެ.\n"މާދަމާ ބަދަލެއް އަންނާނެ، އަދި މިއަދު ތިޔަ ރައްޔިތުންނަށް ބުނެވޭނޭ 'ޕާޕާ' ހޮވިއްޖެއޭ،" ރަވަލޮމަނާނާ އޭނާގެ މައިމަރުކަޒުގައި ހުންނަވައިގެން އޭނާގެ ވަނަން ބޭނުންކުރައްވާ ސަޕޯޓަރުންނާ ވާހަކަފުޅު ދައްކަވަމުން މިދިޔަ ބުދަ ދުވަހު ވިދާޅުވިއެވެ. "ކޮންމެ ގޮތަކަށް ކަންތައްތައް ދިޔަޔަސް، ނިމޭނީ އަހަރުމެން މޮޅުވިކަމަށް."\nއެހެންނަމަވެސް، ރަވަލޮމަނާނާ ގެ ވާދަވެރިޔާ ރަޖޮއިލީނާ ވިދާޅުވަނީ: "އަޅުގަނޑަށް ހަމަ ޔަޤީން އިންތިޚާބު ކާމިޔާބުކުރާނީ އަޅުގަނޑުކަން، އެހެންނަމަވެސް ރަސްމީ ނަތީޖާއަށް އަޅުގަނޑުމެން އިންތިޒާރުކުރާނަން."\nމިދިޔަ ބުދަދުވަހު ހަވީރު ވޯޓުލުން ބަންދުކުރެވިފައިވާއިރު، ކުރިއަށް މިއޮތް ހަފުތާ ތެރޭގައި ވޯޓުލުމުގެ ކަންތައްތައް ކުރިއަށްދާއިރު މަޑަގަސްކަރައިގެ މަޝްރަހް ހޫނުވެދާނެކަމަށް މުރާސިލުން ބުނެއެވެ.\nޔޫރަޕިއަން ޔޫނިއަންގެ އޮބްޒާވަރުން ބުނީ މި ވޯޓުގައި ބައިވެރިވެފައިވަނީ ވޯޓުލާ އާބާދީގެ 50 އިންސައްތަ ކަމަށެވެ. އިންތިޚާބުގައި ވާދަކުރެއްވި ކެންޑިޑޭޓުންނާއި، ކެންޑިޑޭޓުންނަށް ތާއިދުކުރާ ފަރާތްތަކުން ރަސްމީ ނަތީޖާ ލިބެންދެން ކެތްތެރިކަމާއިއެކުގައި ތިބުމަށްވެސް އީޔޫގެ އޮބްޒާވަރުންވަނީ ގޮވާލާފައެވެ.\nއިންތިޚާބުގެ ރަސްމީ ނަތީޖާ އިޢުލާނު ކުރުމުގެ ކުރިން އިންތިޚާބުގައި ވާދަކުރެއްވި ދެ ކެންޑިޑޭޓުން ވެސް ކާމިޔާބުވެއްޖެ ކަމަށް އިޢުލާނުކޮށް ސަޕޯޓަރުންނާއި މި މޭރުމުން ވާހަކަދައްކަވާފައި ވުމުން ކުރިއަށް އޮތް ދުވަސްތަކުގައި މަޑަގަސްކަރައިގެ ސިޔާސީ މަސްރަހު އިތުރަށް ހޫނުވެގެން ހިނގައިދާނެކަމަށް ބެލެވެއެވެ.


އެމްއޯސީގެ ރައީސްގެ މަޤާމުން ޢަލީ އުމަރު ނަން ނަގައިފި އެމްއޯސީގެ ރައީސްގެ މަޤާމުން ޢަލީ އުމަރު ނަން ނަގައިފި\nއެމްއޯސީގެ ރައީސްގެ މަޤާމުން ޢަލީ އުމަރު ނަން ނަގައިފި\nމޯލްޑިވްސް އޮލިމްޕިކް ކޮމިޓީ (އެމްއޯސީ)ގެ އިންތިހާބުގެ ރައީސްގެ މަގާމަށް ކުރިމަތިލައްވާފައިވާ އެފްއޭއެމްގެ ސީނިއާ ނައިބު ރައީސް އަދި ކުރީގެ ސްޕޯޓްސް ކޮމިޝަނަރު ޢަލީ އުމަރު ރައީސްކަމުން ނަން ނަގައިފިއެވެ.\nއޮލިމްޕިކް ކޮމިޓީ އެސޯސިއޭޝަންތަކަށް ފޮނުވާފައިވާ ނޯޓިސްގައި ވާގޮތުން އޮލިމްޕިކް ކޮމިޓީގެ އިންތިހާބުގައި އެފްއޭއެމްގެ ފަރާތުން އޮލިމްޕިކް ކޮމިޓީގެ ރައީސްގެ މަގާމާއި ނައިބު ރައީސްގެ މަގާމަށް ވާދަކުރައްވާ އަލީ އުމަރުވަނީ ނަން ނަންގާފައެވެ. އަލީ އުމަރު ނަން ނެގުމާއިއެކު މިހާރު މިއިންތިހާބްގައި ރައީސްގެ މާގާމަށް ވާދަކުރާނީ ބެޑްމިންޓަން އެސޯސިއޭޝަންގެ ރައީސް މޫސާ ނާޝިދު އާއި ސްވިމިން އެސޯސިއޭޝަންގެ ރައީސް މުހައްމަދު އަބްދުއްސައްތާރެވެ.\nއެމްއޯސީގެ ރައީސްގެ މަގާމަށް ކުރިމަތިލައްވާފައިވާ މުސާ ނާޝިދުއަކީ ބެޑްމިންޓަންގެ ދުނިޔޭގެ ފެޑެރޭޝަން ބީޑަބްލިއުއެފްގެ ކައުންސިލް މެމްބަރުކަމާއި ބެޑްމިންޓަން އޭޝިއާ އާއި ދެކުނު އޭޝިއާގެ ބެޑްމިންޓަން އެސޯސިއޭޝަންގެ ޖެނެރަލް ސެކްރެޓަރީގެ އިތުރުން ރާއްޖޭގެ ބެޑްމިންޓަން އެސޯސިއޭޝަން އޮފް މޯލްޑިވްސްގެ ވެސް މަގާމް ފުރުއްވަމުންނެވެ. ސްވިމިން އެސޯސިއޭޝަންގެ ރައީސް މުހައްމަދު އަބްދުއްސައްތާރު ވަނީ ފީނާގެ ޑިވޮލޮޕްމަންޓް އެންޑް ފައިނޭންސް ކޮމެޓީގައި މަސައްކަތްކޮށްފައެވެ.\nއެމްއޯސީގެ ނައިބް ރައީސްގެ މަގާމަށް3ފަރާތެއް ކުރިމަތިލާފައިވެއެވެ. އެއީ ހޭންޑްބޯލް މޯލްޑިވްސްގެ ރައީސް އަހުމަދު އިސްމާއީލާއި އެތުލެޓިކްސް އެސޯސިއޭޝަންގެ ރައީސް މުހައްމަދު ތޮލާލް އަދި ކްރިކެޓް ބޯޑްގެ ރައީސް މުހައްމަދު ފައިސަލެވެ. ކްރިކެޓް ބޯޑުގެ ރައީސް އެމްއޯސީގެ ނައިބް ރައީސްގެ މަގާމަށް ކުރިމަތިލާފައިވަނީ ނޮން އޮލިމްޕިކް ސްޕޯޓްސްގެ ސްލޮޓެއްގައެވެ.\nއަލަށް އިންތިހާބްކުރާ އެމްއޯސީގެ ދައުރު ހަމަވާނީ 2025ވަނަ އަހަރުގެ ނިޔަލަށެވެ.\n2017ވަނަ އަހަރު ދެވަނަ ދައުރަކަށް އެމްއޯސީގެ ރައީސްއަކަށް ޝަވީދު އިންތިހާބްވެފައި ވަނީ ރައީސްކަމަށް އެހެން ފަރާތެއް ކުރިމަތިލާފައިނުވުމާއި ގުޅިގެން، ނެގި ފެންނަ ނުފެންނަ ވޯޓް ކާމިޔާބުކޮށްގެންނެވެ. މިފަހަރުގެ އިންތިޚާބްގައި ޝަވީދު ވާދަނުކުރައްވާނެކަން ވަނީ މާކުރިންވެސް އިޢުލާންކޮށްފައެވެ.


SAFF Championship ge ticket madhamaa vikkan fashanee\nސާފް ޗެމްޕިއަންޝިޕްގެ ޓިކެޓް މާދަމާ ވިއްކަން ފަށަނީ. ވީހާވެސް ގިނަ ސަޕޯޓަރުން ދަނދަށް ވަންނަން ޓީމުން އެދޭ --- ފޮޓޯ: އަވަސް\nމިއަންނަ ހުކުރު ދުވަހު ރާއްޖޭގައި ފަށާ "އުރީދޫ ސާފް ޗެމްޕިއަންޝިޕް"ގެ މެޗު ތަކުގެ ޓިކެޓް މާދަމާ ވިއްކަން ފަށާނެ އެވެ.\nސާފް ޗެމްޕިއަންޝިޕްގެ ޓިކެޓް ވިއްކަން ފަށާނީ މާދަމާ ހެނދުނު 10:00 އިން ފެށިގެން އޮލިމްޕަސް ކުރިމަތީގައި ބަހައްޓާފައިވާ ޓިކެޓް ކައުންޓަރުންނެވެ.\nމާދަމާއިން ފެށިގެން އަންނަ ހުކުރު ދުވަހާއި ހަމައަށް ޓިކެޓް ވިއްކާނީ ހުކުރު ދުވަހު ކުޅޭ ދެ މެޗަށް އެކަންޏެވެ. ހުކުރު ދުވަހު ހަވީރު ކުޅޭނީ ބަންގްލަދޭޝް އާއި ސްރީލަންކާ އެވެ. އެރޭ އޮންނާނީ ރާއްޖެ އާއި ނޭޕާލު ބައްދަލުކުރާ މެޗެވެ.\nއެފްއޭއެމްއިން ބުނި ގޮތުގައި ކޮންމެ މެޗަކަށް ވެސް ޓިކެޓް ވިއްކާނީ އެ މެޗެއް އޮންނަ ދުވަހެއްގެ ދެ ދުވަސް ކުރިންނެވެ. އެހެންކަމުން ހުކުރު ދުވަހު ރާއްޖެ ބައްދަލުކުރާ މެޗުގެ ޓިކެޓް މާދަމާ ވިއްކަން ފަށާއިރު، އޮކްޓޫބަރު ހަތްވަނަ ދުވަހު ރާއްޖެ އާއި ބަންގްލަދޭޝް ބައްދަލުކުރާ މެޗުގެ ޓިކެޓް ވިއްކާނީ އޮކްޓޫބަރު ފަހެއް އަދި ހަވަނަ ދުވަހު އެވެ. އަދި އޮކްޓޫބަރު 10 ވަނަ ދުވަހު ރާއްޖެ އާއި ސްރީލަންކާ ބައްދަލުކުރާ މެޗުގެ ޓިކެޓް ވިއްކާނީ އަށްވަނަ ދުވަހާއި ނުވަވަނަ ދުވަހު އެވެ. ލީގު ބުރުގެ ފަހު މެޗުގައި އޮކްޓޫބަރު 13 ވަނަ ދުވަހު އިންޑިއާ އާއި ރާއްޖެ ބައްދަލުކުރާ މެޗުގެ ޓިކެޓް ވިއްކާނީ 11 އަދި 12 ވަނަ ދުވަހު އެވެ.\nދަނޑަށް ވަންނަ ބެލުންތެރިންނަށް ގޮނޑިބަރިން ޓިކެޓް ވިއްކާނީ 100 ރުފިޔާ އަށެވެ. ސިޑިބަރީގެ ޓިކެޓް އުޅެނީ 75 ރުފިޔާ އަށެވެ.\nކޮވިޑްގެ ހާލަތާއި އެކު މިފަހަރުގެ މުބާރާތަށް ދަނޑަށް ވަދެވޭނީ ކޮވިޑްގެ ވެކްސިން ދެ ޑޯޒް ޖަހާފައިވާ ފަރާތް ތަކަށް އެކަނި ކަމަށް އެފްއޭއެމްއިން މައުލޫމާތުދެ އެވެ. އެހެންކަމުން ޓިކެޓް ވިއްކާނީ ހަމައެކަނި ދެ ޑޯޒު ޖަހާފައިވާ ފަރާތް ތަކަށްކަން ފާހަގަކުރަމުން އެފްއޭއެމުން ބުނީ ދަނޑަށް ވަންނައިރު ވެކްސިން ކާޑު ބޭނުންވާނެ ކަމަށެވެ. އަދި މާސްކު އެޅުން މަޖުބޫރުވާނެ ކަމަށެވެ.\nމިފަހަރުގެ މުބާރާތް އޮންނާނީ ލީގު އުސޫލުންނެވެ. އަދި ފައިނަލުގައި ވާދަކުރާނީ ހުރިހާ ޓީމެއް ބައްދަލުކުރުމަށްފަހު އެންމެ ރަނގަޅު ނަތީޖާ ނެރޭ ދެ ޓީމެކެވެ. މިގޮތަށް މުބާރާތުގެ އޮނިގަނޑު ބަދަލު ކުރީ މިފަހަރުގެ މުބާރާތުގައި ބައިވެރިވާ ޓީމު ތަކުގެ އަދަދު މަދުވުމުންނެވެ.\nމިފަހަރުގެ މުބާރާތުގައި ބައިވެރިވާނީ ފަސް ގައުމެކެވެ. އެއީ ދިވެހިރާއްޖެ، ނޭޕާލް، އިންޑިއާ، ބަންގްލަދޭޝް އަދި ސްރީލަންކާ އެވެ.\nބޫޓާނުގައި ކޮވިޑްގެ ހާލަތު ގޯސްވެ، ޒަރޫރީ ބޭނުން ތަކަށް ފިޔަވާ އެ ގައުމުން ބޭރަށް ދިއުން މަނާ ކޮށްފައި ވާތީ އެގައުމު މިފަހަރުގެ މުބާރާތުގައި ބައިވެރި ނުވާނެ އެވެ. ޕާކިސްތާނަށް މުބާރާތުގައި ބައިވެރި ނުވެވެނީ ފީފާގެ ސަސްޕެންޝަނެއްގައި އޮތުމުންނެވެ.\nއެފްއޭއެމް ގައުމީ ފުޓްބޯޅް ޓީމް ސާފް ޗެމްޕިއަންޝިޕް


ބުދަ ،5 އޯގަސްޓް 2020 / 11:07\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން ފ.ބިލެއްދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި ދެ އޮޕަރޭޝަނެއްގައި މަސްތުވާތަކެއްޗާއެކު ދެމީހަކު ހައްޔަރުކޮށްފިއެވެ.\nމިއޮޕަރޭޝަންތަކުގައި ހައްޔަރުކޮށްފައިވަނީ 31 އަހަރުގެ ދިވެހި ފިރިހެނަކާއި 34 އަހަރުގެ ދިވެހި ފިރިހެނެކެވެ.\nމި ދެމީހުންގެ ތެރެއިން 34 އަހަރުގެ މީހާ ހައްޔަރުކޮށްފައިވަނީ ބިލެއްދޫއަށް މަސްތުވާތަކެތި އެތެރެކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމަތާ ގުޅިގެން ރޭ ހިންގި އޮޕަރޭޝަނުގައެވެ.\nކ. ތިލަފުށިން ބިލެއްދޫއަށް އައި ދޯންޏަކުން އެމީހާ ބިލެއްދޫއަށް ފޭބުމުން ފުލުހުންގެ ބެލުމުގެ ދަށަށް ގެނެސް ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި 16 ކުދި ރަބަރު ޕެކެޓާއި ބޮޑު ރަބަރު ޕެކެޓެއް ފެނިފައިވެއެވެ.\n31 އަހަރުގެ މީހާ ހައްޔަރުކޮށްފައިވަނީ ބިލެއްދޫ ގެއެއްގައި މަސްތުވާތަކެތީގެ ވިޔަފާރި ކުރަމުންދާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން އޮގަސްޓް4ވަނަ ދުވަހު ހިންގި އޮޕަރޭޝަނުގައެވެ. މި އޮޕަރޭޝަނުގައި އެގެ ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ކަރުދާސްކޮޅެއް ފެނިފައިވެއެވެ.\nމި ދެ މައްސަލަ ފ. ބިލެއްދޫ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


vnews - Vazeefaage Maidhaanugai Anhenunnah Thafaathu Gonjehunthah Ebahuri: Zenisha\nވަޒީފާގެ މައިދާނުގައި އަންހެނުންނަށް ތަފާތު ގޮންޖެހުންތައް އެބަހުރި: ޒެނީޝާ\nކޮފީ ވިތް އޭ.އެލް.އީ ޕްރޮގްރާމް ނިންމުމުގެ ރަސްމިއްޔާތު ޝަރަފުވެރިކޮށްދެއްވާ މިނިސްޓަރު ޒެނީޝާ ވާހަކަފުޅު ދައްކަވަނީ...\nވަޒީފާގެ މައިދާނުގައި އަންހެނުން ހަރަކާތްތެރިވުމަށް ތަފާތު ގޮންޖެހުންތަކާއި އަދިވެސް ކުރިމަތިލާންޖެހޭ ކަމަށް ޖެންޑަރ މިނިސްޓަރު ޒެނީޝާ ޝަހީދު ޒަކީ ވިދާޅުވެއްޖެއެވެ.\nއެސޯސިއޭޝަން އޮފް ލޭޑީ އެންޓެޕްރިނިއާސް (އޭ.އެލް.އީ) އިން2017 ވަނަ އަހަރުގެ އެޕްރީލް މަހު "ކޮފީ ވިތް އޭ.އެލް.އީ" ގެ ނަމުގައި ފެށި ސިލްސިލާ ޕްރްގްރާމްގެ ނިންމުމުގެ ރަސްމިއްޔާތު ޝަރަފުވެރިކޮށްދެއްވާ މިނިސްޓަރު ޒެނީޝާ ވިދާޅުވީ ވަޒީފާގެ މައިދާނުގައި އަންހެނުން ހަރަކާތްތެރިވުމަށް ދިމާވާ ގޮންޖެހުންތަކަކީ ޒަމާންވީ މައްސަލަތަކެއް ކަމަށާއި، މިކަމަށް ހައްލު ހޯދުމަށް އެންމެން މަސައްކަތް ކުރަންޖެހޭ ކަމަށެވެ.\nސާނަވީ އަދި މަތީ ސާނަވީ ތައުލީމުގައި މަތީ ވަނަތައް ހޯދާ އަންހެނުންގެ އަދަދު ދުވަހުން ދުވަހަށް ގިނަވަމުންދާކަން ފާހަގަކުރައްވާ މިނިސްޓަރު ވިދާޅުވީ މުޖުތަމައުގެ އެކިއެކި ދާއިރާތަކުން ހަމަހަމަކަމާއެކު އަންހެނުންނަށް ބައިވެރިވެވޭނެ ގޮތްތައް ހޯދައިދޭންޖެހޭ ކަމަށެވެ.\nކޮފީ ވިތް އޭ.އެލް.އީ ޕްރޮގްރާމް ނިންމުމުގެ ރަސްމިއްޔާތުގެ ތެރެއިން...\nމިނިސްޓަރު ޒެނީޝާ ވިދާޅުވީ ދިވެހި އަންހެނުންނަކީ މަސައްކަތްތެރި ހުނަރުވެރި ހީވާގި ބައެއް ކަމަށާއި، އެކަނބަލުން އާއިލީ ޒިންމާތައް ނެގުމަށްފަހު ގޭގައި ތިބެގެން އާންމުދަނީ ހޯދުމަށް މަސައްކަތް ކުރާއިރު އަންހެނުން އެމީހުން ކުރާ ކުދި ވިޔަފާރީގެ މަސައްކަތައް ފުޅާކޮށް ކުރިއެރުވުމަށް ވާދަވެރި ބާޒާރުތައް ހޯދައި އެމަގު ތަނަވަސްކޮށްދިނުމަކީ މުހިންމު ބޭނުންތެރިކަމެއް ކަމަށެވެ.\n"އޭ.އެލް.އީ މިޕްރޮގްރާމްގައި މުއައްޒަފުންގެ ހައްގުތައް ރައްކާތެރިކޮށްދޭ މުހިންމު ދެގާނޫނު ކަމަށްވާ ޖިންސީ ފުރައްސާރަކުރުމާއި ގޯނާ ހުއްޓުވުމުގެ ގާނޫނާއި، ޖެންޑާރ އިކުލިޓީ ގާނޫނު ބައިވެރިންނާއި ހިއްސާ ކުރެއްވިވީމަ އެކަމާ އަޅުގަނޑު ވަރަށް އުފާކުރަން. މިގާނޫނުގައި ބަޔާން ކުރާ ފަދަ ހާލަތްތަކުން ރައްކާތެރިކަން ފޯރުކޮށްދީ މިކަންކަން ނައްތާލަން މަސައްކަތައް ފަހި މާހައުލެއް ގާއިމްކުރުމަކީ އިސްކަންދޭޏްޖެހޭ ކަމެއް" މިނިސްޓަރު ޒެނީޝާ ވިދާޅުވިއެވެ.\nމީގެ އިތުރަށް "ކޮފީ ވިތް އޭ.އެލް.އީ" ފަދަ ޕްރޮގްރާމްތަކެއް މާލެއާއި އަތޮޅުތެރޭގައި ރާވައި އިންތިޒާމްކޮށް އަންހެނުންގެ މަސައްކަތްތެރިކަމާއި ހުނަރު އިތުރުކޮށް ކުދި ވިޔަފާރިތަކާއި ދަނޑުވެރިކަން ފަދަ ދައިރާތަކުގައި ކުރިއަށްދާން އަންހެނުންނަށް އެހީތެރިވެދިނުމަށް ކުރާ މަސައްކަތްތަކުގައި ދެމިތިބުމަށް މިނިސްޓަރު ޒެނީޝާ ވަނީ އެދިވަޑައިގެންފައެވެ.\n"ކޮފީ ވިތް އޭލް" ފުރަތަމަ ޕްރޮގްރާމް ހިންގާފައިވަނީ ސަރުކާރުގެ އޮފީސްތަކާއި، މުއައްސަސާތަކުގެ އިތުރަށް އަމިއްލަ ކުންފުނިތަކުގެ މުވައްޒަފުންނާއި، އަންހެން ވިޔަފާރިވެރިންނާއި އެންޖީއޯތަކުގެ ބޭފުޅުންނަށް އަމާޒުކޮށެވެ. އަޑު އިވުމުން މަހްރޫމްވެފައިވާ މުވައްޒަފުންވެސް ބައިވެރިކޮށްގެން މާލެއަށް ޚާއްޞަކޮށްގެން ކުރިއަށް ގެންދިޔަ މި ޕްރޮގްރާމްގެ ފުރަތަމަ އަހަރުގެ ތެރޭގައި 36 މުއައްސަސާއަކުން 228 މީހުން ތަމްރީނުކޮށްފައިވެއެވެ.\nމި ޕްރޮގްރާމްތަކުގައި އެމުއައްސަސާއެއްގެ 70 އިންސައްތަ މުވައްޒަފުން ބައިވެރިކޮށްފައިވާ މުއައްސަސާތަކާށާއި، ޖަމްއިއްޔާތަކާއި، ބައިވެރިވި މެންބަރުންގެ ތެރެއިން ޕްރޮގްރާމްތަކުގެ 70 އިންސައްތަ ފުރިހަމަކުރި ބައިވެރިންނަށްވެސް ލީޑަރޝިޕް ސެޓްފިކެޓް ދީފައިވެއެވެ.\nއެސޯސިއޭޝަން އޮފް ލޭޑީ އެންޓެޕްރިނިއާސް އަކީ ދިވެހި އަންހެނުންގެ ދިރިއުޅުން ވިޔަފާރީގެ ތެރެއިން ބަދަލުކުރުމަށްޓަކައި ބޭނުންވާ ތަފާތު ތަމްރީނު ޕްރޮގްރާމްތައް ހިންގަމުންދާ ނުހަނު ބޭނުންތެރި ޖަމްއިއްޔާއެކެވެ.


Muruthahdhuvefaiva Rusthum Mahchah Dhauvaa Ufulaifi - Vaguthu\nދީނަށް ފުރައްސާރަ ކުރި ރުސްތަމް --\nއިސްލާމްދީން ދޫކޮށް، ފާޅުގައި އިސްލާމްދީނަށް ފުރައްސާރަ ކުރަމުން ގެންދާތީ ގދ. ތިނަދޫން ހައްޔަރުކުރި ރުސްތުމް މުޖުތަބާގެ މައްޗަށް އަދުލް އިންސާފު ގާއިމް ކުރަން ހުރަސް އެޅުމުގެ ދައުވާ ކޮށް، ކްރިމިނަލް ކޯޓަށް މައްސަލަ ފޮނުވާފައިވާ ކަމަށް ޕްރޮސެކިއުޓާ ޖެނެރަލް (ޕީޖީ) އޮފީހުން ވިދާޅުވެއްޖެއެވެ.\nޕީޖީ އޮފީހުގެ އޮފިޝަލަކު ވިދާޅުވީ، ރުސްތުމްގެ މައްޗަށް އަދުލް އިންސާފް ގާއިމްކުރަން ހުރަސްއެޅުމުގެ ކުށުގެ ދައުވާކުރަން މި މަހުގެ 13 ވަނަ ދުވަހު ކޯޓަށް ފޮނުވާފައިވާ ކަމަށެވެ.\nރުސްތުމްގެ މައްޗަށް އަދުލް އިންސާފް ގާއިމްކުރަން ހުރަސްއެޅުމުގެ ކުށުގެ ދައުވާކުރަނީ ކީއްވެ ކަމެއް ޕީޖީ އޮފީހުން އަދި ހާމައެއް ނުކުރެއެވެ. ޤާނޫނުލް އުޤޫބާތު ބުނާ ގޮތުގައި ޝަރީޢަތަށް ހުށަހެޅިދާނެ ހެއްކެއް ކަމުގައި ވިޔަސް އަދި ނުވިޔަސް މައްސަލައަކާ ގުޅުން ހުރި މާއްދީ ހެކި ނެތިކޮށްލުމާއި، ބަދަލުކުރުމާއި، ފޮރުވުމާއި، ފާހަގަނުވާނެ ގޮތް ހެދުމާއި، ދޮގު ހެކި ބެހެއްޓުމާއި، ދޮގު މަޢުލޫމާތު ދިނުން؛ ނުވަތަ މައްސަލައިގެ އަސާސާގުޅޭ މަޢުލޫމާތު އަތުގައިހުރެ ޤައުމު ދޫކޮށް ދިއުން ނުވަތަ އަމިއްލައަށް ފިލައިގެން އުޅުން އެއީ އަދުލްއިންސާފު ގާއިމް ކުރަން ހުރަސް އެޅުން ކަމުގައި ބެލެވޭނެއެވެ.\nއިސްލާމްދީނާއި އިދިކޮޅު އަމަލުތައް ކުރުމަކީ ވެސް ޤާނޫނުލް އުޤޫބާތު ބުނާ ގޮތުން ކުށެކެވެ. މުއާޞަލާތީ ވަސީލަތެއް ބޭނުންކޮށްގެން ނުވަތަ ޢާންމުންގެ ކުރިމަތީގައި، އިސްލާމްދީނަށް ތައުހީނުކުރުމުގެ ނިޔަތުގައި އިސްލާމްދީނަށް ފާޑުކިޔުމަކީ ކުށެއް ކަމަށް ޤާނޫނު އުޤޫބާތު ބުނެއެވެ.\nފުލުހުން ރުސްތުމް ހައްޔަރުކުރީ ވެސް އިސްލާމް ދީނަށް ފާޑުކިޔައި ދިވެހިންގެ ދީނީ އެއްބައިވަންތަކަން ނަގައިލަން މަސައްކަތް ކުރާ ކަމުގެ ތުހުމަތުގަ އެވެ. ނަމަވެސް އިސްލާމްދީނާއި އިދިކޮޅު އަމަލުތައް ކުރުމުގެ ދައުވާ އޭނާގެ މައްޗަށް ނުއުފުލި ސަބަބެއް ސާފެއް ނުވެއެވެ.\nއިސްލާމްދީނަށް ފާޑުކިޔާތީ މިދިޔަ އަހަރު ވެސް ރުސްތުމް ހައްޔަރުކުރި އެވެ. އެ މައްސަލަ ކޯޓާ ހަމައަށް ދިޔަ ނަމަވެސް ރުސްތުމް އޭރު ސަލާމާތްވީ ފުލުހުންގެ ތަޙްޤީޤުގައި ޤާނޫނީ ގޯސްތަކެއް ހަދާފައި ހުރުމުންނެވެ. ފުލުހުންގެ ބަންދުން ދޫކޮށްލި ފަހުން ވެސް ދީނަށް ފުރައްސާރަ ކުރަން ފެށުމުން މިދިޔަ މާޗު މަހު އަލުން އޭނާ ހައްޔަރު ކުރިއެވެ. އޭނާ އަދި ވެސް ހުރީ ފުލުހުންގެ ބަންދުގަ އެވެ.\nއޭޕްރީލް 29, 2020 13:26\nރުސްތަމް އެކަނިތަ މިގައުމުގައި މުރުތައްދުވެ އިސްލާމްދީނަށް ފުރައްސާރަކުރި މީހަކީ، އޭނައަށް އެކަނި ތިޔަދައުވާ ކުމުން ފުދޭކަމަކަށްނުވޭ، މިސަރުކާރާއި ގުޅިގެންތިބެ އިސްލާމްދީނަށް ފުރައްސާރަކުރި އެމްޑީއެމްގެ ބައިގަނޑު ކޮބަިތަ؟؟ ޕްރޮސިކިއުޓަރ ޝަމީމުގެ އަނބި ޝަހިންދާ ވީމަތަ އެ ލާދީނީ ބައިގަނޑު މިލިސްޓަށް ނައަރުވަންވީ؟؟،ބޭއިންސާފު ނައްތާލާފަ އަދުލުއިންސާފު ގާއިމިކުރަން އައިސަރުކާރުގެ ފެންވަރަކީ މިއީތަ؟؟ އިންސާފަކީ ހަމައެކަނި ނިކަމެތިމީހާއަށް ޝަރީއަތްހިންގާ ހަވަރަށް ދިނުންތަ؟؟ އެލާދީނީ ގުރޫޕު ގައުމުން ބޭރުކޮށް ފުރުވާފައި އެތިބީ ސަރުކާރުން ފާޅުގާ ހިންގިޖަރީމާއެއް\nއޭޕްރީލް 29, 2020 13:52\n"އިސްލާމްދީނާއި އިދިކޮޅު އަމަލުތައް ކުރުމުގެ ދައުވާ އޭނާގެ މައްޗަށް ނުއުފުލި ސަބަބެއް ސާފެއް ނުވެއެވެ." އެއީ ލާދީނީ ސަރުކާރެއްވީމައެވެ.\nއޭޕްރީލް 29, 2020 14:43\nއޭޕްރީލް 29, 2020 15:14\nތި މުރުތައްދުގެ މައްޗައް މި ލާދީނީ ސަރުކާރަކުން\nއޭޕްރީލް 29, 2020 15:30\nފުލުހުން ތި ކުރަނީ އެހެން ދަޢްވާއެއް !! ކޮބާ!! ޢޭނަ އިސްލާމް ދީނަށް ފުރައްސާރަ ކޮށް މުރުތައްދު ވި ދަޢްވާ؟؟ ހެ ހެ ހެ... މިގާއުމްގަ އޯކޭ ދޯ އިސްލާމް ދީނަށް ފުރައްސާރަ ކުރިޔަސް!! ކޮބާ!! ތުބުޅިލާފަ ތިބޭ މާބޮޑަށް ދީން ވެގެން އުޅޭ ޢެމް ޑީ ޕީ ބައިގަނޑު؟؟ ޢިޔާޟް ކިޔާ މީހަކާއި، އަދިވެސް އުޅޭނެ އެހެން ގޮލައެއް ހޭބުއްދި ފިލާފަ ހުރި!! ޢާނ ފަހެ!! މި ސަރުކާރުން ލާދީނީ ޖަމާޢަތެއް އުވާލި ގޮތް މޮޅުވެގެން އެދޭތިވެސް އެތިބީ ހޭކުޑަވެފަވވިއްޔާ ލާދީނީ ޖަމާޢަތުގެ މީހުން މަގާމް ތަކުގްއި ބައިތިއްބައިގެން ބޮޑު މުސާރަ ދޭއިރުވެސް! ޖާހިލު ޝޭޚުންތައް!! މި ރުސްތުމް ކިޔާ ކަލޭގެ އަށްވެސް މި ކުރީ އެހެން ދަޢްވާއެއް!! ސޯލިހޫ!!! ޢިސްލާމް ދީން ތިހާވަރަށް ހިމާޔަތް ނުކުރޭ!! ބަލަ ކިނބުލާ !! ﷲ ގެ ޙަޟްރަތުގައި އިތުރު ދީނެއް ނެތޭ!! ޢެއީ ޗޮއިސް އެއް ނޫނޭ!!!\nއޭޕްރީލް 29, 2020 16:13\nފާޅުގައި މުރުތައްދުވުމުން އަދި ތަހުޤީޤުން އެކަން ފެންނަން އޮވާ! ޕީޖީއިން ދައުވާ މިކުރަނީ ޢަދުލް އިންސާފަށް ހުރަސް އަޅައިގެން! އޭރުންތާ އެދައުވާ ސާބިތުނުވާނީ! އިސްލާމްދީނުގައި ހައްދު ކަނޑައެޅިފައިވާ ކުއްތަކާ މެދު ޕީޖީއިން އަބަދުވެސް އަމަލުކުރާގޮތް! ޒިނޭއަށް ޤާޒީ ކުރިމަތީ އިއުތިރާފު ވިޔަސް، ދައުވާކުރާނީ ބަދުއަހުލާޤީ! ޤާޒީ ހުކުމް ކުރީމާ ޤާޒީ ގޯސްވާނީ! އިސްތިއުނާފުން ސަލާމަތްވާނެ!\nއޭޕްރީލް 29, 2020 16:14\nފާޅުގައި މުރުތައްދުވުމުން އަދި ތަހުޤީޤުން އެކަން ފެންނަން އޮވާ! ޕީޖީއިން ދައުވާ މިކުރަނީ ޢަދުލް އިންސާފަށް ހުރަސް އަޅައިގެން! އޭރުންތާ އެދައުވާ ސާބިތުނުވާނީ! އިސްލާމްދީނުގައި ހައްދު ކަނޑައެޅިފައިވާ ކުއްތަކާ މެދު ޕީޖީއިން އަބަދުވެސް އަމަލުކުރާގޮތް! ޒިނޭއަށް ޤާޒީ ކުރިމަތީ އިއުތިރާފު ވިޔަސް، ދައުވާކުރާނީ ބަދުއަހުލާޤީ! ޤާޒީ ހުކުމް ކުރީމާ ޤާޒީ ގޯސްވާނީ! އިސްތިއުނާފުން ސަލާމަތްވާނެ! ބ


Ammatee Dhookollan anekkaaves Criminal Court in Hulum Koffi - Miee eyna dhookollaneCourt in Hukum kuri3vana Faharu - AO News\nއައްމަަޓީ ދޫކޮށްލަން ކްރިމިނަލް ކޯޓުން އަނެއްކާވެސް ހުކުމް ކޮށްފި – މިއީ އޭނާ ދޫކޮށްލަން އެ ކޯޓުން ހުކުމް ކުރި ތިންވަނަ ފަހަރު\nސީ ލައިފް ގްލޯބަލް ކުންފުނީގެ މެނޭޖިން ޑިރެކްޓަރު އަހުމަދު މޫސާ (އައްމަޓީ) ބަންދުން ދޫކޮށްލަން ކްރިމިނަލް ކޯޓުން އަނެއްކާ ވެސް ހުކުމް ކޮށްފިއެވެ.\nމިއީ އޭނާ ދޫކޮށްލުމަށް ކްރިމިނަލް ކޯޓުން ހުކުމް ކުރި ތިންވަނަ ފަހަރެވެ.\nމިއަދު ބޭއްވި އަޑުއެހުމުގައި އައްމަޓީ ފިލާފާނެ ކަމަށްޓަކައި އޭނާގެ ބަންދު ދެމެހެއްޓުމަށް ދައުލަތުން އެދެމުން ވަނީ އޭނާ ހައްޔަރުކޮށްފައިވަނީ ޚިޔާނާތްތެރި ވުމަށްފަހުގައި ފިލައިގެން ރާއްޖެއިން ބޭރުގައި ދިރިއުޅެމުން ދަނިކޮށްކަން ފާހަގަކުރައްވާފައެވެ.\nއެހެންނަމަވެސް އައްމަޓީގެ ވަކީލު ވަނީ އޭނާ ފިލާނެ ކަމަށް ދެކެވޭ ތުހުމަތުތައް ދޮގު ކުރައްވާފައެވެ.\nއައްމަޓީގެ ސިއްހީ ސަބަބުތަކެއް ހުއްޓަސް ގަވާއިދުން އޭނާ ޑޮކްޓަރަށް ދައްކަމުން ގެންދާ ކަމަށާއި އޭނާގެ އޮޕަރޭޝަން ކުރުމަށްޓަކައި ޑޮކްޓަރުގެ އެޕޮއިންޓްމަންޓަށް ވެސް އެދިފައިވާ ކަމަށް ދައުލަތުން ވަނީ ވިދާޅުވެފައެވެ.\nއައްމަޓީ ފިލުމުގެ ކިހާ މިންވަރުގެ ފުރުސަތެއް އެބައޮތްތޯ ސުވާލު ކުރެއްވުމުން ދައުލަތުން ބުނީ އައްމަޓީއަކީ އެފަދަ ރެކޯޑު އޮތް މީހެއް ކަމަށެވެ. އެހެންނަމަވެސް ޝަރީއަތުން ނިންމާފައިވަނީ ޝަރުތުތަކަކާއެކު އައްމަޓީ މިނިވަން ކުރުމަށެވެ.\nޝަރީއަތް ނިމެންދެން ބަންދުގައި ހުއްޓާ މިދިޔަ އޮކްޓޯބަރު މަހު ކްރިމިނަލް ކޯޓުން ވަނީ އައްމަޓީގެ އެއްބަނޑު އެއްބަފާ ދެ މީހުން ޖާމިނުކޮށް ކަފާލާތުގެ ދަށުން، ޝަރުތުތަކަކާއެކު ދޫކޮށްލާފައެވެ. އޭނާ ފިލައިގެން ދިއުމުގެ ފުރުސަތު އަދިވެސް އޮތް ކަމަށް ބުނެ ކްރިމިނަލް ކޯޓުން ކުރި ހުކުމް ބާތިލްކޮށް، އޭނާ ޝަރީއަތް ނިމެންދެން ބަންދު ކުރީ ހައިކޯޓުންނެވެ.\nއެޗްޑީސީ އާއި ސީލައިފް ގްލޯބަލް އިންކް ޕްރައިވެޓް ލިމިޓެޑާ ދެމެދު މާޗް 13، 2014 ގައި ސޮއިކޮށްފައި ވާ އެއްބަސްވުމުގެ ދަށުން ހުޅުމާލޭގައި 3،000 ހައުސިން ޔުނިޓް އެޅުމަށް ސީލައިފްއާ ހަވާލުކޮށްފައި ވެއެވެ. ހުޅުމާލޭގައި 3،000 ފްލެޓް އަޅައިދޭނެ ކަމަށް ބުނެ އެތައް ބައެއްގެ އަތުން ބުކިން ފީގެ ގޮތުގައި ފައިސާ ނެގުމަށްފަހު ފައިސާ އަނބުރާ ނުދީ އަންމަޓީ ފިލައިގެން އުޅެނިކޮށް އޭނާ ރާއްޖެ ގެނެސް 42 ދައުވާއެއް ވަނީ އުފުލާފައެވެ. މިދިޔަ ސެޕްޓެމްބަރު މަހުގެ 13 ވަނަ ދުވަހު އޮތް އަޑުއެހުމުގައި އައްމަޓީ ވަނީ އެ ދައުވާތަކަށް އިންކާރުކޮށްފައެވެ.\nފްލެޓް އަޅައިދޭނެ ކަމަށް ބުނެ ސީލައިފް ކުންފުނިން ގިނަ ބައެއްގެ އަތުން ފައިސާ ނެގި މައްސަލާގައި އަންމަޓީ ހައްޔަރުކުރި ނަމަވެސް ކުރިމިނަލް ކޯޓުން ވަނީ އޭނާ ބަންދުން ދޫކޮށްލަން މީގެ ކުރިން ވެސް ދެ ފަހަރެއްގެ މަތިން ހުކުމްކޮށްފައެވެ.\nސީލައިފް އަންމަޓީގެ މައްޗަށް 42 ދައުވާއެއް އުފުލައިފި


Hulhuvi fahun emme gina touristun aee ingireysivilaathun\nމިހާރު އެންމެ ގިނަ ޓޫރިސްޓުން އަންނަނީ އިނގިރޭސިލާތުން\nބޯޑަރު ހުޅުވި ދުވަހު ފުރަތަމަ އައި ފްލައިޓުން މީހުން ފައިބަނީ -- ފޮޓޯ: އާއިމް ޒަމިރު | އަވަސް\nރާއްޖޭގެ ބޯޑަރު ހުޅުވި ފަހުން މިހާތަނަށް ރާއްޖެއަށް އެންމެ ގިނައިން ޓޫރިސްޓުން އައިސްފައި ވަނީ އިނގިރޭސިވިލާތުން ކަމަށް ޓޫރިޒަމް މިނިސްޓްރީން ބުނެފި އެވެ.\nޓޫރިޒަމް މިނިސްޓްރީން އަވަސްއާ ހިއްސާ ކޮށްފައިވާ ޓޫރިސްޓުން އައި އަދަދު ދައްކުވައިދޭ ފެކްޓް ޝީޓްގައިވާ ގޮތުން މިހާތަނަށް އެންމެ ގިނައިން ޓޫރިސްޓުން އައިސްފައި ވަނީ އިނގިރޭސިވިލާތުންނެވެ. އެ ގައުމުން ރާއްޖެއަށް 70 ޓޫރިސްޓުން އައިސްފައިވެ އެވެ. އޭގެތެރޭ ހިމެނެނީ 34 އަންހެނުންނާއި 36 ފިރިހެނުންނެވެ.\nއިނގިރޭސިވިލާތަކީ ރާއްޖެއަށް އެންމެ ގިނައިން ޓޫރިސްޓުން އަންނަ ގައުމުތަކުގެ ތެރޭގައި ހިމެނޭ ވެސް ގައުމެކެވެ.\nރާއްޖޭގެ ބޯޑަރު މި މަހުގެ 15 ވަނަ ދުވަހު ހުޅުވުމާއެކު އެންމެ ގިނައިން ދެވަނަ އަށް ޓޫރިސްޓުން ޒިޔާރަތް ކުރަމުން ގެންދަނީ އެމެރިކާއިންނެވެ. އެ ގައުމުން މިހާތަނަށް 66 މީހުން އައިސްފައި ވެއެވެ. އެއީ 32 އަންހެނުންނާއި 34 ފިރިހެނުންނެވެ. ތިންވަނަ އަށް އެންމެ ގިނަ ޓޫރިސްޓުން ޒިޔާރަތް ކޮށްފައި ވަނީ ޖަރުމަނުންނެވެ. އެ ގައުމުން 31 މީހުން އައިސްފައިވެ އެވެ. އެއީ 14 އަންހެނުންނާއި 16 ފިރިހެނުންނެވެ.\nޓޫރިޒަމް މިނިސްޓްރީގެ ފެކްޓް ޝީޓް ދައްކާ ގޮތުގައި ރާއްޖެއަށް އެންމެ ފުރަތަމަ ޓޫރިސްޓުން އަންނަން ފެށި އިޓަލީވިލާތުން މިހާތަނަށް އައިސްފައި ވަނީ 10 މީހުނެވެ. އެއީ ދެ އަންހެނުންނާއި އަށް ފިރިހެނުންނެވެ.\nއިމިގްރޭޝަނުން އިއްޔެ ބުނެފައިވާ ގޮތުގައި މިހާތަނަށް ރާއްޖެއަށް 443 ޓޫރިސްޓުން ވަނީ ޒިޔާރަތް ކޮށްފަ އެވެ. ނަމަވެސް ޓޫރިޒަމް މިނިސްޓްރީން ބުނެފައިވާ ގޮތުގައި ޖުމްލަ އައިސްފައިވަނީ 449 މީހުންނެވެ. އިމިގްރޭޝަނުން އިއްޔެ ބުނީ ޓޫރިސްޓް އެރައިވަލްސްގެ އިތުރު ތަފުސީލް ހިމެނޭ ރިޕޯޓެއް ތައްޔާރު ކުރަމުން ގެންދާ ކަމަށެވެ.\nރާއްޖޭގެ ބޯޑަރު ހުޅުވުމާއެކު އެއާލައިންތަކުން ވަނީ ރާއްޖެއަށް އުދުހެން ފަށާފަ އެވެ. މިހާތަނަށް ގަތަރު އެއާވޭސް އާއި އެމިރޭޓްސް އަދި އިއްތިހާދު އެއާވޭސް އަދި ސްރީލަންކަން ފަދަ އެއާލައިންތަނުން ވަނީ ދަތުރުތައް ފަށާފަ އެވެ.\nމިދިޔަ އަހަރު ރާއްޖެއަށް 1.7 މިލިއަން ޓޫރިސްޓުން ޒިޔާރަތް ކޮށްފައި ވެއެވެ. ނަމަވެސް މި އަހަރުގެ ބާކީ އޮތް ދުވަސްތަކުގައި އަންނާނެ ކަމަށް ގައުމީ ޔުނިވާސިޓީ އިން ހެދި ދިރާސާއިން ދެއްކީ 450،134 ޓޫރިސްޓުންނެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + އިގްތިސޯދު ދިވެހި ރާއްޖެ އަލުން ހުޅުވާލުން ނިއު ނޯމަލް\nއިނގިރޭސި ލުއި ލިސްޓުގައި ރާއްޖެ ހިމަނަނީ


Raees Yamin ge haalathu enme photo akun.....\nރައީސް ޔާމީންގެ ހާލަތު އެންމެ ފޮޓޯއަކުން.....\nރައީސް ޔާމިން ރަށްރަށަށް ވަޑައިގަންނަވާއިރު ގިނަ އަދަދެއްގެ ފުލުހުން ވެސް ހަރަކާތްތެރިވޭ\nސިފައިން ހަތިޔާރާ އެކު ހަރަކާތްތެރިވާއިރު މީހުންގެ ފާޑުކިއުން ވަނީ އަމާޒުވެފައި\nބައެއް ކުޑަކުދިން ބިރުން ވެސް އުޅޭ\nކ. މާލެ 19 ޖުލައި 2018 | ބުރާސްފަތި 18:29 15,520\nރައީސް ޔާމިން ދިއްދޫއަށް ވަޑައިގެންނެވި އިރު ސިފައިން ހަތިޔާރާ އެކު - މުހައްމަދު ޝަރުހާން\nމީހަކު ގުޅީ ރުޅި ގަދަވެގެންނެވެ. ވެފައި ހުރިވަރުން ރަނގަޅަށް ވާހަކަ ވެސް ނުދެއްކެއެވެ. ފޯނު ހަމަ ނެގުމާ އެކު އަމުނާލީ ބޮޑު ފަތިވަރެކެވެ. މިއީ ދެން ކިހާ ބޮޑު ކަމެއް ހެއްޔެވެ. މިވަރުން ދެން ނޭރިއްޔާ މާ ރަނގަޅު ވާނެއެވެ. މިއުޅެނީކީ ހަނގުރާމައެއްގެ ތެރެއަކު ނޫން ވިއްޔާއެވެ. ދެން ވެސް އެތައް ބައިވަރު އެއްޗެހި ގޮވައިފިއެވެ. ކީ ހުރިހާ ވާހަކަތަކެއް ކިޔޭ ވަރަށް ވުރެ ވެސް ބާޒާރުމަތީ ބަހުރުވަ އަށް ވެސް ވެއްޓުނީމައެވެ.\nމާބޮޑަށް ދިގުލީމާ ނުހުރެވިގެން އަހައިފީމެވެ. ވީގޮތް ބުނީ އެހާ ހިސާބުންނެވެ. ރައީސް ޔާމީން ހއ. ދިއްދޫއަށް ވަޑައިގެންނެވިއިރު ބަޑިހިފާފައި ތިބި މީހުންގެ ގިނަ ކަމުން ކުދިން ގަން ބިރުންގެ ސަބަބުންނެވެ. މާ ގިނަ ވާހަކަ ނުދައްކާ އޭނާ ފޮނުވާލީ ފޮޓޯއެކެވެ.\nފެންނަނީ ބަރު ހަތިޔާރާ އެކު ހުރި ސިފައިންގެ މީހެކެވެ. ސީދާ އެޓެންޝަންގައެވެ. ވަޒަން ނާރާ ޖެކެޓާ އެކުގައެވެ. އަޅާފައި ހުރި ލޯކަޅު އައިނުން އިތުރަށް މިލިޓްރީ ވަންތަކަން ދައްކާލައެވެ. އަތުގައި އޮތް ބަޑީގައި ހިފާލާފައި ހުރީ ސިކުންތެއްގެ ތެރޭގައި ވެސް އަމާޒަށް ފޮނުވާލެވޭވަރަށް ތައްޔާރުވެގެންނެވެ. ހީވަނީ އިރާގު ފަދަ ހަނގުރާމަވެރި މައިދާނެގައި އުޅޭ ސިފައިންގެ މީހެއް ހެންނެވެ. އެއީ ރައީސް ޔާމީން ދިއްދޫއަށް ވަޑައިގެން މަރުހަބާ ދަންނަވަން އައިސްތިބި ބޮޑެތި މީހުންނާ ކުޑަކުދިންނާ ސަލާމް ކުރައްވަމުން ގެންދެވި ވަގުތެވެ. އެކަމަކު ގާތުގައި ހުރި ބޮޑުސިންގާ ފިރިހެނެއްގެ ނަޒަރު ހުއްޓިފައި ހުރީ އެސިފައިންގެ މީހާއަށެވެ. މޫނުމައްޗަށް ވެރިވެފައިވާ މަންޒަރުން އެތައް ބައިވަރު ސުވާލެއް ހުރިހެން ހީވެއެވެ. އެތައް ބައިވަރު ވާހަކަތަކެއް ހިތަށް އަރާ ފައިބަމުން ދާކަމަށް ބެލެވެއެވެ.\nއަހަންނަށް އެފޮޓޯ ބަލައިލީމާ ފާހަގަ ކުރެވުނީ އަދި މުޅިން އެހެން ކަމެކެވެ. އަންހެނެއްގެ އުރުގައި އިން ކުޑަކުއްޖަކު ބަލަހައްޓައިގެން ހުރި ގޮތުންނެވެ. އަތްޖަހަމުން ދިޔަ އަޑާއި، ހިސާބަކަށް ތައުރީފްކޮށް ގޮވަމުންދިޔަ ހަޅޭކުގެ އަޑު އެކުއްޖާއަށް ނުވެސް އިވޭ ކަހަލައެވެ. ކަޅި ހުއްޓާލައިގެން ހުރީ ސިފައިންގެ ބޭބެއާ ދިމާލަށެވެ. ހަމަ އެފަދަ އެހެން ކުއްޖަކު ވެސް އޭނާގެ ގާތުގައި އިށީނދެލައިގެން އިނނެވެ. އޭނާ އަށް ވެސް އެހަލަބޮލި މާހައުލުގައި އެހެންކަމެއް ހިނގާހެން ވެސް ހީނުވެއެވެ. ސީދާ އެސިފައިންގެ މީހާއަށް ބަލަހައްޓައިގެންނެވެ. ފެންނަ ފެނުމަށް އެކުއްޖާ ހުރީ ކަންބޮޑުވެފައެވެ. ނޫން ނަމަ ބިރުގެންފައެވެ.\nދެން ބަލާލެވުނީ ޓްވީޓް ވެސް ކޮށްފައިވާ އެފޮޓޯއާ ގުޅިގެން މީހުން ކޮށްފައިވާ ކޮމެންޓްތަކަށެވެ. ފުރަތަމަ ކޮމެންޓަކީ ދިއްދޫ ކައުންސިލްގެ ރައީސް ޢަލީ ޙާޝިމް ދީދީގެ ކޮމެންޓެކެވެ. އޭނާ ވިދާޅުވީ ދިއްދޫ ކުޑަކުދިން ބިރުގެންނެވުން ނޫން ކަމެއް ރައީސް ޔާމީން ނުކުރައްވާ ކަމަށާއި ވެރިކަމުގެ ދައުރު ނިމޭއިރު މުޅިން އަލަށް ދިއްދޫއަށް އަޔަތީ ކުރިކަމަކީ މިއީ ކަމަށެވެ. އަދި މަގޭ ރަށުގެ ރައްޔިތުން މިތިބީ ސަރުކާރުން ދައްކާހާ ކަމަކަށް ބޯލަނބާކަށް ނޫން ކަމަށާއި ބިރެއް ނުދެއްކޭނެ ކަމަށެވެ.\nDhidhdhoo kuda kudhin birugennevun noon kameh @presidencymv @PresidentYAG nukurey miadhu! Verikamuga dhauru nimey iru mulhin alah Dhidhdhoo ah ayathee kuri kamakee mi! Magey rashuge rayyithun mithibee sarukaarun dhakkaahaa kamakah bo-lanbaakah noon! Bireh nudhekkeyne! pic.twitter.com/RUzq1qQjyn\n— Ali Hashim Didi (@hashimex) July 18, 2018\nކުރީގެ ބަންޑާރަނައިބު އަދި މަޝްހޫރު ޤާނޫނީ ވަކީލު ހުސްނުއް ސުއޫދު ވެސް އެންމެބޮޑަށް ކަންބޮޑުވުން ފާހަގަ ކުރެއްވީ އެކުޑަކުއްޖާއާ މެދުއެވެ. ސުއޫދު ވިދާޅުވީ މިއީ ގާޒާއެއް އަދި ކާބުލްއެއް ނޫން ކަމަށެވެ. މިއީ މުރަކައިން އުފެދިފައިވާ ހަމަހިމޭން ކުދި ޖަޒީރާ ޤައުމެއް ކަމަށެވެ. އެކުޑަކުޑަ ކުއްޖާގެ މޫނުމަތިންވެސް ސިފަވަނީ ފަތުރުވެރިން ސުވަރުގެއެއްގެ ގޮތުގައި ދެކޭ ރާއްޖޭގެ ހާލަތު އޮތް ގޮތްކަންކަމަށެވެ.\nThis is not from Gaza or Kabul. This is fromapeaceful tiny coral island of Maldives. The look on the little girl's face sums up life on this tourist paradise. pic.twitter.com/9jVaeedqpp\n— Husnu Al Suood (@hsuood) July 18, 2018\nރައްޔިތުންގެ މަޖިލީހުގެ ތިމަރަފުށީ ދާއިރާގެ މެމްބަރު މުހައްމަދު މުސްތަފާ ކުރިމަތި ކުރެއްވީ ބޮޑު ސުވާލެކެވެ. ހަތިޔާރާއެކު ހުރި ސިފައިންގެ މީހާއަށް އިޝާރާތްކޮށް މުސްތަފާ ވިދާޅުވީ ފެންނާން އެހެރީ އިޒްރާއީލްގެ ބޮޑުވަޒީރު ބެންޖަމިން ނަތަންޔާހޫގެ ބޮޑީގާޑް ހެއްޔެވެ. އަދި އެއީ ފަލަސްތީނު ހެއްޔޭ ވެސް މުސްތަފާ އައްސަވާފައިވެއެވެ. ފެންނަން އިން ކުޑަކުއްޖާ އެއިނީ ވިރިވިރި ކަމަށް ވެސް މުސްތަފާ ވިދާޅުވިއެވެ.\nMii Palastine tha ehuree Benjamin Netanyahu\nPrime Minister of Israel ge bodyguard baa? Theedhe kuda kuhjaaeinee fihviriviri! pic.twitter.com/eOWh5JT7FX\n— Mohamed Musthafa (@Thimarafushi) July 18, 2018\nކޮންމެއަކަސް އެފޮޓޯއާ މެދު މީހުން ލައްކަ ވާހަކަ ދައްކައިފިއެވެ. އަދި ރައީސް ޔާމީން ރަށްރަށަށް އަރާވަޑައިގަންނަވާއިރު އެއޮންނަ ފުލުސް ފޯހާއި ސިފައިންގެ ފޯސްއާ މެދު މީހުންނަށް ވަރަށް ގިނަ ކަންކަން ހާމަވެއެވެ. ވަށައިގެން އެތުރޭ ބޮޑީގާޑުންނާއި ސަފުގެ ދެފަރާތުން ހަތިޔާރާ އެކު ހަރަކާތްތެރިވާ ސިފައިންގެ ސަބަބުންނެވެ. ނުގޮތަކަށް ބަލައިލިއަސް އަދި ނޫން ނަމަ ބަހެއް ބުންޏަސް ވާގޮތާއި ވާނޭ ގޮތް ހާމަވާ ކަމަށެވެ. މިސާލެއްގެ ގޮތުގައި އިހަވަންދޫ އިން ފޮޓޯއެއް ނެގި ބަޔަކަށް އެސްއޯ ފުލުހުންގެ ފަރާތުން ލިބުނު އަނިޔާ އިން ސާފުވެއެވެ. އެއްބަޔަކު ބުނަނީ މިއީ އެމަނިކުފާނަށް މީހުންގެ ތާއީދު ނެތުމުން ގަންނާ ކުރައްވާ ބިރުން ކޮށްލާވަރު ކަމަށެވެ. އަދި ތާއީދު ނުކުރާ މީހަކު އަނގައިން ވެސް ބުނިއަ ނުދޭން އަރުވާލާ ވަރު ކަމަށެވެ. އަނެއް ބަޔަކު ބުނަނީ މިއީ ހައިބަތު ދެއްކުން ކަމަށެވެ. ބާރުވެރިކަން ދެއްކުން ކަމަށެވެ. ގަދަފަދަ ކަމާއި ކޮންމެ ގޮތަކުން ވެސް ހުންނަވާނެކަން ހާމަކޮށްދެއްވުން ކަމަށެވެ.\nކޮންމެއަކަސް އެންމެ ފޮޓޯއަކުން ވެސް ލައްކަ ވާހަކަތައް އެނގިއްޖެއެވެ. ޤައުމުގެ ހާލަތު އެނގިއްޖެއެވެ. އަމުދުން ރައީސް ޔާމީންގެ ހާލަތު ވެސް އެފޮޓޯއިން ހާމަވެގެން ހިނގައްޖެއެވެ.


Katrina Kaifge biruveri film "PhoneBhoot" anna aharu genes dheyne | Mihaaru\nކެޓްރީނާ ކެއިފްގެ ބިރުވެރި ފިލްމު "ފޯންބޫތު" އަންނަ އަހަރު ގެނެސްދޭނެ\n22 ޖުލައި 2020 - 08:28\n"ފޯންބޫތު" ކިޔާ ހޮރޯ-ކޮމެޑީއަކަށް ކެޓްރީނާ ކެއިފް ސޮއިކޮށްފައިވާ ކަމަށް ބުނާ ވާހަކަތަކެއް ދެކެވޭތާ ދުވަސްތަކެއް ފަހުން ފިލްމު ކާސްޓް ކަށަވަރުކޮށްދީ އަންނަ އަހަރު ފިލްމު ގެނެސްދޭނެކަން އިއުލާންކޮށްފި އެވެ.\nފަރްހާން އަޚްތަރާއި ރިތޭޝް ސިވްދާނީގެ އެކްސެލް އެންޓަޓައިންމަންޓުން ޕްރޮޑިއުސްކުރާ ފިލްމުގެ ލީޑް ބަތަލުންނަކީ ޝާހިދު ކަޕޫރްގެ ކޮއްކޮ އިިޝާން ޚައްތަރާއި މިދިޔަ އަހަރު އެކްސެލް އިން ގެނެސްދިން "ގަލީ ބޯއި" އިން ތައާރަފުކުރި ބަތަލު ސިދާންތު ޗަތުރަވެދީ އެވެ.\nކުރިން ވެސް މީޑިއާތަކުން ބުނެފައި ވަނީ ކެޓްރީނާ އެކު "ފޯންބޫތު" އިން ފެންނާނީ އެ ދެ އެކްޓަރުން ކަމަށެވެ. ގުރުމީތު ސިންގް ޑައިރެކްޓްކުރާ ފިލްމުގެ ޝޫޓިން މި އަހަރުގެ ފަހުކޮޅު ފަށަން ނިންމާފައި އިރު، ފިލްމު ސިނަމާތަކަށް ގެންނާނީ އަންނަ އަހަރު އެވެ. އެކަމަކު އަދި ވަކި ތާރީހެއް އިއުލާނެއްނުކުރެ އެވެ.\n"ފޯންބޫތު" ވެގެންދާނީ ބިރުވެރި ފިލްމަކުން ކެޓްރީނާ ފެންނާނެ ފުރަތަމަ ފަހަރަށެވެ. މި ފިލްމަށް އޭނާ ސޮއިކުރި އިރު އަންނަނީ ޑައިރެކްޓަރު އަލީ އައްބާސް ޒަފަރު، ދެ ބަޔަކަށް ހަދަން ނިންމާފައިވާ ވަރުގަދަ ސުޕަހީރޯ ފިލްމަކަށް ވެސް ތައްޔާރުވަމުންނެވެ.\nKatrina Kaif ge biruveri filmakee "Phone booth"\nސިދާންތުގެ ކުރިއަށް އޮތް ފިލްމަކީ ޔާޝްރާޖް ފިލްމްސް (ވައިއާރްއެފް) ގެ "ބަންޓީ އޯރް ބަބްލީ 2" އެވެ. އަދި އޭނާ ވަނީ ކަރަން ޖޯހަރްގެ ދަރުމާ އަށް ޝަކުން ބަޓްރާ ޑައިރެކްޓްކުރާ ރޮމޭންޓިކް ތުރިލާއަކަށް ވެސް ސޮއިކޮށްފަ އެވެ. އޭގެ ބަތަލާއިންނަކީ ދީޕިކާ ޕަދްކޯނާއި އަނަންޔާ ޕާންޑޭ އެވެ.\nއިޝާންގެ ކުރިއަށް އޮތް ދެ ޕްރޮޖެކްޓަކީ ތައްބޫއާ އެކު ފެނިގެންދާ "އަ ސޫޓަބަލް ބޯއި" އާއި އަނަންޔާއާ އެކު ކުޅެފައިވާ "ކާލީ ޕީލީ" އެވެ.\n"Phone Bhoot" akee varah varugadha filmakah vaane: Ishan\nއިތުރު ލިޔުންތައް ބޮލީވުޑް ކެޓްރީނާ ކައިފް ކޮމެޑީ އެކްޓްކުރުން ބޮލީވުޑް ފިލްމު\nސައިފާ އެކު "ބޫތު ޕޮލިސް" ގައި އަރުޖުން


Kudairu Nafsaanee Gothun Aniyaa Libifaivaa Kuhjjehge Faraathun Fenidhaane Baeh Kan Kan - Vaguthu\nކުޑައިރު ނަފްސާނީ އަނިޔާލިބިފައިވާ ކުއްޖެއްގެ ފަރާތުން ފެންނާނެ ބައެއް ކަންކަން\nދުނިޔޭގައި އެތަށް މިލިއަން ކުޑަކުދިންނެއް އުޅޭއިރު އޭގެތެރެއިން 50 އިންސައްތަ ކުދިންނަކީ ނަފްސާނީ ގޮތުން އެކިކަހަލަ އަނިޔާ ތަހައްމަލުކުރަން ޖެހިފައިވާ ކުދިންނެވެ. މިފަދައިން އަނިޔާ ތަހައްމަލް ކުރަން ޖެހިފައިވާ ކުދިންނަކީ އެހެން ކުދިންނާ ވަރަށް ތަފާތު ކުދިންނެވެ. އެހެންކަމުން ކުޑައިރު ނަފްސާނީ އަނިޔާ ތަހައްމަލް ކުރަން ޖެހިފައިވާ ކުދިންގެ ފަރާތުން ފެންނާނެ ބައެއް ކަންކަން ތިރީގައި އެވަނީއެވެ.\nކުޑައިރު ނަފްސާނީ އަނިޔާ ތަހައްމަލް ކުރަން ޖެހިފައިވާ ކުއްޖެއްނަމަ ވަރަށް ފަސޭހައިން ރުޅި އަންނާނެއެވެ. އަދި އެފަދަ ކުދިންނަށް ރުޅި ކޮންޓްރޯލް ކުރަން ވަރަށް އުނދަގޫވާނެއެވެ.\nއަމިއްލަ ނަފްސަށް ގެއްލުން ދިނުން\nކުޑައިރު ނަފްސާނީ ގޮތުން ގެއްލުން ލިބިފައިވާ ކުއްޖެއްނަމަ އަމިއްލަ ނަފްސައް ގެއްލުން ދިނުން އެކަށީގެން ވެއެވެ. އެގޮތުން އަމިއްލައަށް އަތުގައި ކަޓަރު އެޅުމާއި މިނޫންވެސް އަމިއްލަ ނަފްސަށް ގެއްްލުން ލިބޭ ކަންކަން ހިމެއެވެ.\nމަސައްކަތަށް ފަރުވާ ކުޑަކުރުން\nމަސައްކަތަށް ފަރުވާކުޑަ ވުމަކީވެސް ނަފްސާނީ ގޮތުން ގެއްލުން ލިބިފައިވާ ކުދިންގެ ފަރާތުން ފެންނާނެ ކަމެކެވެ. އެގޮތުން މަސައްކަތް ކުރަން ފޫހިވުމާއި މަސައްކަތް ކުރަން ބޭނުން ނުވުން ހިމެއެވެ.\nކުއްލިއަކަށް ހުރެފަ މޫޑަށް ބަދަލު އައުމަކީވެސް ކުޑައިރު ނަފްސާނީ ގޮތުން ގެއްލުން ލިބިފައިވާ ކުދިންގެ ފަރާތުން ފެނިދާނެ ކަމެކެވެ. އެއީ ކުޑަ އިރު އެގޮތަށް ދިމާވެފައި ހުރީމަ އެކަމާ ކުރިމަތިލާން ޖެހުނު ގޮތަކުން މޫޑަށް އެގޮތަށް ބަދަލުތައް އަންނަން މެދުވެރިވާތީއެވެ.\nއުމުރުން 67 އަހަރުގައި އަންހެނަކު ޕީއެޗްޑީ ހާސިލުކޮށްފި\nފެބުރުއަރީ 26, 2018 09:46\nމަޢުލޫ ކިތަންމެހާވެސް ސަޅި. އެކަމަކު ތަފްސީލްގަވެސް ހަމައެކަނި ފެންނަން ހުރީ އަޅާފައިވާ ސުރުހީގެ ބަދަލުވެފައިވާ ދާދި އެއްގޮތް ބަސްތަކެއް. ގިނަ މަޢުލޫމާތު ހިމެނޭ ބިނާކުރަނިވި ލިޔުންތައް ހިމަނާލުން މުހުންމު..\nފެބުރުއަރީ 26, 2018 12:01\nދެން ކިހިނެއް ތޯ މިކުދިން އާ ދޭތެރޭގަ މިހާރު ކަންތައް ކުރާނީ ؟ މިހާރު އުމުރުން 20 އަހަރު ވެފަހުރި ކުއްޖެއް އޭނަގެ އެބަހުރި ތިހުރިހާ ސިފައެއް